
BEVEZETŐ 


Értekezésemben a Biblia társadalomtudományi aspektusból történő 
analízisével szeretnék foglalkozni. A téma aktualitásának a nyugati demokrati- 
kus világban van egy sajátos közgazdasági aspektusa is, méghozzá a 21. század 
elejének gazdasági válsága, illetve a válság tradicionális mikro- és makro- 
ökonómiai eszközökkel való kezelésének nehézségei. Ezek a nehézségek az 
alternatív közgazdasági megoldásokra, többek között az etikai alapú vagy ke- 
resztény szemléletű teóriákra irányították a figyelmet. A krízis talán még empi- 
rikusan nem is volt leírható, amikor Baritz Sarolta Laura (2003) egy érdekes, 
Bilbaóban zajló nemzetközi konferenciáról tudósított publikációjában. A kon- 
ferencia szervezői a Loyola Egyetem (Chicago, Illinois) és a Szent Tamás 
Egyetem (St. Paul, Minnesota), résztvevői közgazdászok, teológusok és üzlet- 
emberek voltak. A konferencia szellemi atyja Michael Naughton, aki a Szent 
Tamás Egyetem menedzsment és teológia tanszékének, valamint a Társadalmi 
Tanítás John A. Ryan Intézetének vezetője. A konferencia előadói a keresztény 
társadalmi tanítás jegyében kerestek válaszokat a haszonmaximalizálás 
dehumanizáló és demoralizáló praktikumával szemben. A fogyasztói társada- 
lom kihívásaira és torzító társadalmi viszonyaira az egyik legérdekesebb — a 
gyakorlatban is megvalosuló — keresztény teológiai alapú válaszkísérletet 
Baritz (2009 14.) az 1991-ben, Chiara Lubich hatására létrejött Focolare Moz- 
galom Közösségi Gazdaság vállalataiban látja. A keresztény társadalmi tanítás 
alapján alkotó közgazdászok elsősorban keresztény filozófusok műveit, a pá- 
pák enciklikáit, konstitucióit, apostoli buzdításait, püspöki szinódusok közle- 
ményeit elemzik tanulmányaikban, és csak kisebb mértékben nyúlnak vissza 
az eredeti forráshoz, a Bibliához. Értekezésem célja ezen megfontolásból éppen 
a primer források gazdaság- és társadalomképének elemzése. 

A zsidóság és a kereszténység a Biblia könyveit, szentnek és Istentől 
sugalmazottnak fogadják el, s mint ilyeneket, az emberi élet mércéjeként veszik 
Isten a mi anyagias és ellenszegülő emberi világunkban történt és mindmáig 
ható működésének tanúja. 

A Biblia fogalmán, komponensein a különböző vallási csoportok mást és 
mást értenek, ugyanis a zsidó és a keresztény szentírás terjedelme nem azonos. 
A zsidók szent könyvei az Izrael népének adott isteni kinyilatkoztatást 
tartalmazzák, amelyeket a kereszténység is Istentől sugalmazottnak tart, de 
mellettük hasonló isteni tekintélyt tulajdonít az ősegyházban kb. Kr.u. 50 és 
120 között keletkezett írásoknak. Ennek megfelelően a kereszténység a Biblia 
könyveit két részre osztja: az Ószövetségre, amely többek között a zsidóság 


! Baritz (2003, 2009, 2011), Alford-Naughton (2009), Muzslay (1995), Kavanaugh (2003), 
Ouigley (2003). 


Bibliáját" foglalja magába, valamint az Újszövetségre, amely az apostoli 
írásokat tartalmazza. A keresztények a héber Bibliát az ún. Septuaginta 
fordításban használják, amely a Kr.e. utolsó évszázadokban görög nyelvű 
könyvekkel is gyarapodott. A keresztény egyházak által deuterokanonikusnak 
nevezett könyvek a zsidó és a protestáns kánonban nem találhatók meg.? 
Fontos tudnunk a kanonizálási folyamatok időpontjait, hiszen a zsidóság 
számára a szent íratok pontosítása a Kr.u. első században a templom 
lerombolása után vált fontossá, amelynek elindítója a jamniai rabbigyűlés volt. 
A keleti keresztény egyházakban a kánon lezárása a Kr.u. 4. században, míg 
nyugaton csak a tridenti zsinaton született meg. 

A Biblia társadalom- és gazdaságképe mint tudományos feladat ott kell, 
hogy keresse saját terét, ahol magában a textusban megjelennek az emberre és 
a társadalomra vonatkozó kérdések. Maguknál a szent iratok szerzőinél 
vetődnek fel a kérdések, amelyek az ember lényére, életútjára, motivációjára, 
, kreativitására", intellektuális képességeire, társadalmi-gazdasági együttélési 
formáira, politikai struktúráira, valamint általánosan véve, környezetével való 
kapcsolatára vonatkoznak." A konkrét válaszok kidolgozásában a szövegek 
összességét kell figyelembe venni és szintézisre kell törekedni. A Bibliától 
távol áll, hogy elsődleges céljaként egy társadalmi-gazdasági struktúraként 
mutatkozzon meg, de sok mindent világossá tesz, ha a kutató a különböző 
szövegrétegekben egymással rokon tendenciákat talál. Az alapvető 
szövegrészek dialógus jellegűek, és a nyelvi alakok változása ellenére 
szellemtörténeti szempontból meglepő az emberről, a gazdaságról és a 
társadalomról szóló megállapítások egybecsengése. Az ember leginkább az 
Istennel és a prófétákkal folytatott párbeszédben érzi, hogy kérdőre vonják, 
megvizsgálják, és lénye nem lehet abszolút. Ugyanígy górcső alá kerülnek az 
ember által konstruált társadalmi, gazdasági szerkezetek, amelyek szintén nem 
lehetnek megváltoztathatatlanok. Az ember és az általa kitalált társadalmi- 
gazdasági keretek úgy, ahogy vannak, semmiképpen sem lehetnek a dolgok 
abszolút mértékei. 

Ebből következik, hogy metodológiai alapelvként már kezdettől fogva szem 
előtt kell tartanunk: 


ZA Kr.e. második század utolsó évtizedeiben keletkezett Sirák fia könyve a zsidó Szentírást 
három részre osztja: a Törvény (Tóra), a Próféták (Nebiim) és az Írások (Ketubiim). 

3 Tóbiás-, Judit-, Sirák fia-, Báruk-, Makkabeusok I-II-, Bölcsesség könyve 

! Előre jeleznünk kell, hogy a Bibliára a sztereometrikus gondolkodásmód jellemző, amely az 
emberi élet terét a jellemző szervek megnevezése által jelöli ki, és így az embert mint egyetlen 
egészet írja le. A különböző szervek, alapvető funkciójuk jelentésénél fogva, mintegy 
körülfogják az embert, akiről tulajdonképpen szó van. Ez egyúttal egy olyan látásmódot is 
igényel, amely a korpusz szerveit és végtagjait azok képességeivel és funkcióikkal együtt látja. A 
szintetikus gondolkodásmód egy testrész megnevezésekor annak funkciójára utal (Bír 7, 2). 


- a társadalmi, gazdasági kérdésekre kizárólag a Biblia Istenről tett 
bizonysága felé való nyitottsággal, nem pedig a teológia, mint tudomány 
kiiktatásával lehet választ adni. 

- de Popper (2006) megközelítése szerint a vallásos Szent Iratokat 
tudományos elemzés esetén történelmi dokumentumként kell kezelnünk, és 
vállalnunk kell a félreértelmezés kockázatát. 

- fundamentumként fogadjuk azt a tézist, hogy a társadalmi-gazdasági 
folyamatokat nem tudjuk értelmezni a vallások kultuszain alapuló kultúrák 
vizsgálata nélkül." 

- témánk szempontjából irreleváns, ennek ellenére jelezzük, hogy a 
kereszténység eszmerendszerének a Szent Könyv nem kizárólagos forrása, de a 
legautentikusabb és a legrelevánsabb, ezért minden más forrás előtt prioritást 
élvezn. 

- a tanulmány elkészítéséhez alapelvként fogadjuk el Wolfgang Ockerfels 
(1992 5.) megközelítését, vagyis azt, hogy az ember értékei, célkitűzései, 
erkölcse, vallása befolyásolja cselekvését és magánéletét éppúgy, mint 
társadalmi és gazdasági habitusát, magatartását. 

- a téma feldolgozásához egyaránt szükséges a historikus (genetikus) 
kritikai módszer (bár sokan elavultnak tartják ezt a feltérképezési formát, 
meglévő előnyeire Beyme (1992) mutat rá), másrészt a Hopkin (2002) és 
Beyme által egyaránt ajánlott komparativista metodológia. A két metodológia 
szükségszerűen erősíti fel és egészíti ki egymást, és alkalmassá tesz minket egy 
taxonómia megalkotására. 

- A Szent Könyv esetében a történelmi kontextus figyelmen kívül hagyása 
egyben azt is jelenti, hogy általános érvényűvé lépnek elő a különböző 
szakaszok, versek, részletek, amelyek megteremtik a lehetőséget a végtelen 
számú értelmezési variánsnak. 

Az első fejezetben a Biblia tér-, idő- és történetképére keressük a választ, 
amely abból a szempontból fontos számunkra, hogy megtudjuk, lineáris vagy 
ciklikus történetszemlélet érvényesül-e a műben. Milyen hatással jelentkezett 
az idő és a tér értelmezése a gazdasági és társadalmi struktúrákra? 

1. Első hipotézis: a Biblia lapjain térben és időben egyaránt egy 
univerzalisztikus és teleologikus struktúra bontakozik ki. 

Nem tekinthetjük neutrálisnak azt az információt, amely szerint a több 


ezer 


szakadatlanul váltó gazdasági rendszerekről és uralmakról, vagy esetleg egy 
bizonyos cél felé való permanens fejlődésről és haladásról tesznek 
tanúbizonyságot térben és időben. Választ keresünk a múlt, a jelen és a jövő 


erer 


ságára olyan kutatók mutattak rá, mint Strauss (1999), Koselleck (2003) vagy 


5 Ez az álláspont a társadalomtudományon belül szinte megkérdőjelezhetetlen: Huntington 
(2008), Haynes (1998), Rostoványi (1998). 


Marguard (2001). Végezetül hívjuk segítségül Ricoeur (2000 61.) gondolatait, 
aki a pontos megértéshez a következő receptet ajánlja: , Annak érdekében, 
hogy ezt az örökséget megtisztíthassuk visszáságaitól, relativizálnunk kell, 
vagyis a történelem egy sokkal hosszabb ívébe kell visszahelyeznünk, amely 
egyfelől a héber Tórában és az ősegyház Evangéliumában (...) gyökerezik." 

A második fejezetben azokat a társadalmi-gazdasági szerkezeteket és 
sajátosságaikat mutatom be, amelyeknek keretében éltek a választott népek. Ez 
alapján vetődik fel a kérdés, hogy létezik-e optimális uralmi, gazdasági forma, 
és részesíthető-e bármelyik társadalmi szerkezet előnyben a többivel szemben. 

2. Második hipotézis: a Szent Könyv differenciált képet fest a különböző 
társadalmi és gazdasági szerkezeti formákkal kapcsolatban, de azt vélelmeztük, 
hogy az optimális funkciókat biztosító struktúrák kijegecesednek a 
szövegekben. 

A birodalmakhoz való reláció megválaszolását az indokolja, hogy a 21. 
században sem mellőzhető ez a kérdés, főleg úgy, hogy az európai népek egy 
olyan sui generis társadalmi-gazdasági struktúrában (EU) élnek, amely egy 
impériumhoz hasonló attribútumot mutat. 

A harmadik fejezetben a vallás, a társadalom és a gazdaság imperatívuszok- 


ezer 


viszonyában a lojalitás kérdéskörének problematikája is felmerül. Bemutatásra 
kerül az engedelmesség anomáliáinak témája és az imperatívuszok közötti harc 
esetleges kibékíthetetlensége. 

3. Harmadik hipotézis: a Szent Könyv isteni normái egyszerre tükröznek 
flexibilis és rigorózus, dogmatikus álláspontot a profán világ gazdasági- 
társadalmi életét szabályozó törvényeivel és más vallások szakrális 
jogszabályaival való találkozásukkor, amelyek egyszerre adnak biztonságot a 
Szent Könyv aktorainak (ugyanígy a posztmodern kor emberének), másrészt 
rémisztően hatnak a , multikulturális" világban. 

A negyedik fejezet témája a Szentírás szerint vélelmezett vezetői tehetség 
megtalálása, bemutatása, figyelembe véve a jogi, etikai, társadalmi, gazdasági 
és interperszonális szempontokat. A téma felveti az abszolút és a relatív értékek 
viszonyát abból az aspektusból, hogy melyik milyen mértékben szükséges 
ahhoz, hogy a vezető pozíciót betöltő ember meg tudja őrizni integritását. 

4. Negyedik hipotézis: a Biblia átfogó elemzése lehetőséget ad számunkra 
egy új, eddig sehol nem használt vezetői tehetség tipológia megalkotására. 


1. IDŐ ÉS TÉR, MINT A GAZDASÁG ÉS A TÁRSADALOM KERETE 


1.1. Az idő- történelemszemlélet gazdasági és társadalmi aspektusai 


A Bibliában Isten megnyilatkozik az emberiség előtt és az elrejtett, történelem- 
előtti Isten válik történelmileg nyilvánvalóvá. Fodor (2008 121) szavait idézve 
a , Deus absconditus"-ból , Deus revelatus" lett. A Szent Íratok azonban nem 
hagyományos értelemben vett történelemkönyvek, mutat rá Jagersma (1991 I.), 
középpontjukban Isten tettei állnak, amelyeknek relevanciája van a jelenre és a 
jövőre. Természetesen az Ó- és Újszövetség is meghatározott történelmi 
események keretében íródott. Demandt (2002) tanulmányaiban világosan 
kimutatja, hogy az ember és az emberiség számára az idő illetve a történelem 
értelmezése minden kultúrában kiemelkedő szereppel bír. 


1.I.I. A változó idő agrárkultúrákra gyakorolt kényszerítő hatása az 
Ószövetség egyes könyvein keresztül 

Az Ószövetség szerzői nyomatékosan emlékeztetnek rá, hogy az ember időben 
éli az életét, méghozzá változó időben. Az idő múlása a cselekvés tereként 
érzékelhető, melyben az Isten és az ember által véghezvitt események 
változásokat idéznek elő (Gen 2, 7). Izraelben mindig a hit szemszögéből 
nézték a múlt eseményeit. Ezért az Ószövetség történetszemlélete Rózsa (1986) 
értelmezésében elválaszthatatlanul összekapcsolódik Izrael Istenébe - a magát a 
történelemben kinyilatkoztató - JUWH-ba vetett hitével. Izrael úgy vallja meg 
hitét, hogy felsorolja Isten nagy történelmi tetteit. A történeti hagyomány és a 
próféták pedig JHWH üdvözítő vagy büntető tevékenységével hozzák 
kapcsolatba a történelem eseményeit. 

A földművelő kultúra a nap és az évszakok ismétlődésében él, amely 
A Jahvista részek történetábrázolását meghatározza az életfeltételek 
biztosításának isteni ígérete: , Mostantól fogva, amíg a föld áll, nem szűnik 
meg a vetés és az aratás, a hideg és a meleg, a nyár és a tél, a nappal és az 
éjszaka." (Gen 8, 22), amely az isteni átok visszavonásának az eredménye, és a 
történelem bizonyos értelemben vett újrakezdése. Feltűnő, hogy a Jahvista 
gyakran beszél addig ismeretlen dolgok kezdetéről, többek között az emberiség 
elszaporodásáról (Gen 6, 1) vagy a hatalmaskodás megjelenéséről a földön 
Nimród uralmával (Gen 10, 8). Az idő múlásával bekövetkező változást az , új" 
szó használatával érzékelteti (Ex 1, 8). A Jahvista számára a történelem az 
események egy változó-változtató, teleologikus egymásutánisága, amely , idő"- 
ként az emberi társadalom és gazdaság számára életlehetőséget nyújt. 


6 Annak a négy forrásnak - Jahvista, Elohista, Deuteronomium, Papi - egyike, amelyből J. 
Wellhausen iskolája szerint a Pentateuchus/Hexateuchus keletkezett. 


Haag (1989) a történelem keretei iránti átgondolt és differenciált 
érdeklődést az un. Papi iratban fedezi fel. Naptári-kronológiai dátumokat sorol 
fel, és fontossá válnak olyan adatok, amelyek pontosan megmutatják, hogy 
Izrael hány esztendőn keresztül élt Egyiptomban (Ex 12, 40), vagy Ábrahám 
hány éves volt, amikor JHWH megjelent neki (Gen 17, 1). A Papi irat végzi el 
az idő tagolását, ezzel lehetővé teszi az időpontok megállapítását, tehát a naptár 
szerepét tölti be. A teremtésben keletkezett égitestek feladata a nappalok 
elválasztása az éjszakáktól, az esztendők, valamint az ünnepnapok és 
hétköznapok meghatározása (Gen 14, 1). A rendezett idő ezzel Isten teremtés- 
adományai közé tartozik. A tagolt idő ezen értelmezési kísérlete lehetővé teszi 
a különböző idők minősítését. Az idő így válik segítővé a történelemben való 
tájékozódásban, és az abban rejlő lehetőségek megítélésében. A Papi irat 
univerzális történelemszemléletet tükröz a teremtéstörténettől kezdődően (Gen 
1. f.). Világképe statikus, ugyanis Isten a kozmoszba örök törvényeit építette 
bele, Ábrahámban és Noéban pedig az egész emberiséggel kötött szövetséget 
jeleníti meg. 

A , ma" fontossága a Deuteronomiumban jelenik meg, és az atyák idejétől 
való elhatárolódást szolgálja. A , ma" a kontraktust kötő Isten jelenlétén 
keresztül nyeri el döntő jelentőségét. Figyelmeztet azonban, hogy az ember a 
mindenkori jelen óra aktualitását csak akkor ismerheti fel, ha a történelmet nem 
felejti el: , Emlékezzél! Ne feledkezz meg róla." (Dt 9, 7). A múltban 
megtörtént, Istennel szembeni engedetlenségét Izraelnek mindig szem előtt kell 
tartania. Aki ugyanis megfeledkezik arról, hogy az átélt történelmet értelmezze, 
az Wolff (2001) látásmódja alapján tönkreteszi a jövőt a mában. A történelem 
összekapcsolja az elkövetkezendő nemzedékekkel, akikre ez az ige éppúgy 
vonatkozik (Dt 29, 13). Az időhöz való viszony a Dt 29, 13-ban a modern 
ember számára megszokottól eltérően jelenik meg. Az izraelita ember az elmúlt 
időt mint adott dolgokat maga előtt látja, míg a jelenkorban élő ember úgy véli, 
hogy azok múltként mögötte vannak. A jövő pedig nem előtte, hanem a háta 
mögött van (Jer 29, 11). 

A deuteronomista történeti műben" jelenik meg az a történetábrázolás, 
amely a nagy politika terén lezajló cselekedetekre koncentrál, de az 
eseményeket egyetlen közös elem kapcsolja össze, amely a prófétáktól indul ki. 
A műnek választ kellett adnia arra a kérdésre, hogy miként következett be 
Izrael és Júda politikai és gazdasági tragédiája, és miért vetette el JUWH a 
népet. Az 1 Kir 8, 24 tükrözi az ige és a történelem megfelelését, amely alapján 
az írót az foglalkoztatta, hogy miként működik JHWH igéje a történelemben. 
Konklúzióként megállapította, hogy a történelmet szabályozó igének pusztító 


7 A deuteronomisztikus történeti mű folyamatos elbeszélést nyújt Izrael történetéről, attól 
kezdve, hogy a törzsek Kánaán elfoglalására készülnek, egészen a babiloni fogságig; részei: Dt, 
Józs, Bír, 1-2 Sám, 1-2 Kir. 


és építő hatása van. Ezen elgondolás alapján racionális sémába foglalta a 
történelmet, amelyet üdvtörténetként aposztrofált. Ez olyan folyamat, amelyet a 
benne permanensen kimondott, ítélő és megmentő isteni ige formál és vezet 
beteljesedésre. 

A történelem monoteizmusban gyökerező egysége a prófétizmusban jutott 
kifejezésre. Így a történeti múlt, jelen és jövő összefüggésbe került, amely 
abból a meggyőződésből származott, hogy a jelenben azt a JHWH-t hirdetik, 
aki már a múlt nagy tetteiben kinyilatkoztatta magát Izraelnek. Ugyanez a 
JHWH tartja kezében Izrael jövőjét is, amelyre biztosítékot nyújtanak a 
megelőző isteni tettek. Ennek, Dohmen (1985) értelmezése szerint, némileg 
ellentmond a zsidó képtilalom, amely kizárta az Isten ábrázolását. Ez az 
intézkedés a minden emberit felülmúló Teremtő transzcendenciáját óvja. 
Mindezek ellenére a történelem egységét és kontinuitását a múltban, jelenben 
és jövőben tevékenykedő és Izraellel dialógusban álló Isten azonossága 
biztosítja. Az eszkatológia az izraeli prófétizmus történelmi jellemzője, és azért 
bukkant fel, mert a karizma a túlerőben lévő intézménnyel (politikai és 
gazdasági hatalom) szemben tehetetlennek bizonyult. Bock (2002) mindezek 
között fennálló ok okozati viszonyként értelmezi a jövő fontosságának 
felértékelődését, mivel az eszkatológia jellemzője, hogy a meghirdetett jövő 
Isten üdvözítő tettének a következménye, és nem a dolgok menetének 
eredménye. A bekövetkező jövő attribútumai közül Rózsa (2001) a 
végérvényességet tartja relevánsnak, amelyet a jelen állapottól mély szakadék 
választ el. 

A történelem szerepének tisztázását a Deutero-Izajás viszi tovább azáltal, 
hogy a múltat és a jövendőt új összefüggésben világítja meg (Iz 46, 10). A 
korábban láthatatlan eljövendő itt a múlt próféciáinak, orákulumainak fényébe 
kerül. Először tehát maguk az elkövetkezendő események indulnak meg az 
emberhez, mivel az ember magától nem fordul feléjük. A prófétai ígéret azáltal 
viszi tovább az idő és a történelem megértését, hogy megnyitja az , új" jövő 
lehetőségét. Megjelenik a legtávolabbi idő (ólám), amely ugyanúgy vonatkozik 
a múltra, mint a jövőre. Ezért harsogja a Zsoltárok könyve (93, 2): , Trónod 
szilárdan áll kezdet óta, te, Uram, öröktől fogva vagy.". Ahogy az idő és a 
történelem mint múlandó dolog nem fájdalmas tapasztalatok nélkül való, úgy 
biztosítja JHWH az örömet örökre (Iz 51, 11). Számára nincs teológiai, 
politikai, gazdasági határ teremtés és történelem között, mivel a kreáció 
történelmi kategóriává válik: új Izraelt teremt (Iz 48, 6). Minden, amit a 
teremtőről mondani akar Buber (1998) szerint a történelemre irányul, és 
mindaz, amit a történelemről mond, az üdvösség iránt táplált reményt jelzi. 
Ezért kapcsolódik össze Izajásnál a népek és Izrael megváltása, ezért az 
univerzalizmus híve. 

A történelem és az idő önálló témává válik a Prédikátornál. Megállapítja, 
hogy mindennek megvan a maga ideje, de ez nem pusztán üres kategóriát 
jelent, hanem éppen adott alkalmat egy esemény számára, sőt az eseménynek 

egy aspektusára. Ezt prezentálja a Préd 3, 1-8, amikor felhívja a figyelmet arra, 
hogy a történelemben az embernek nem minden sikerül mindig ugyanúgy, mert 
a sikerhez és a kudarchoz a különböző időpontok nem egyformán kedvező 
alkalmakként társulnak. Tudni véli, hogy az Isten megszabta minden emberi 
cselekvés idejét, megvan a maga , kairosza" minden döntésnek, de az ember 
tettei nem esnek egybe az Isten által megszabott idővel. Nem tud az ember 
egyformán cselekedni a történelemben, mert önnön magával is különböző 
dolgok történnek. Az ember képtelen megszabni az időpontokat és ez 
csapásként nehezedik rá. Az embernek az idővel és a történelemmel 
kapcsolatos gondját az jelenti, hogy a jelenben töpreng a múltról és a jövőről 
anélkül, hogy az átfogó összefüggést megértené, miközben saját jelene is 
kicsúszik a keze közül. Az isteni mű egészét és a történelem változásának 
értelmét az ember képtelen felfogni. Az Isten - parancsolatai szerinti 
életvitelben és a jó lehetőségek iránti fogékonyságban - mutatja fel a messzire 
pillantó szkeptikus előtt a történelemmel és az idővel kapcsolatos bánásmód 
egyetlen lehetőségét. 

A történelem dualista szemléletű vizsgálatának előtérbe kerülését Bright 
(1993) az apokaliptika (Dániel könyve) megjelenésének idejére helyezi. Dániel 
nem a történelem fordulópontjára koncentrált, hanem egy olyan új világot és 
kort várt, amely már túl van a történelmen. Dániel könyvét a világtörténelem 
szimbolikus vagy allegorikus foglalataként értelmezik a zsidó-keresztény 
hagyományban. Történeti koncepciójának egészét az uralomváltás gondolata 
határozza meg, mindaddig, amíg el nem érkezik az az uralom, amely örökké 
fog tartani. A Biblia egészét meghatározó lineáris történelemszemlélet 
domborodik ki a műben. Dániel szerint a történelem nem más, mint az egymást 
váltó világbirodalmak korszaka, egészében azonban mégsem bizonyul az 
uralom-váltás modell (translatio imperii) hívének, mert a birodalmakat 
összezúzza egy hatalmas kő, amely az Isten által támasztott királyság. 
Komoróczy (1992b, 119) úgy látja, hogy nemcsak az uralom-váltás 
fogalmazódott meg Dániel könyvében, hanem a történelem végső célja felé 
tartó haladás is, és ennek köszönhetően a könyv a haladás- vagy fejlődés 
elméletét prezentálta. 


1.1.2. A , metahistorikus" történelmi rend gazdasági és társadalmi potenciálja 
az Ószövetségben 

A múlt páratlan ábrázolását az Izrael hitéből fakadó látásmód tette lehetővé, 
amely nem más, mint a jahvizmusban gyökerező történetszemlélet. Az 
ószövetségi ember meggyőződése, hogy a történelemben Isten nyomaival 
találkozik, amelyeket csak a hit fényénél lehet felismerni. Az eseményeket 
irányító rejtett isteni tevékenység ismeretében értheti meg a hívő azokat az 
összefüggéseket, amelyek a történelmet irányítják. Isten történelmet formáló 
tevékenységét jellemzi, hogy JHWH az egész történelem korlátlan ura. Ezt 
, metahistorikus" üdvtörténeti rendnek nevezi Rózsa (2001 312.), mivel Isten a 

történelem ura, aki a népek sorsát irányítja, és a történelmet egy meghatározott 
cél, Isten uralmának beteljesedése felé vezeti. Semmi sem történik akaratán 
kívül és nincs helye a véletlennek. Teljhatalmának egyik megnyilvánulása, 
hogy nem lehet olyan tragikus történeti helyzet, amelyet ne tudna üdvösséggé 
változtatni. Ezt tükrözi József története (Gen 50, 20), és a próféták igehirdetése, 
amely kifejezi, hogy a történelem Isten kreáló erejéről tanúskodik (Ez 37, 1- 
14). Sőt, az ember istenképűségéből Hentschel (2008) azt olvassa ki, hogy Isten 
és ember képes kommunikálni a történelemben, mert olyan közel állnak 
egymáshoz. A szemita nyelvterületen valaki vagy valami nevének ismerete 
egyet jelent lényének és lényegének birtoklásával. Isten nevének ismerete és 
magyarázata (Ex 3, 13-14) egyetlen egyszer fordul elő az Ószövetségben, 
amelyben Isten valódi történelmi ittlétének bizonyítékát látja Gnilka (2007). Ez 
kétirányú hatást jelent, egyrészt saját népe felé, másrészt népének ellensége is 
empirikus tapasztalatot nyer létezéséről. 

A történetírás fejlődésével egyre jobban előtérbe kerülnek a direkt humán 
tényezők összefüggései, az emberi indulatok, motivációk és szándékok, ezzel 
párhuzamosan egyre inkább sikerül megmutatni a háttérben álló isteni tervet, 
amely szerint történik minden (1 Kir 1). A történelemnek alapvető 
meghatározottsága, hogy az embert úgy mutatja be, Rad (2000 I.) értelmezése 
alapján, mint aki a bűn önmaga által okozott tragikus körforgásának áldozata. 
A deuteronomista történetteológia a történelmi időt is meghatározott sémába 
foglalja, amikor úgy mutatja be, hogy Izrael egy ideig mindig követte a bírát, a 
halála után azonban elfordult JHWH-tól és következett a vezető nélküli 
időszak, amikor is az Isten büntetésként kiszolgáltatta a népét az ellenségnek. 
Az ókori kelet ciklikus gondolkodású volt, de itt a szerzőt Izrael teljes 
történelme foglalkoztatta, mégpedig az, hogy mi az értelme és tartalma Isten 
szemében egy teljes korszaknak." Jóllehet ez a történelem - úgy tűnik - 
egymástól többé vagy kevésbé független önálló eseményekre oszlik, Isten 
szemében mégis egységes egészet alkot. Az isteni, történelmet irányító 
tevékenység bemutatásában mindig érvényesül Izraelnek az a hite, hogy JAUWH 
felette áll az eseményeknek, és cselekvése átfog minden történést. Nem jelenik 
meg többé bizonyos időközönként végbemenő szent csodákban, hanem 
teljességgel eltűnik az empirikus tekintet elől. Mindamellett folyamatosan 
penetrálja az élet valamennyi területét, a teljességgel profánt is. Az Ószövetség 
felfogásában Rózsa (1986) szerint Istent - noha közvetlenül tevékeny a 
történelemben - soha nem sodorják az események, hanem megőrzi transz- 
cendenciáját. JUWH munkálója, de nem része a történelemnek, amely az 


§ Az ember és az emberiség történelmi sorsa a Hold ciklikusságát prezentálja. Az archaikus 
teória ezért nem hajlandó a történelemnek értékhordozó jelentést tulajdonítani. A gazdasági és 
társadalmi okok miatti szenvedés azáltal nyert értelmet, hogy megfelelt az idő rendjének. A 
Hold, mint időmérő eszköz, az , örök visszatérés" mítoszát hordozta magában Eliade (1998) 
értelmezésében. A Hold fázisai és a három éjszakán át tartó eltűnése, majd ismételt felbukkanása 
a ciklikus elméletek fundamentumát adták. 

ember világához tartozik. Ezért a történelem minden isteni közreműködés 
ellenére az ember tevékenységének eredménye, aki nem csupán tehetetlen bábu 
Isten kezében, hanem egyben felelősségteljes cselekvő. Ennek ellenére Preuss 
(1991) felfedezi Isten emberi alakját is a történelemben, amikor az , Úristen 
lépteit" (Gen 3,8) lehet hallani, vagy amikor Ábrahám vendégszerető gon- 
dosságával találkozik (Gen 18, 1-14)." Az sem ritka, hogy a teremtmény 
angyala alakjában találkozik alkotójával (Gen 16, 10; Bír 6, 14). Az 
ószövetségi ember a jövőt a jelen cselekvésével alapozza meg, és tetteiért Isten 
számadásra szólítja fel (Oz 4, 9). JAUWH transzcendenciájának hitéből fakad 
Izrael történelem szemléletének mítosz-ellenes beállítottsága és valóságérzéke 
is. Izrael számára a történelem kezdete a jelen valósághoz tartozik, és nem az 
indul el. Gnilka (2007) a Gen 2, 2 alapján úgy értelmezi a teremtést, mint ami 
az idő fogalomkörén belül helyezkedik el, és jelöli a történelem kezdetét. Az 
Ószövetség történelemképe, ha fel is használja a mitológiai elemeket, azon 
nyomban demitizálja azokat. 

Az Ószövetség tehát a monoteizmusból kifolyólag a történelmet egyetlen 
folyamatos és összefüggő egészként szemléli. A történelem nem más, mint 
kizárólagos urának, JHWH-nak és Izraelnek kommunikációja. Ebben a 
kezdeményező az Isten, aki megszólítja az embert. A történelem egységét és 
töretlenségét a múltban, jelenben és jövőben dialógust folytató egyetlen Isten 
azonossága biztosítja, szemben az emberi partner állhatatlanságával. JHWH 
mellett az idegen Istenek semminek bizonyulnak, s a népek felett egyedül neki 
van hatalma, hogy rendelkezzék velük. 

A történelem egysége arra a felismerése vezetett, hogy a történelem 
teleologikus, egy cél felé halad. JAWH hatalma nem a természet megismétlődő 
eseményeiben, hanem a történelem meg nem ismételhető cselekedeteiben 
mutatkozott meg, és ezeket tervszerűen vezette. Tehát nem örök és nem 
ciklikusan ismétlődő, hanem befejezés felé tartó folyamat. Ez a befejezés a 
büntetés vagy az üdvösség lehet. JHWH üdvözítő tevékenysége nem a 
természet illetve az évszakok ciklikus körforgásában, hanem megismé- 
telhetetlen egymásutániságban történik. Rad (2000 I.) értelmezésében Izrael 
egyedül a Prédikátor könyvében veszítette el üdvtörténeti gondolkodásával 
fennálló kapcsolatát, és csúszott vissza az egész Keletet meghatározó ciklikus 
gondolkodásba. Ez a ciklikus gondolkodás azonban tökéletesen profán for- 
mában fejeződik ki, és a szerző ebben a JHWH történelmi cselekvését 
mindenestől nélkülöző világban Istent keresi. 

Az üdvtörténet egyes eseményeit az Ószövetség eleve céltudatosan kap- 
csolja össze (Dt 6, 23). A történelem célirányossága az Ószövetségben a kezdet 


) Az antropomorf kifejezésmód mindig metaforikus jellegű, amit jól tükröz, hogy számos 
ellentmondásos kijelentéssel találkozunk, többek között azzal, hogy Isten megbánhat-e valamit: 
ISám 15, 29, 1 Sám 15, II. 

és a vég, az ígéret és a beteljesedés dichotómiájában jelenik meg, melyben 
isteni üdvözítő terv valósul meg. A történelemnek alfája és ómegája van, 
kiindulását a kozmosz és az ember teremtése jelenti, míg Izraelé akkor 
kezdődik, amikor Isten meghívja a pátriárkákat, majd kinyilatkoztatja magát 
Mózesnek. A történelem végét a próféciák hirdetik meg változatos formában, 
de az ítélet ellenére alaphangjuk az üdvösség. A prófétai igehirdetésben jut 
kifejezésre leginkább az, hogy a történelem cél felé tart, és Isten a történelmet 
szövetsége beteljesítésére irányítja. A prófétáknál fokozatosan előtérbe került a 
történelem beteljesedésének üdvösség-jellege, amelyet ezért eszkatológikus 
vonásokkal ruháztak fel, és a megígért történeti vég a történeti kezdetnek 
megfelelő újrakezdéssé alakult. Ez azonban nem azt jelenti, hogy a történelem 
megismétlődik, hanem, hogy a végpontban megvalósuló új kezdet messze 
felülmúlja a kiinduló pontot, és valóban nóvumot hoz (Jer 31, 31-34). A 
történelem az ígéret és a beteljesedés összefüggésében isteni üdvtervet valósít 
meg. A lépésről lépésre kibontakozó üdvterv végső fokon Isten országának 
megvalósulásához vezet. Az üdvterv lehetővé teszi a történelem megértését, az 
egyes események szélesebb összefüggésbe helyezését és megvilágítja a jövőt 
is. Olyan üdvtörténet tehát, amely az Ószövetség lapjain soha nem ér el az 
üdvig. Üdvtörténet és mégsem az, hanem történet, amelynek nincsen teológiai 
végállomása. 

Az Ószövetség írói felismerték a történelem értelmének egyetemes vonat- 
kozásait is. Izrael saját történelmét mindig más népekével összefüggésben 
szemlélte. Ennek oka nemcsak az volt, hogy Izrael sorsa összefonódott az ókori 
Kelet népeinek történetével, hanem hitéből következett egyetemes látásmódja: 
JHWH, Izrael Istene a népek egyetlen Ura, mellette nincs más kezdeményező a 
történelemben. A népek is JHWH alkotásai, ezért hoznak létre egyetlen nagy 
közösséget, amelyről a népek táblája tanúskodik a bibliai őstörténetben (Gen 
10. f.). Így jelenik meg az egyetemes történelmi látásmód, és vele az emberi 
nem egységének eszméje. Izrael tudatában volt annak, hogy különleges 
helyzetét csak Isten kiválasztásának köszönheti, és hirdette, hogy a történelem 
végén a népek is eljutnak JHWH elismerésére (Iz 45, 14; Ez 36, 23). 

Izrael történeti érzéke akkor gyengült meg, amikor a törvény jelentőségével 
a vallás egész alkata megváltozott. Bright (1993) ebben a törvény elszakadását 
látja a szövetség gondolatkörétől - ahová eredetileg tartozott - amely ezáltal 
valamilyen örökkévaló és változatlan létezővé vált. Ennek köszönhetően a 
vallás kezdett eltávolodni a történeti összefüggésektől, mivel a hit alapja a 
történeti szövetség helyett a törvény lett (2 Krón 6, 11). A judaizmust is 
jellemezte azonban az isteni üdvterv várható beteljesedése, tehát a jövő iránt 
tanúsított érdeklődés. Megjelent a politikai messiásra való várakozás, de a 
szabadítói remények nem a fennálló társadalmi rendhez fűződtek, hanem az 
Isten által küldött személyhez, aki az új rendet hozza, és ezzel megújítja a 
történelmet. Schubert (1992) kutatásai azt prezentálják, hogy JHWH napját, a 
várt eszkatónt a történelemben, már nem a fennálló társadalmi rend 

folytatásaként fogták fel, hanem mint katasztrofális isteni beavatkozást, amely 
más és új rendet hoz létre, méghozzá Isten üdvtervének beteljesedését a 
történelemben. 

Az eszkatológia, a végső dolgok hangsúlyozása, Simon (2009) meglátása 
alapján a későbbi zsidóság köreiben nem élvezett prioritást. A halál utáni élet 
fontossága az izraeli vallásban - a babiloni fogság és a makkabeusi kor 
kivételével - eltörpült az evilágihoz képest. Pozitív vagy negatív tartalmú 
ítéletét választott népével JUWH a mindenkori aktuális időben artikulálja, ahol 
Eliade (1998) értelmezésében a sabbathi pihenőnap keretében, mint imitatio 
dei, a történelem végéig jelenvalóvá vált. 


1.1.3. Gazdaság és társadalom messiási időkerete az Újszövetségben 

Az Újszövetség arról tanúskodik, hogy Krisztus az Isten megváltó hatalmának 
várt és döntő belépése az emberi történelembe, amely az idők teljessége. Az 
, Íge? a teremtés alapján Gál (1987) elmélete értelmében már valamilyen 
szellemi módon jelen volt az Ószövetség idején is a világban, de valóságosan 
az Újszövetségben nyilatkoztatta ki magát úgy, hogy történeti eseménnyé lett. 
János apostol a Teremtés könyvéhez hasonlóan a ,kezdetben? (1, 1) 
időhatározóval kezdi evangéliumát, amellyel a Megváltó történelmet 
meghatározó keretszerepét szimbolizálja. Jézus megkeresztelkedésekor ezért 
történik az evangélisták szerint teofánia (Lk 3, 21-22; Mk 1, 9-11; Mt 3, 13- 
17), amelyben megnyilvánul a történelem ura. Jézus, az Újszövetség tanítása 
szerint, Istennek a végleges történeti és eszkatológikus kinyilatkoztatása a 
világban. Ezért Isten országának várt eljövetele Jézus életében és munkájában 
valósult meg (Mk 1, 15). A Messiás kánai menyegzőn mondott szavai mutatják 
az új korszak kiinduló pontját: , Mit akarsz tőlem asszony! Még nem jött el az 
én órám." (Jn 2, 4). Senior (1992) felfogásában Jézus csodái (dynameis: Mk 6, 
2; Mt 13, 54; Lk 4, 36) küldetésének szerves részét alkotják, amelyekkel 
megindult Isten uralkodása. A történelemben megjelenik az igazi hatalom, 
Izrael történelmének teológiai értelmez és célja. Keresztelő János ezért tárja fel 
tanítványainak thaumaturgiájának szimbolikáját az Izajás próféta (61, 1-3) által 
megjövendöltek szerint. Jézus csodatevése nem csak legitimálta eszkatológikus 
üzenetét, hanem Meier (1994) szerint dinamizálta is. A mustármagról szóló 
parabola a végérvényesség startpontjára reflektál, amelynek alfája garantálja az 
ómegát. A , frame" jelleg vitathatatlanná vált Jézus halálakor kimondott 
búcsúüzenetével: , Beteljesedett!" (Jn 19, 30). 

Az Izrael történetéhez való viszony dialektikus, nem kontinuus história, 
ennek okát Bultmann (1998) abban látja, hogy megszakítják a Krisztusban 
bekövetkezett eszkatológikus események. De az ellentét a történeti Izraellel - 
az üdvtörténet eszkatológikus törése - valójában nem a diszkontinuitást, hanem 
éppen a folytonosságot jelenti. Isten népének kiválasztása most a keresztény 
gyülekezetben realizálódik, akikkel megkötötte Isten az új szövetséget. 

Fitzmyer (2003 b.) a Rom 9, 6-9-t úgy értelmezi, hogy Izrael nehéz helyzete 
nem ellentétes azzal, hogy Isten szuverén ura a történelemnek. A törésvonal 
abban fedezhető fel, hogy a prioritás a pogányokra tevődik át, mert az 
Ószövetség ígéretei nem a rassz Izraelének, hanem a hit Izraelének szólnak. A 
genealógia nem biztosítéka az öröklésnek, ezért utal Pál apostol Ábrahám fiaira 
(Gen 15, 2; 16, 15), akik közül egyedül Izsákon keresztül származott tovább az 
üdvösség a történelemben. Jézus egész működése arra mutat, amit már az 
Ószövetség is hirdetett, hogy Isten maga nyúlt bele természetfeletti jelekkel az 
emberiség történetébe. Tanúskodik róla, hogy az emberi történelem nem tiszta 
természet, nem profán folyamat, hanem az Istennel fennálló kapcsolatnak és az 
örök cél felé való menetelésnek a kifejeződése (Jn 16, 5-15). Madigan (2008) a 
János evangéliumban azt a sugallatott látja, hogy az Ige eljövetele a világba 
nem egyszeri és megismételhetetlen esemény, hanem kontinuitás, sőt a Logosz 
(memra) jellegzetes vonása. Ezt tükrözi a grammatikai szerkezet is, mivel 
melléknévi igenevet használ és nem befejezett igét. Az Ige funkciója, hogy 
helyreállítsa és tökéletesítse a kapcsolatot Isten és teremtménye között. Jézus 
fellépésének kezdetekor eszkatológikus próféciát hirdetett a következő 
szavakkal: , Tartsatok bűnbánatot, mert közel van a mennyek országa" (Mt 3), 
2). A Fiú emberi alakja szerint visszatért az Atyához, de az emberi történelem 
telitettsége nem szűnik meg, mert a Szentlélek a történelem végéig jelenvaló 
marad a világban. A történeti Izrael üdvösségtörténeti szerepének lezárását 
jelenti Jeruzsálem pusztulása (Mt 23, 37-39), de egyben meghirdetésre kerül 
Jézus abszolút hatalommal való második eljövetele is (Mt 24, 30), amely által 
lezárul az emberiség földi története. Ezzel keretbe foglalja az embeiség 
hátralevő időszakát. 

Az Újszövetségen belül különbségek találhatók a jelen és a jövő 
értelmezésében és számos árnyalatot lehet felfedezni. A történelmi 
szituációhoz kötötten a kutatók" feltérképezik Jézus példabeszédeiben a Kr.u. 
1. század Palesztinájának társadalmi - gazdasági környezetét. Máté és Márk az 
evangélium kérügmatikus jellegének szolgálatába állították a történeti 
beszámolót, ezért létezik náluk egyidejűleg eszkatológikus és történelmi 
esemény. Az eszkatológia történetiesítését János vitte végbe (Jn 3, 18) azáltal, 
hogy megjelenik az ítélet, és a Jézussal való találkozásban megtörténik a hit és 
a hitetlenség. Collins (2003) értelmezésében az üdvtörténettel egyidejűleg a 
történelem eszkatológikus ellensége, az Antikrisztus képe is megjelenik. Az 
ítélet nem egy drámai kozmikus eseményben testesül meg, hanem az emberek 
Jézus szavával szembeni magatartásában megy végbe. Az eszkatológia 
történetiesítése abban is kifejezésre jut, hogy a világ nem tudta érzékelni és 
értelmezni, hogy mi történik, csak diszharmóniát látott (Jn 9, 16). A passió 
órája a világ számára a diadal órája, mert úgy tűnik, hogy abban a világ 
fejedelme parancsol (Jn 14, 30), valójában azonban ez az óra a világ elítélése. 


"9 Jeremias (1970), Scott (1990), Young (1998), Hultgren (2002), Székely (2003). 

Lukács evangéliuma és az Apostolok Cselekedetei csupán egy világtör- 
ténelemként lejátszódó üdvtörténetet tartalmaznak. Farkasfalvy (1994 173) szerint 
ezt tükrözi Lukács munkássága is, akinek evangéliuma , Krisztus idejét" mutatta 
be, míg az Apostolok Cselekedetei az , Egyház idejét", amely a történelem végéig 
fog tartani. Lukács ezért írja le a többi evangélistához képest egy , szemtanú" és 
egy , történész" pontosságával az eseményeket: , Heródesnek, Judea királyának 
korában..." (Lk I, 5), , Ebben az időben történt, hogy Augusztus császár rendeletet 
adott ki..." (Lk. 2, 1), , Tibériusz császár uralkodásának 15. esztendejében, amikor 
Poncius Pilátus volt Juda helytartója, s Galileának Heródes volt negyedes 
fejedelme, testvére, Fülöp meg Itureának és Trachonitis tartományának, Lizániás 
pedig Abilinának volt a negyedes fejedelme, Annás és Kaifás főpapok idején... 
(Lk 3, 1 - 2). Ez utóbbi idézetből is kitűnik, hogy a szerző az akkori világ egésze 
számára mutatta meg a történelmi események datálását. A , történelem közepe" 
Jeruzsálemben bontakozott ki Jézus halálával és feltámadásával, de miután a 
zsidóság elutasította az , evangéliumot", az üdvösségtörténet centruma Rómába 
tevődött át. 

Az ítélet és az üdv eszkatológikus folyamatok, azaz olyan történések, 
amelyekkel megszűnik a világ addigi rendje, befejeződik a történelem addigi 
menete. Murphy - O"Connor (2003) , A korintusiakhoz írt első levél" 2, 6-8 
szakaszával jellemzi Isten üdvösségtervét, amely a romlott, pusztulásra ítélt 
társadalom keretei között a Megváltó megalázó halálán keresztül valósul meg. 
Ezért Jézus isten- és emberképe egyrészt ahistorikus, mert Isten és a 
teremtmény viszonya nem kötődik a világhoz, másrészt Jézus istenképe 
radikálisan történetivé is vált, ugyanis a történetietlenítés dialektikusan értendő: 
a világtörténelmen túli Isten találkozik az emberrel az ő mindenkori saját 
történetében."! Madigan (2008 103.) ezért nevezi a testté vált Ige népének a 
keresztény közösség tagjait. Az üdvösség így szorosan összekapcsolódott a 
világtörténelmi eseményekkel, és nem egy mitikus korban, és nem is egy 
transzcendens szférában zajló időtlen folyamatként játszódott le, hanem itt a 
földön történt. Az új szövetség azonban nem egy nép történetét megalapozó 
aktus, hanem eszkatológikus esemény - bár egy történelmi cselekedetből fakad 
- és , Isten népe", amellyel ez a szövetség köttetett, nem világtörténeti, hanem 
eszkatológikus tényező. Arra a kérdésre, hogy , Ti kinek mondtok engem?", a 
keresztény ember válasza: , Te vagy a Krisztus, az élő Isten Fia" (Mt 16, 16), 
amelynek következtében az Ószövetség új értelmet nyer, mint a megváltás 
művének része, amely a végcélhoz, Krisztushoz vezet, és Bright (1993) 
értelmezésében ez az Üdv története. Az üdvösség története azt tárja elénk, hogy 
Isten párbeszédet kezdett az emberrel. Ennek következtében az emberi tör- 


ezer 


" Jézus fenségcímei (Emberfia, Kyrios (Úr), Krisztus (Messiás), Dávidfia, Isten Fia, Fiú, Soter 
(Üdvözítő), Logos (Ige) Gnilka (2007 118.) szerint mind arra utalnak, hogy ő a végső idők 
történelemben megjelenő üdvösséghozója. 

a történelem nem más, mint az Atya és a Fiú belső, örök párbeszédének a 
témája. Boyarin (2001) erre a binitarianizmus terminus technikust használja, 
amely értelmében a Logosz Isten önkinyilatkoztatása, Isten permanensen jelen 
levő kreatív és határozott szava a történelemben. Ezt fejezi ki János evangélista 
, Az Ige Istennél volt" (Jn I, 1) szófordulattal. 

A keresztény Szentháromságtan harmadik személye a Szentlélek (2Kor 13, 
13) az emberiség történelmének végéig jelenvalóvá lett és lesz. A Vígasztaló 
(Paraklétosz; Jn 14, 26) a keresztény egyházak kohéziós, szakrális ereje. A 
krisztológikus megközelítés történetszemléletében az ember jelene a döntő, és 
nem a múlt vagy a jövő (Lk 12, 8). Az ember aktuális döntése határozza meg a 
végleges sorsát, amely sajátos interakciós időkeretet eredményez. Az ember és 
zajlik, míg a Megváltó válasza a jövőben történik. 

Augustinus óta a lineáris történetlátás megkérdőjelezhetetlen a keresztény 
kultúrában, amelyben hegeli parafrázissal a tézist felfoghatjuk a Paradicsom- 
nak, az antitézist a kereszthalálnak, a szintézist a parúziának."? Konklúzióként 
megállapíthatjuk, a történelem folyamata teleologikus, amely az eszkhatonban 
teljesül be, ezáltal a cél definiálja az ember számára a mindenkori jelent, amely 
egyben a történelmi múltat is magában hordozza. 


1.2. A tér gazdasági és társadalmi aspektusai 


I.2.1. Az Ószövetség univerzális látásmódja a gazdasái és társadalmi térben 
Izrael Isten népének tekintette magát, de ez nem jelentette azt, hogy szorosan 
elzárkózott volna minden más társadalomtól. Ábrahám hitének fundamentumát 
Benyik (2008) a meghívás élményből vezeti le: , általad nyer áldást a föld 
minden nemzetsége" (Gen 12, 1-3). A Gen 20, 13 ezt a gondolatsort viszi 
tovább azáltal, hogy Ábrahám szolgálótól született fiára, Izmaelre is kiterjed az 
áldás, akinek utódait szintén nagy néppé teszi a Teremtő. Mózes 4. könyve 
Ézsau leszármazottait az edomitákat testvérnépként kezelte (Num 20, 14), és 
Izrael maga is bonyolult folyamatban formálódott néppé. Bright (1993) mutat 
rá, hogy kialakulási periódusában különböző eredetű népelemeket foglalt 
magába. A későbbi Izrael ősei nem mind vettek részt a kivonulásban, és már az 
exodust végrehajtók is elegy nép volt (Ex 12, 38; Num 11, 4). A teljesen idegen 
törzsek csatlakozását szimbolizálja a midjániták története, amely Mózes apó- 
sának törzse volt (Num 10, 29-32). Az ország idegen törzsekből származó lakó- 
it (gér) nem lehetett elnyomni, mert - Buber (1998) szerint - Izraelnek emlékez- 
nie kellett, hogy idegenként élt Egyiptomban. A fáraók uralkodása alatt 
érezhették, hogy mit jelent jogfosztottnak lenni (Ex 23), 9). 


2 A történelemtudományban a lineáris megközelítés nem számít önmagától 


szer 

A Józs 1-12 a honfoglalás eseményét fegyveres erőszakként írja le, amit 
egész Izrael gyorsan és véresen, egyesült erővel vitt véghez, kiirtva az ország 
addigi lakóit. Kontrasztként az Ószövetség egy másik elbeszélése erre 
másképpen emlékezik; a Bír 1 hosszú folyamatról beszél, és leginkább csak 
annektálásról. Izrael később azokat a népeket is befogadta, amelyek ősei 
fegyveresen ellenálltak a honfoglaláskor, mint a gibeonita városszövetség (Józs 
9. f.). A héremet csak bizonyos ellenálló kánaánita városok ellen használták, és 
Palesztina lakosságát semmi esetre sem irtották ki, sőt a népesség nagy része 
lázadással támogatta az izraelitákat (Bír 1, 22-26). Az Izrael által elfoglalt és 
győzelmi jegyzékben felsorolt több város esetében sincs szó katonai 
hadműveletekről. Sőt, Jagersma (1991 I.) hangsúlyozza, hogy Dávid idején 
előkelő jebusziak, mint a hettita Uriás fontos állásokat töltöttek be. Salamon 
közigazgatási rendelete pedig a kánaánita lakosságot teljesen egyenjogúvá tette 
az államon belül. 

Izrael nagyjai az emancipáció hívének mutatkoztak házasságpolitikájukban 
is. Mózes, Izrael vallásának nagy alapítója idegen nőt vett el feleségül és 
apósának, Jetrónak, aki pap volt, azt is megengedte, hogy részt vegyen az 
áldozati lakomán (Ex 18, 10-12). Az eszményi király, Dávid, aki vegyes 
házasságból született (Rut 4, 18-22), feleségül vette Gesúr arám király leányát, 
és ezt a birodalmi logikát követte fia, Salamon is, akinek háremébe sok 
fejedelmi származású nő került. A külpolitikai és gazdasági realitásokhoz 
igazodva többek között az egyiptomi fáraó leánya is. A királyság ideje alatt ez 
a gyakorlat teljesen megszokottá vált. Salamon még templomot is építtetett az 
idegen feleségei által tisztelt istenek számára (1 Kir 11, 8). Manassze - júdai 
király - a jeruzsálemi templomban is engedélyezte a pogány kultuszgyakorlatot 
(2 Kir, 21, 7), míg Acháb izraeli király a Baal vallást hivatalosan elismerte a 
kánaániták számára. A fogság utáni templom pedig perzsa védnökség alatt 
épült fel, és a perzsa uralkodóért áldozatot mutattak be (Ezd 6, 10). 

A felebaráti szeretet a nem izraelita embertársakra is vonatkozott, amelynek 
kizárólagos oka JHWH volt (Lev 19, 34). Sőt, már az Ószövetségben is meg- 
jelent az ellenség szeretetének képe, világosan rajzolja meg ugyanis az 
emberek között tátongó szakadékot, és tisztán látja azt is, hogy az ember saját 
magát veszíti és pusztítja el, amennyiben nem lép rá a gyűlölet leküzdéséhez 
vezető útra. Az ősi Szövetség könyve a gazdasági realitásokat maradéktalanul 
figyelembe véve úgy rendelkezett, hogy a bajba jutott állat megmentése 
fontosabb legyen minden izraelita számára, mint az állat gazdájának ellenséges 
viselkedése (Ex 23, 4). Az állatállományt fenyegető veszély elhárításának 
érdekben az ellenségeknek ki kellett békülniük. Még egy lépéssel továbbmegy 
a Példabeszédek könyve (25, 21), ahol magán az ellenségen is segíteni kell, ha 
az szorult helyzetbe került. Dávid attól sem zárkózott el, hogy az ország 
integritását fenyegető filiszteusok szolgálatába szegődjön és vazallusi hely- 
zetbe kerüljön. 


Izrael saját történelmének kezdetét és folytatását lényegében JHWH 
ígéreteinek megvalósulásaként értelmezte, így összefonódtak bizonyos, a 
jövőre vonatkozó várakozások, amelyek közül egyesek túlléptek Izrael saját 
tapasztalatainak körén az egyetemes felé, és ezáltal tudtak Wolf (2001) szerint 
különböző népekhez tartozó embereket magukba foglalni. Ennek példája a 
minden ígéret beteljesülését jelentő új szövetség Izraellel, ami a népek 
közösségének bevonásával és a világ teljes megújításával együtt valósul meg. 
Az Ábrahám személyéhez kapcsolódó bibliai történetek ezt tükrözik: , Általad 
nyer áldást a föld minden nemzetsége" (Gen 12, 3). Az ilyen típusú áldás Izrael 
ősatyáinak idegenekhez fűződő kapcsolatát használja modellként, mint a 
pusztulásra megérettek érdekében való közbenjárás (Gen 18, 17), az ősi 
ellenséggel történő megegyezésre való készség (Gen 26, 28), vagy a gazdasági 
segítségnyújtás (Gen 39, 5; 41, 49, 57). Izrael elhívása a világ népeit is 
érintette, ugyanis JUWH más népek sorsát is kezében tartotta (Ám 9, 7), és az 
idegen népek megtérésének lehetőségét is kifejezte (1 Kir 8, 41-43). Az Izajás 
19, 23-25 azt mutatja be, hogyan vált Izrael harmadik erőként az áldás 
közvetítőjévé két nagyhatalom - Asszíria és Egyiptom - számára. 

A prófétáknál sorra megjelenik a bűnös népek kiirtásának motívuma, de 
Buber (1998) felhívja a figyelmet arra, hogy ezzel párhuzamosan Izraelt is 
elítélik, és felsejlik JUWH egyetemes akarata, hogy testvéri rend uralkodjon a 
népek között. Illésnek az idegen királynő elleni protest-akcióiból levonhatnánk 
azt a következtetést, hogy fajgyűlölő volt, emberszámba vette azonban a 
careptai (főniciai) özvegyasszonyt. Ezt az önellentmondásos viselkedést 
Jeremiás példáján keresztül érthetjük meg. Jeremiást Isten az emberiség fölé 
rendeli prófétának (Jer 1, 6), ezért beszél az idegen nemzetek és saját népe 
ellen (Jer 46-51.f.). Isten munkáját Izraelre vonatkozóan ebben az órában 
ugyanis csak a rombolás jellemzi, ahogyan egyelőre az összes többi néppel is 
tesz, mert Babilon mindenkit legyőz. A prófétai iratok azonban a béke 
ígéretével is foglalkoznak, amelyet Izajás egy újabb dávidi leszármazottól vár 
(Iz 9, 5). Ez a béke már nem csak Izraelre korlátozódik; a népek Sionhoz 
zarándokolnak, és minden fegyvert az élet fenntartására, a gazdálkodáshoz 
használható eszközzé alakítanak át, a hadicselekményeket pedig felfüggesztik 
(Iz 2, 2-4). A próféták közül többen hirdették, " hogy JUWH maga pusztítja el 
a harci eszközöket, és velük együtt énekli a Zsoltárok könyve, hogy a Seregek 
Ura , megálljt parancsol a hadaknak a föld határáig, szétzúzza az íjakat, és 
összetöri a lándzsákat, s a pajzsokat tűzben elégeti." (Zsolt 46, 10). 

A fogság előtt az univerzalizmus kérdésével kevesebbet foglalkoztak, mert 
Izrael politikai és gazdasági értelemben nemzet volt a maga nemzeti kultu- 
szával, és nem akarta a pogányokat megtéríteni. A fogság következtében 
viszont megváltozott a helyzet, és Deutero-Izajás felhívta a népeket, hogy 
fogadják el Istent, mert közeleg a világuralma, és a pogányoknak is van helye 


15 Ozeás 1, 4; 2, 20; Jeremiás 49, 35; Mikeás 5, 9-13; Zakariás 9, 10. 

JHWH népei között. Az új , béke-világbirodalomhoz? az igazságosság és 
minden politikailag és gazdaságilag elnyomott megsegítése is hozzátartozik, 
ahogyan ezt a messiási uralkodótól várják (Zsolt 72; Iz 11, 2). Izrael a 
történelemben nem tétlen szerepre, hanem roppant felelősségre van elhívva (Iz 
43, 8-13), mert az isteni üdvterv választott eszköze, JHWH szolgája, aki által 
az Úr véghezviszi az egész világot megváltó munkáját. Bright (1993) 
megközelítésében Deutero-Izajás próféciája távol állt a hit szűk nacionalista 
értelmezésétől. 

A fogságból hazatért nép azonban nem volt alkalmas ilyen tanítás kivi- 
rágoztatására, és bár ez az eszmény az Ószövetség ideje alatt soha nem talált 
általános elfogadtatásra, tovább élt. Zakariás (2, 11) és Malakiás (1, 11) 
próféták a fogságból való hazatérés után azt az időt várták, amikor a pogányok 
a Sionra özönlenek. A törvény pedig rendelkezett a pogányok közül csatla- 
kozók (prozeliták) befogadásáról, és egyenlő bánásmódot biztosított számukra 
(Lev 24, 22; Ez 47, 22). 

A pogányok altruista bemutatása Jónás könyvében található, amelynek 
szerzője személyes felelősséget érzett a nem zsidók igaz hitre való megnyerése 
iránt. Ez a missziós szellem akkor is fennmaradt a zsidóságban, amikor a 
pogány műveltség vonzása miatt mind jobban magukba zárkóztak (Tób 13, 11). 
Bár a zsidó hit soha nem lett igazán misszionárius szemléletű vallássá, és nem 
tartotta céljának a prozeliták gyűjtését, voltak zsidók, akik örültek a 
befogadásuknak (Jud 14, 10). Bock (2002) Rut könyvében fedezi fel a 
lobbizást, hogy Izrael integráljon idegeneket saját társadalmába. 

A bölcsességhez való viszony egyetemes beállítottságúvá alakult, ameny- 
nyiben az Izraelen kívüli világ is részesedik abban (Péld 8). A népek a böl- 
csesség jóvoltából a jog és a rend jótéteményeinek élvezőivé válnak. A 
nemzetek kormányzói pedig mindnyájan kapnak bölcsességet az Istentől (Péld 
8, 15). Rad (2000 I.) nem tartja meglepőnek, hogy a perzsa nagybirodalomban 
és a hellenista nép között élő zsidóságban jelentkezett annak az igénye, hogy a 
népek összességét szem előtt tartva tisztázzák sajátos helyzetüket az emberiség 
történetében. 

Az univerzális látásmódhoz nagymértékben hozzájárult, hogy az Ószövetségen 
belül az egyén felszabadult a közösség, a gén befolyása alól azáltal, hogy 
találkozott Isten akaratával a feléje forduló isteni szeretetben. Wolff (2001) 
felfogásában az ember önmagát csak akkor érti meg, ha egyénné válik, és a 
veleszületett kötelékekből kilépve egy új szövetségre lesz elhívatva. Az ígéret, 
miszerint az ember individuummá válásában minden nép tagjai részesedhetnek, az 
Ószövetségben is megjelent (Gen 12, 3; Iz 45, 14; Zak 8, 23). 

Az emberiség végső célja már az Ószövetségben magába foglalta a világ 
összes népének közösségét, amely nem más, mint a szeretet (Iz 9, 21). 

I.2.2. A társadalmi és gazdasági izoláció kísérlete az Ószövetségben 

Izrael népe a JHWH kizárólagos jogairól szóló ószövetségi részben (Ex 34, 10- 
26) a világ felé cezúrát húz. JHWH társadalmának középpontjában egy ünnep, 
a pászka ünnepe áll, amely visszapillantás arra az életformára, amikor nem volt 
haza, csak JHWH az ellenséges környezetben. 

Komoróczy (1992 c.) értelmezésében Illés próféta tanítását Jehu tábornok 
ültette át a gyakorlatba, amikor kipusztította Omri házát és a kozmopolita 
szellemet. Ez az intranzigens politika a nemzeti irányzat győzelmét jelentette, 
amely ellehetetlenítette a diplomáciai és gazdasági együttműködést a szom- 
szédokkal, és így végezetül kiszolgáltatta Izraelt egy birodalomnak. Illés győ- 
zelmének következménye mind Izraelben, mind Júdeában a nemzeti ha- 
gyományba való bezárkózás lett. A kozmopolita-integratív politika elvetésre 
került, és a szűk közösségi és szellemi , mi" keretébe kontrahálódott. A 
Deuteronomium tanítása hangsúlyozza, hogy egy izraelitának hogyan kell 
testvérként viselkednie. A , törvény" segítségével az izraelita társadalom legtá- 
volabbi peremén élő személyeket is bevonták a testvériség kötelékébe. Ezért 
kell a testvér-rabszolgával jól bánni, és a testvér-király ezért nem lehet gőgös, 
mert mindenki testvére a másiknak. Ez a törvénykönyv élesen elkülöníti Izraelt 
a környező népektől, főleg a kamat tilalmára vonatkozó rendelkezésben (Dt 23, 
20), amely előírja, hogy csak külföldiekkel szemben szabad alkalmazni. 

Az államiság idején a legkevésbé sem volt vitás, hogy ki tartozik Izraelhez 
(Dt 23, 1-8), a fogság utáni korban azonban ez megváltozott, tekintve, hogy 
Izrael ekkor már nem a természet és a történelem meghatározta nép volt. A 
törvény függvénye lett, hogy ki tagja Izraelnek, és ez redukciót eredményezett, 
a szent mag tisztaságának védelmében ugyanis ki kellett zárni Izrael köréből 
azokat, akik más törzsekhez tartoztak (Neh 13, 1-3). Másrészt Schubert (1992) 
rámutat, hogy bizonyos körülmények között a törvény lehetővé tette e kör 
bővülését és ebben az esetben a prozelitákat Izrael tagjaivá fogadták. 

Izrael JHWH akaratát dinamikusnak tartotta, amely minden vallási, 
gazdasági vagy politikai szempontból megváltozott szituációban új formában 
jelentkezett. A fogság előtti korban a parancsolatok nem törvények voltak, 
hanem olyan események, amelyet minden generáció mindenkor megtapasztalt 
JHWH részéről a maga konkrét helyzetében, és amellyel szemben állást kellett 
foglalnia. A fogság utáni időszakban azonban JUWH minden kor felett álló 
abszolút törvényadó akarata érvényesült és a parancsolatok törvénnyé me- 
revedtek. Ezt a gondolatvilágot tükrözi Aggeus próféta, aki a pogányoktól való 
radikális elkülönülésre szólít fel (Ag 2, 10-14). A szegregációt fokozta, hogy a 
fogság után Izrael jövője a törvény parancsainak szigorúbb betöltésétől függött, 
ezért tulajdonítottak a vezetők nagy jelentőséget a ceremoniális tisztaságnak, a 
templomi kultusznak, a szombatnak és a tizednek. Számukra ezek nem 
jelentéktelen külsőségek voltak, hanem megkülönböztető jegyei annak a 
megtisztult Izraelnek, amelyért fáradoztak. A törvény mint integráló elv és mint 
megkülönböztető feltétel ezért tett szert mind nagyobb jelentőségre. A türel- 

mességnek határt szabott azzal, hogy létalapja a törvény volt. A törvényhez 
való ragaszkodás által a közösség az igazi Izraellé vált, ezt az eszményt 
azonban nem érhették el, ha idegenekkel keveredtek. Ezt tükrözik Nehemiás és 
Ezdrás elzárkózásra vonatkozó intézkedései. A gyülekezet legfőbb gondja az 
volt, hogy a maga önállóságának védelmére hogyan tarthatja magát tisztán a 
világtól. A közösség sorsa azt tanúsította, hogy el kellett különülniük, ha mint 
zsidók fenn akartak maradni, vagy beletörődtek abba, hogy a judaizmus, mint 
olyan, eltűnik a világból. 

A tisztaság (tohora) meghatározása Komoróczy (1992a.) antropológiai 
értelmezésében mindig választóvonal a , mi" és az , ők" között. Ez a rossz 
versus jó duális oppozícióra épül, ezért volt tilos a vegyes házasság (Tób 4, 12), 
és ezért kellett a zsidónak összetartania a zsidóval (Eszter könyve), a törvényt 
elhagyó honfitársakat ugyanis megvetették (Sir 41, 8-10). A zsidó gyülekezet 
tagjai nagy büszkeséggel tekintettek magukra (Zsolt 147, 19), és Bright (1993 
435.) interpretációja alapján az volt az uralkodó felfogásuk, hogy a pogányokat 
megérdemelt sorsukra kell hagyni. JHWH napja eszkatológikus ábrázolásának 
ezért volt közös vonása a népek végső támadása Jeruzsálem ellen, akiket Isten 
legyőz, népét viszont békességben megtartja örökre. 

A zsidóság azzal jelent meg a történelemben, hogy JHWH Tóráját abszolút 
rangra emelte. Végül a szó szokványos értelmében vett törvénnyé vált, amelyet 
szó szerint, sőt betű szerint be kellett tartani. Amíg a Szövetség könyve (Ex 21- 
23) Izrael életterét a tilalmak és parancsolatok révén csak külső szempontok 
szerint rendezte, addig a fogság után a tér belső vonatkozása szerint is egy 
isteni rend alá vetették. A törvény nemcsak az élet és a cselekvés alapja lett, 
hanem egyenértékűvé vált a szövetséggel, és a vallás lényegét és tartalmát 
alkotta. Ennek köszönhetően kialakult a judaizmus és a , magatartás-zsidóság" 
(Komoróczy 1992a. 265.), amelynek fő vonásai, hogy a kultuszt a törvény 
szabályozta és igazolta, így az erkölcsös élet a törvénynek megfelelő 
magatartással vált egyenlővé, és a jövő záloga a törvénynek való engedel- 
messég lett. Izraelnek ekkor már nem volt történelme, legalábbis nem olyan, 
amelyet JHWH-val közösen folytatott volna. , Ettől fogva mintegy a történelem 
rejtélyes túlpartján élt és szolgált Istenének"? (Rad 2000 I. 81.), amelynek 
következtében véglegesen megszűnt a többi néppel vállalt szolidaritása is. E 
radikális elkülönülés következtében ijesztővé, sőt gyűlöltté vált a többi nép 
szemében (Eszt 3, 8). 

A zsidó gyülekezet egyrészt elfordult a világtól - magába zárkózott és nem 
egyszer türelmetlen magatartást tanúsított - másrészt a pogányok üdvösségének 
kérdése is foglalkoztatta. A két magatartás között antagonisztikus feszültség áll 
fenn, amit kielégítően sohasem oldottak meg. Az antinómia a monoteista hit és 
a kiválasztás fogalma között keletkezett. Ez mutatkozik meg Nehemiás és 
Ezdrás elkülönítő intézkedéseiben, amelyekben élesebben állapították meg 
Izraelnek a világtól való szegmentáltságát, ugyanakkor megközelíthetőbbé is 
tették. Az új Izrael kisebb és nagyobb is volt egyszerre, mint a régi. Kisebb, 

mert nem mindenki lehetett tagja, aki izraeli leszármazott volt, hanem csak az, 
aki engedelmességet fogadott az Ezdrás-féle törvénynek, ugyanakkor nagyobb, 
mert semmi sem akadályozta meg, hogy a gyülekezetbe felvegyék a nem 
izraelitákat, amennyiben a törvény igáját készek voltak magukra venni. Az 
ellentét soha nem tűnt el, sőt Bright (1993) szerint az elzárkózás mindjobban 
felülkerekedett. Ennek következtében a disszimiláció átváltott diszinteg- 
rációba. Az identitás megőrzésének közösségi stratégiája arra irányult, hogy 
gyülekezeten kívüliekkel való kapcsolatokat. 

A zsidók külön nép akartak maradni, amely saját törvénye szerint él, és 
bízik abban, hogy Isten megvédi őket. Abban azonban már különböztek a 
véleményeik, hogy ez hogyan teljesedik be, ennek következtében szektákra, 
pártokra szakadtak. A szadduceusok válasza alapján a judaizmusnak nem volt 
jövője, ők csupán a status guot akarták. A harcos nacionalizmus is zsákutcának 
bizonyult. Az apokaliptika különös színjátékának nem volt helye a világ- 
történelem színpadán, és a judaizmusnak, mint eszkatológikus közösségnek 
sem volt jövője. Egyedül a farizeusok útja maradt, amely a Misnához és a 
Talmudhoz vezetett. A farizeusokat nem lehet politikai pártnak tekinteni, de - 
összhangban a zsidó és a bibliai tradícióval - soha nem figyelhető meg a 
politika és a vallás teljes szétválasztása, mivel a politikai kérdéseket Jagersma 
(1991 II.) szerint vallási megvilágításban látták és látják. Izrael története a 
zsidó nép történetében folytatódik tovább, és ez a nép Isten törvénye alatt jelen 
korunkig fennmaradt. Van azonban egy másik válasz is, amely az Ószövetség 
nem más, min a kereszténység. A régi Izrael története tehát egy bizonyos 
ponttól kezdve két úton haladt tovább: egyrészt a népeket magával ragadó 
Jézus-mozgalom, másrészt a zsidó nép útján, akik ebben a mozgalomban nem 
ismerték fel a remélt messiási valóságot. 


I.2.3. Az Újszövetség egyetemes látásmódja, avagy egy szubkultúra találkozása 
a , szupranacionális " gazdági és társdalmi térrel 

Gnilka (1999, 2007) kutatásaira támaszkodva állítja, hogy Jézus személyes 
küldetése elsősorban a zsidó néphez szólt, és hangsúlyozta, hogy Izrael házá- 
nak elveszett juhaihoz jött (Mt 15, 24), más esetben pedig eltiltotta a 
tanítványait attól, hogy a szamariaiakhoz menjenek téríteni (Mt 10, 5). Jézus 
működését szinte teljes pontossággal, földrajzi koordinátákkal is megadhatjuk, 
amikor az evangélium Galileáról (Mt 4,23) és annak tájegységeiről, városairól 
tudósít (Mt, 11, 21-24). A jövendölések alapján Isten országát először Izraelnek 
kellett felajánlani. Madigan (2008) az első keresztényeket azokban a zsidókban 
Figyelemfelkeltő azonban, hogy Jézust a földön első alkalommal a keletről 
jövő pogány bölcsek imádták, majd Heródes üldöztetése elől József nyugatra, a 
pogányok közé volt kénytelen menekülni családjával. Jézus működésében is 

megjelent az egyetemes vonás, amely a kafarnaumi századosnak mondottakban 
(Mt 8, 10-12) és a szamariai asszonnyal való beszélgetésében látható (Jn 4, 1- 
26). Ez utóbbi történet két aspektusból is univerzális jegyeket tükröz, egyrészt 
etnikai vonatkozásban, mert a szamariaiakat pogányoknak tartották a zsidók, 
másrészt nemi szempontból, mert a rabbik nem álltak szóba asszonnyal. Jézus a 
közösségi jelleget is kiteljesítette a katolikus egyház társadalmi tanítása alapján 
(Tomka, Goják 1993), a kánaáni menyegzőn és Zakeus házában, amikor a 
bűnösökkel evett együtt. 

Máté evangélista látszólagos anomáliát okoz azáltal, hogy egy dimenzióban 
szemléli az egyház ószövetségi előtörténetét, majd a Messiás földi életében 
összegyűlt kis nyájat és a maga olvasótáborát. A megoldást az által nyújtja, 
hogy Jézus Isten fia, de ennek dicsősége csak a feltámadás után lesz örökrésze, 
és csak miután ebben részesült, küldi tanítványait apostoli küldetéssel minden 
nép közé (Mt 28, 19-20). Jézus utalt arra, hogy az emberiség nem helyhez 
kötött vagy nemzeti istenséghez fog imádkozni, hanem az , Atyához", aki 
mindenkinek az atyja. Ezt a gondolatsort képviseli Máté evangéliuma (1, 1) az- 
által, hogy Jézus családfáját Ábrahámtól vezeti le, és hiteles örökösének tekinti 
magát (Jn 8, 52-58). Ezért lehet egy egyetemes vallás alapja az Újszövetség, 
amelyben Farkasfalvy (1994) szerint az Efezusi levél adja meg az egész világot 

Péter apostol pünkösdi beszédével (ApCsel 2, 14-36) létrejött az első 
keresztény közösség. A jeruzsálemi ősgyülekezet, mint az utolsó idők 
gyülekezete annak az igazi Izraelnek tartotta magát, amely számára most 
beteljesedett az Ószövetség ígérete. A főapostol mindenekelőtt a zsidók 
megtérítését célozta meg (ApCsel 3, 12-26), de az események egyre nagyobb 
távolságra vitték el a keresztény hittérítőket. A szigorúan vett etnikai határokat 
Péter lépte át a pogány Kornéliusz megtérítésével (ApCsel 10, 12-16), aminek 
következtében megindult a pogány misszió. A jeruzsálemi keresztény 
ősgyülekezet azonban hű maradt a zsidó hithez és a törvényhez, ezért kon- 
fliktusba került görögül beszélő tagjaival (ApCsel 6, 1), akik üldözésnek lettek 
kitéve a zsidóság részéről. A feszült helyzetet az un. , apostoli zsinat" (Gal 2, 1- 
10) volt hivatva tisztázni, amely elérte a törvénytől szabad pogány- 
kereszténység gyakorlatát. Az apostoli dekrétum (ApCsel 21, 15) bizonyos 
kötöttségeket még meghatározott a , pogánykeresztényekre? nézve, de ezen 
intézkedések után megalakulhatott a hellenisztikus gyülekezet. A konfliktus 
azonban nem oldódott fel, mert a judaisták a zsinati döntés ellenére a pogány- 
keresztény gyülekezetekben propagandát fejtettek ki a törvénynek és behatoltak 
a páli misszió területére, amelyekről Fitzmyer (2003a.) és Byrne (2003) 
értelmezése alapján a Galatáknak és a Filippieknek írt levelek tanúskodnak. 

A Rómaiaknak írt levél kifejti a keresztény hit princípiumát azzal a 
kijelentéssel, hogy az Ószövetség ígéretei nem a fizikai leszármazás értelmében 

vett Izraelnek szólnak, hanem a hit Izraeléhez (Róm 9, 6-29). A testi 
leszármazás nem biztosítéka az öröklésnek, hiszen Ábrahámnak sok fia volt 
(Gen 15, 2), de az ősatyának ígért üdvösség csak Izsákon keresztül származott 
tovább." A János evangélium (8, 37-44) fogalmazza meg ezt a tételt nagyon 
kemény hangon, amikor a zsidók szemére veti, hogy nem Ábrahámra 
hallgattak, hanem a Sátánra. A szőlőskert először meghívott munkásai (a 
zsidók) előjogokat követelnek maguknak (Mt 20, 2-6), a gonosz szőlő- 
munkások pedig már meg is ölik Isten uralmának hirdetőit (Mt 21, 33-44). A 
királyi menyegző pedig botrányba fullad érdektelenség miatt (Mt 22, 1-14), de 
egyben rámutat arra, hogy az újonnan meghívottaknak is meg kell felelnie az 
elvárásoknak. Isten szuverén a cselekedeteiben és Isten országának 
megvalósulásával új rendet vezetett be a földön, amelyben minden ember 
egyenlővé vált. Isten döntése alapján a pogányok lettek a kedvezményezettek, 
de ez nem jelentette Izrael végleges kudarcát (Róm 11, 1-36). Mindezek mellett 
Farkasfalvy (1994) lényegesnek tartja, hogy Pál nem tagadta meg etnikai 
származását, de magáénak tudta azt a missziós örökséget, amire Isten a népet 
kiválasztotta. A kereszténység vállalta zsidó gyökereit, de elfogadta azt is, 
hogy Isten új gyülekezete nem maradhat meg egyetlen nép vérségi és kulturális 
hagyományainak korlátai között. Ezért került át az igehirdetés központja 
Jeruzsálemből Rómába, ahonnan Pál evangelizáló tevékenysége a zsidóktól a 
pogányok felé fordult (ApCsel 28, 28). A pogányok megtérése után kerülhet 
csak ismét sor a zsidók evangelizálására (Róm 11, 11-16). Fitzmyer (2003 b.) 
rámutat, hogy Isten, terve szerint, mindenkinek irgalmazni akar, beleértve a 
zsidókat is, akik nem fogadták el Jézus és az apostolok meghívását. Wild 
(2003) szerint ezért minden embert, pogányt, zsidót és keresztényt egyaránt 
belefoglaltak a közösség könyörgő és hálaadó imaszándékaiba (Tim 2, 1). 

Az egyházi tudat kezdetekben magába foglalta az exkluzivitást és a világtól 
való elhatárolódás gondolatát, amelyet a , választottak" (2 Tim 2, 10), 
, meghívottak" (1 Kor 1, 24), , szentek" (Róm 8, 27) elnevezések tükröznek. Az 
exkluzivitást ezért tartja Bultman (1998 94.) a világtól, mint az erkölcsi 
tisztátalanság és a bűn szférájától való elhatárolódásnak. A világban ugyanis 
vándorúton vannak, amelyet Pál a , már nem" és a , még nem" közötti 
szituációként jellemez (Fil 3, 12-14). Collins (2003) a Jelenések könyvében 
találja meg azt az ószövetségi gondolatkörhöz hasonló figyelmeztetést, amely a 
birodalmi asszimiláció elutasítására vonatkozik, egyben figyelmeztet a 
kulturális kizárólagosságból adódó kihívásokra. Az elzárkózást viszont 
szétszakítja az Egyháznak az a tudata, hogy a történelemben elhivatott, 
eszkatológikus gyülekezet, amely egy profán életközösséget is kialakít 
magának, és ez nem más, mint az Újszövetség gyülekezete. A kereszténység 
tanítása közül kiemeli Gnilka (1999), hogy Isten előtt minden teremtmény 


" Pál , Zsidóknak írt levelében?" (11, 17-21) Leimgruber (2008) azt látja, hogy nem csak Izsákra 
vonatkozott, hogy nagy néppé lesz. 

bűnös és az ember csak Jézus megváltása által válhat igazzá. A parúzia 
kitolódásának következtében az Egyház transzcendens jellegét a jelenre 
vonatkoztatta, és intézményeiben a szakrális erők közvetítőjét látta. Az Egyház 
üdvközösségből üdvintézménnyé, egyben e világi institúcióvá vált. 

Az irgalmas szamaritánusról szóló parabola rámutat, hogy a felebarát szere- 
tete lerombolja az előítéleteket, amelyek egymás ellen fordítják az etnikai vagy 
társadalmi csoportokat (Lk 10, 25-37). A kereszténység nem magánügy, nincs 
Istenszeretet a felebarát szeretete nélkül (1Jn 4, 20). Krisztus követelményeit a 
Hegyi Beszédben (Mt 5, 21-48) írja le, amely országa , Magna Chartája" 
(Cserháti, Fábián 1975 513.o.). Az őskeresztény közösséget a felebaráti szeretet 
hatotta át, a gazdagok önként lemondtak javaikról, így nem voltak szűkölködők 
(ApCsel 4, 34). A diakónusoknak, mint külön erre a célra alapított rendnek, a 
napi jótékonysággal kellett foglalkozniuk. Tertulianus "kegyes alapítványok- 
nak" nevezi (Goják 1991) azokat a keresztény gyülekezeteket, amelyek önként 
összeadták pénzüket és a szegényekre fordították e javakat. Az Egyház agapé- 
val kötötte össze az eukarisztikus vacsorát, emlékezve arra, hogy Jézus, tanít- 
ványaival együtt, jóllakatott embereket és gyakorolta az alamizsnaosztást (Mt 
8, 16; Jn 13, 29). Krisztus figyelmezteti a gazdagokat különös helyzetükből 
fakadó szerepvállalásra (Lk 6, 24-25). Minden ember kötelessége a feleslegből 
a szűkölködőket támogatni (Lk 11, 41), és a rászorulókat segíteni (Mt 25, 40). 

Jézuson keresztül minden nép részesévé válik Ábrahám áldásának (Gal 3, 
8), és ez jelenti az emberiség szerkezetének a megváltozását, amelynek követ- 
keztében megjelenik a világban az egyéni emberi méltóság tanítása. Jézus 
Krisztus tanításával megérkezett Isten uralma mindenki számára, amelynek 
radikálisan új üzenetét Lohfink (1989) abban ragadta meg, hogy még a bűnö- 
söknek is új perspektívát nyitott. 

2. A TÁRSADALMI ÉS GAZDASÁGI SZERKEZET ÖSSZEFÜGGÉSEI 


Azokat a politikai - gazdasági szerkezeteket és sajátosságokat vizsgáljuk meg, 
amelynek keretében élt JUWH választott népe az Ószövetség idején. Felve- 
tődik az a dilemma, hogy pusztán az állam biztosíthat-e szükségszerű keretet 
egy nép gazdasági és politikai értelemben vett létezése számára. Az 
Újszövetség elemzését ebben a fejezetben nem tartom relevánsnak, mert 
egyrészt az újszövetségi történeti időszakban nem jelent meg minőségileg 
újként értelmezhető társadalmi-gazdasági struktúra, másrészt a vizsgált 
kérdéskörhöz a következő szegmensben megkapunk minden választ. 

Izrael népe négy társadalmi-gazdasági szerkezeti formában élt a vizsgált 

korszakban: 

1. Szegmentált törzsi struktúra, amelyet Lohfink (1989) a héberek körében 
nemcsak állam előttinek, hanem egyszerre állam elleninek is tart. Ez egy 
egalitariánus JUWH-imádó társadalom volt. 

2. Az államiság (monarchia) volt Izrael történetében Isten második 
kísérlete. 

3. Teokrácia, amely templomközösség volt, jelentősen korlátozott szuve- 
renitással a mindenkori nagyhatalom fennhatósága alatt. 

4. A társadalmi és gazdasági integritás legnagyobb keretét megjelenítő 
birodalmak. 


2.1. Az állam előtti kor 


A zsidók a Bibliában (Gen 17, 1-8) Ábrahámtól vezetik le vérvonalukat, aki 
tényleges történelmi személyként a Kr.e. 2. évezred folyamán vándorolt ki a 
szír arab sivatagból és Mezopotámiából Kánaánba. A migráció motivációjában 
a vallási elemet tartja Noth (1966 145.) meghatározónak, és nem tár fel 
politikait és gazdasági aspektusokat. 


2.1.1. Az Ószövetség szegmentált, egalitárius törzsi struktúrája 

A Biblia egyértelmű hagyománya szerint Izrael a Sínai-hegynél kapta meg a 
törvényt és a szövetséget (Ex 19-24. f.), amely status nascendi volt, mert néppé 
tette, s ezzel párhuzamosan egy új társadalom jött létre. Ez határozta meg a 
későbbi közösségi élet puritán vallásosságát, szigorú erkölcsi normáit és 
társadalmi kötelességeit. Bright (1993) Izrael fontos jellemzőjének tartja, hogy 
nem vérségi alapon, hanem történelmi tapasztaláson és erkölcsi döntésen 
nyugodott. Később a törzsi liga szintén szövetség formájában jött létre 
Szichemben (Józs 24. f.), amellyel a kivonulás és a Sínai kijelentés lett egész 
Izrael hivatalos hagyománya. Nem a törzsi szövetség teremtette meg 
másodlagosan a hitet, hanem a hit volt a szövetség létrehozója, alkotó 
tényezője. A Sínainál kialakult szövetség még csak kisebb nemzetségek 

kooperációja volt, míg a szichemi szövetségkötéssel megalakult a törzsi liga, 
amely a Sínai megújítása és kiterjesztése volt. 

A két szövetség formája hasonlít a birodalmak hűbéri szerződéseihez." A 
preambulumukban kijelentette magát az Úr (Ex 20, 2; Józs 24, 2), majd ezt 
követte a történeti jellegű prológus, amelyben felsorolták JHWH nagy tetteit 
(Ex 20, 2; Józs 24, 2-13). Harmadik lépésként a szövetség feltételei következ- 
tek, amelyeknek fundamentumát az alkotta, hogy tilos volt más isteni felséghez 
fordulni. Ezt tükrözi a Dekalógus (Ex 20, 1-18, Dt 5, 6-21) azáltal, hogy elítélt 
minden olyan tettet, amely megcsorbítaná a többi izraeli jogait, és ezzel 
megrontaná a közösség békéjét. " Ez összhangban volt a szövetség lényegével, 
ami azt jelentette, hogy a hűbéresnek csak egy hűbérura lehetett. A fegyveres 
segítségnyújtást nem sorolja fel a tízparancsolat, de ez a törzsszövetségben 
magától értetődően kötelező volt (Bír 5,14-18,23). A hűbéradó intézményét is 
meglelhetjük, és amint a hűbéreseknek a kikötött hűbéradóval meg kellett 
jelennie az uralkodónál, úgy az izraeli férfinak is JUWH előtt (Ex 23, 14-17). 
Annak a rendelkezésnek is megtalálható a paralelje, amely előírta, hogy a 
szerződés egy példányát letétbe kell helyezni a kultuszhelyen, és meghatározott 
időnként nyilvánosan fel kell olvasni (Dt 10, 5). Az izraeli törzsek esküvel 
elfogadták Istent hűbéruruknak, aki arra kötelezte őket, hogy feltételeinek 
engedelmeskedve az ő uralma alatt egymással szent békességben éljenek. A 
szövetség nem egyenlő felek egysége volt, mutatnak rá a kutatók", hanem a 
hűbéres fogadta el benne a legfőbb hűbérúr feltételeit. 

Az Ószövetség Ákán lopásának történetében (Józs 7, 16-18) mutatja be az 
állam előtti korszak társadalmi és gazdasági struktúráját. Az egyén elsősorban 
családjának tagja, melynek megnevezése ház (bajit)." Ez a legidősebb 
cselekvőképes férfi vezetésével természetesen nagycsaládi köteléket jelentett, 
és négy generációt foglalt magába. A hadseregnek is a nagycsalád volt az 
alapja, amely a szolgákkal együtt ötven embert tehetett ki (1 Sám 8, 12). A 
társadalmi együttélés következő foka a nagycsaládokból felépülő nemzetség 
(mispáhá) volt (pl. Isai nagycsaládja Efrata nemzetségéhez tartozott), amely a 
hadseregben egy ezredet állított ki. Megközelítőleg húsz nagycsalád alkotta az 
egy helyen élő nemzetséget (ezért lakott Efrata nemzetsége együtt 
Betlehemben; Mik 5, 1). A vezetés a vének feladata volt és a bíráskodást is ők 


55 A Kr.e. első évezredben már új értelmezést kapott a hűbériség intézménye, amelyben a 
hűbérúr és a hűbéres viszonyára a nyers erőszak és nem a jóindulatú pártfogás volt a jellemző. Ez 
azonban már messze volt a bibliai szövetség szellemétől és nem ez a későbbi fajta 
kontraktusforma szabta meg Izrael népének önértelmezését, hanem a korábbi. 

16 A Dekalógus tíz pontja az általunk idézett forrástól (katolikus; amelyet a lutheránusok is ebben 
a formában ismernek) eltérő képet mutat a Talmudban, a református- és az anglikán egyház 
köreiben, mert az utóbbiak egybevonják a 9-10. parancsot, viszont szétválasztják a kép- és 
bálványimádás tilalmát. 

" Bright (1993), Eliade (2006), Haag (1989), Soggin (1999), Westermann (1993) 

"§ A szerkezet bemutatására használt terminus technikusokat Wolff -tól veszem át (2001 260.). 

látták el (1 Kir 21, 8). A nemzetségeket összefogó politikai szerkezet a törzs 
(sébet) volt (pl. Efrata nemzetsége Júda törzséhez tartozott). A törzsek a nomád 
időben vándorközösségeket alkottak, a honfoglaláskor pedig különböző 
nemzetségeik lehetőség szerint földrajzilag egy helyen telepedtek le. Minden 
törzs élén egy törzsi fejedelem (nászi) állt (Num 7, 2), aki a törzsszövetségben 
törzsének szószólója volt. A legmagasabb politikai egységet a törzsek 
közössége (Izrael, Izrael háza) alkotta (Józs 24, 9; Bír 5, 11). Izrael törzsei 
JHWH népeként különösen szorosan egymáshoz tartozónak tudták magukat a 
közös üdvtörténet és a kinyilatkoztatás alapján (Józs 24). Izrael fiaiként 
testvérekből álló nép voltak, amely a tizenkét fivértől, mint tizenkét törzs 
ősatyjától eredeztette magát (Gen 29). 

Az államiság korát megelőző Izraelt Rad (2000) olyan emberek 
csoportjának tartja, akik a világot kizárólag a szakrális dimenzió alapján voltak 
képesek megérteni. Olyan szent rendelkezésekből és törvényekből indultak ki, 
amelyek a kultuszból származtak, és amelyek érvényét a szertartások 
biztosították. Izrael a jog minden formáját isteni eredetűnek tartotta. Az 
államiság előtti politikai-gazdasági szerkezet viszonyait tükrözi az úgynevezett 
Szövetség könyve (Ex 21-23), amely a törvény előtti egyenlőség és az 
egyetemes szolidaritás gondolatára épít. Ez az izraeli esetjog Izrael népe 
premodern, ősi időkre visszavezethető joggyakorlatát tükrözi. 

Kezdeti időben nem az egységes háború volt a törzsszövetség kohéziós 
ereje, hanem JHWH üdvözítő cselekedeteinek közös hitvallása és az istenjog. 
A Szichemben megalakult törzsszövetség esetében Rad (2000) semmiféle 
közvetlen politikai és gazdasági feladatot nem észlel, csupán szakrális funkciót. 
A pusztai JHWH tisztelők és az újonnan csatlakozott palesztinai héberek 
szövetséget kötöttek és megfogadták, hogy egyedül JUWH-nak hódolnak, és az 
ő népe lesznek (Józs 24. f.). Ebben a szervezetben mindegyik törzs Jákob 
(Izrael) ősi leszármazottjának tartotta magát, de a rendszer nem a származás 
egyszerű tényét tükrözte, hanem Izrael szövetséges hitének külső kifejezője 
volt. A Genezisben (29,16—30,24) található 12 törzsre vonatkozó séma azt 
sugallhatná, hogy Jákob fiai között egyenlőtlen fokú rokonság állt fenn 
(vannak, akik szolgától születtek). Ez a séma azonban nincs kapcsolatban a 
törzsek tényleges palesztinai birtokaival (Józs 13-19). Nincs arra utalás, hogy 
bármely törzs alacsonyabb helyzetbe került volna mint a többi, mind egyenlőek 
voltak. Sőt, némely teljes joggal született törzs eljelentéktelenedett (Rúben, 
Simeon), míg az ágyasságból származó törzsek (Naftali, Dán) egész Izraelnek 
adtak vezetőket (Bír 4, 6). A tizenkettes szám szent és sérthetetlen volt." A 
törzsi elnevezések a letelepedéssel területi megjelöléssé váltak, de Izrael 
szervezete elvileg a törzseken nyugodott. Politikai-gazdasági értelemben a 
törzsek továbbra is magukra voltak utalva, nem létezett állam, központi 


9 Arra is találunk utalásokat az Ószövetségben, hogy a 12-es szám hogyan maradt meg: a Lévi 
törzs kiesését a József törzs kettéválása pótolta és így jött létre Manasszé és Efraim törzse. 

kormányzat, adó- és vámrendszer, közigazgatási szervezet. A törzsszövetség 
, központja" az a kultuszhely volt, ahol a frigyládát őrizték, és itt gyűltek össze 
a törzseket képviselő törzsfők, akik személye isteni oltalom alatt állt (Ex 22, 
28). A törzsi társadalom struktúrája patriarchális jellegűként írható le, a vitás 
ügyekben a nemzetségfők döntöttek, de az egyes törzsek sem rendelkeztek 
szervezett kormánnyal. A törzsek közötti békét a szövetségi szankció 
biztosította. A szövetség fegyveres lépéseket csak akkor kezdeményezett, ha 
létfontosságú tényezőket érintő kérdések merültek fel. Ebben az esetben szent 
háborúról (hérem) volt szó, amelyben maga JHWH harcolt az övéi 
védelmében." Ez szakrális cselekedetnek számított, ezért előtte a férfiak meg- 
szentelték magukat, a háború végeztével pedig átok alá helyezték a zsákmányt 
és átadták az Istennek. A Bírák 4. fejezete mutat rá, hogy milyen gyenge volt 
ez a törzseket összefűző kötelék abban az esetben, amikor politikai-gazdasági 
téren is érvényesülni kellett volna. A törzsek közötti egység erősödését szol- 
gálták a szent ládát őrző szentélyhez tartó zarándoklatok. 

A letelepedés után az államalkotást megelőző időkben biztonságpolitikai 
célok érdekében a törzsszövetség élére , Izrael bírája" került. Ezt a politikai 
rendszert egyesek amphiktüóniának tartják" (egy központi szentély köré 
szerveződött törzsszövetség), amelynek ismérve, hogy veszély idején feltámadt 
egy kiválasztott, akit megszállt az Úr lelke és összegyűjtötte Izrael törzseit, 
hogy elűzze az ellenséget. Bock (2002 39.) megközelítése alapján akefális 
törzsi társadalom, amelynek fő attribútuma, hogy központi vezető réteg nélkül 
is stabil, nagy társadalom, de nem állam. Működésének jellemzője, hogy az 
egyes tagok a magasabb pozícióba került képviselők vezetése alatt 
funkcionálnak, akik szituációtól függően léptek működésbe. 

Józsue halálával kezdődött (Bír 2, 6), és Sámuelnek az 1 Sám 12-ben 
található búcsúbeszédével zárult a bírák kora. Ezek az elbeszélések elsősorban 
a politikai téren megmenekülést szerző tetteket dicsőítették, amelyeket JUWH 
a karizmatikusokon keresztül, az ellenség körében támasztott numinózus 
rettegés révén vitt végbe. Maga JHWH kelt a szent háborúk révén a nép 
védelmére. Ezt a felfogást Gedeon midianiták ellen vívott háborúja radika- 
lizálta. Fontos volt az is, hogy a bírák hívására milyen létszámban gyűltek ösz- 
sze a törzsek, ugyanis a törzsszövetség nem hozott létre állandó, reguláris had- 
sereget. Ez a profán tényező is befolyásolta a harci erőt, amit mi sem mutat 
jobban, hogy a bíra megátkozta a hadba nem szállókat (Bír 5, 15-17, 13). Meg 
kell azonban különböztetnünk a , kis" bírák (Bír 10, 1-5; 12, 8-15) tisztségét - 
feladatuk a jog őrzése, védelme és hirdetése - a , nagy" bírák karizmatikus 
funkciójától. Rad (2000) a , kis" bírák hivatalát a törvényhozói feladatkörnek 
felelteti meg és olyan instancia betöltésének tekinti, amelyhez a felmerülő 


9 Gnilka (2007) értelmezésében a Bibliában a , szent háború? terminológiája nem szerepel, 
csupán a vallási indíttatású háború eszméje. 
2 M. Noth értelmezése alapján, többek között J. Bright, G. von Rad, M. Buber, A. Alt. 

kérdésekkel fordulni lehetett. A jogi hagyomány kontinuitására viseltek gondot 
és valószínűleg a törzsszövetség választott tisztviselőiként munkálkodtak. Bock 
(2002) a , nagy" bíra feladatát nem az ítélet hirdetés funkciójában találja meg, 
hanem az uralkodói hatalom gyakorlásában. Politikai vezetőnek számított, de 
nem rendelkezett királyi hivatallal, hanem helyileg és időben korlátozott 
hatáskörrel ruházták fel. Tiszte nem volt örökölhető, mert képességein 
(karizmáján) nyugodott, így kétségbevonhatatlan tekintélyt birtokolt. Izrael 
alkotmányának ez a fajta hatalom tökéletesen megfelelt, ugyanis maga az Isten 
vezette népét karizmatikus képviselője által. Annak ellenére, hogy gyenge 
kormányzási formának bizonyult, a törzsi liga viszonylag sokáig fennmaradt. 
Ez a politikai struktúra annak köszönhette stabilitását, hogy Izraelt ebben az 
időben nem fenyegették világhatalmak, csak városállam méretű királyságok. A 
törzsszövetség — vezetőjével, a bírával — csak önvédelmi háborúkat viselt, 
hódításokba nem bocsátkozott. A törzsrendszernek ahhoz sem volt ereje, hogy 
megfékezze a fennálló széthúzó erőket. Nem tudta biztosítani a JHWH-hit 
tisztaságát, és egyszer sem volt képes összefogni Izrael erőit közös fellépésre. 
, Önromboló  igazságszolgáltatása" (Bright 1993 174.) — amely szabályos 
eljárás a lázadó hűbéres ellen — mint a törzsek közös támadása a vétkes törzs 
ellen (Bír 19-20. f.) tovább gyengítette Izraelnek a környező államokkal való 
szembeszállását, és gyakorta polgárháborúval fenyegetett. 

A bírák történetében azonban egy általánosnak tekinthető politikai- 
gazdasági hanyatlásnak lehetünk tanúi. A bíra karizmája elhívását követően az 
ellenségen aratott győzelemben a nyilvánosság előtt is igazolást nyert, élete 
azonban gyors ütemben hanyatlásnak indult, mert valamilyen katasztrófa 
sújtotta. Az a pesszimista felfogás áll e mögött, hogy karizmájuk által a nagy 
bírák csak rövid időre emelkedhettek létük kötöttségei fölé. 

A Bibliában felmerült az igény egy olyan új politikai szervezetre, amelynek 
elitje nem csak korlátozott időre válhat népe megmentőjévé. A politikai űr 
betöltésére először a klerikálisok tettek lépéseket. A silói amfiktiónia utolsó 
napjainak körülményei azonban a bomlás jeleit mutatták, mert elhanyagolták a 
szokásokat, és elégedetlenség töltötte be azokat, akik részt vettek a kultuszban 
(1 Sám 1-3). A törzsszövetség vezető papja teljesen elszokott attól, hogy 
JHWH kijelentéseivel foglalkozzon. Ehelyett a silói papság kísérletet tett, hogy 
materiálissá transzformálja Isten uralmát, és egy új struktúrát konstituáljon, 
amelyet Buber (1998 84.) hierokráciaként definiált. Az Afek melletti, filisz- 
teusok ellen vívott csatában azonban megbuktak a frigyláda elveszítésével (1 


2 Ennek ellenére a deuteronomista történetteológia egy Izrael egészére kiterjedő, a legmagasabb 
rendűnek számító vezetői hatalom birtokosainak tartja a bírákat, akik minden esetben hosszú 
ideig gyakorolják hivatalukat. 

3 Pl. Jefte kardélre hányja a rokon törzset, Sámsont pedig felemészti az erósz és a karizma 
közötti súlyos viszály, amelynek köszönhetően a sem nem erős, sem nem okos, ámde alattomos 
filiszteusok cselszövéssel legyőzik. 

Sám 4, 11). A szent ládának ugyanis két alapvető funkciója volt, egyrészt a 
törvénytáblák rejtekhelyéül, másrészt JHWH trónusként szolgált, amely 
biztosította a politikai-gazdasági érvényesülést is. Sámuel szorította ki a 
papságot és a papi vezetést felváltotta a prófétai. Ezzel megszűnt a klerikális 
társadalom mindennemű alapja, mivel JHWH elítélte és kiirtotta a papságot (1 
Sám 4. f.). 

A korszak végét Haag (1989) abban véli felfedezni, hogy a törzseken belül a 
vérségi kötelék nagymértékben meglazult, s a lokális közösségek, a városok és 
a hozzájuk tartozó, nekik alárendelt helységek (un. leányvárosok) léptek 
előtérbe kánaáni mintára. A letelepedés gazdasági struktúra- és életmódváltást 
is eredményezett, aminek következtében a lokális érdek a közérdek fölé 
helyezkedett. A specializált és rétegződött városi társadalom szembe került a 
vidék törzsi alapon szerveződött társadalmával. 


2.2. Az állam: a professzionális gazdasági és társadalmi alrendszer 
szimbiózisa 


A filiszteus veszély hívta fel a figyelmet a törzsszövetség csődjére, egyben 
indokolta az átalakulást. A katonai arisztokrácia Nyugat-Palesztina ellen 
indított támadásai minden törzs területére veszélyt jelentettek, és az Afék 
mellett elszenvedett vereség véglegesen rámutatott, hogy a nép régi rendje 
csődöt mondott. A teopolitikai szenvedélyesség helyett egy reálpolitikai 
mozgalmat hívtak létre, amelynek irányultságát Buber (1998) abban látja, hogy 
bevezették az államokban ismert örökölhető karizmát, a kontinuitás dinasztikus 
biztosítása érdekében. Olyan uralmi formát kívántak alkalmazni, amelynek 
vezetője biztosítva van a halál és az interregnum ellen. A törzsek egy ilyen, 
biológiailag is szilárddá tett hatalmi személytől várták a megmenekülést. 

Saul , hadi királysága" (Rad 2000 38.) és Sámuel személye jelentette a 
provizórikusságot az államnélküliség korából az államiság korába. Sámuel volt 
a régi rend utolsó képviselője, aki egyszerre volt bíra, pap, próféta és nazír. A 
karizmatikus . hagyomány örökségét vitte tovább az eksztatikus 
prófétacsoportok irányításával. A mozgalom célja kettős volt, egyrészt a 
filiszteusok kiűzése, másrészt a hitelét vesztett silói papság helyett az ősi 
JHWH-hagyomány továbbőrzése. 

Ebben a konfliktusokkal teli helyzetben választották királlyá Sault. A 
politikai szerkezetváltás kísérleti jellegét azonban jól tükrözi az Ószövetségben 
az események párhuzamos elbeszélése. Az egyik hagyomány a királyság 
intézményével hallgatólagosan rokonszenvez (1 Sám 9, 1-10, 16; 13, 3-15), 
míg a másik elveti az új politikai szerkezetet (1 Sám 8. f.; 10, 17-27; 12. f.). Ez 
az uralmi forma Bright (1993 182) értelmezése nyomán azonban tipikusan 
izraeli volt, ugyanis a felkenésről szóló rész nem királyként (melek) említi 


34 Popper (2006) a holokausztéhoz mérhető traumaként írja le az eseményt. 

Sault, hanem vezérként (nágid). Sámuel és a törzsfők nem szokványos 
értelemben vett uralkodót akartak, hanem olyat, aki a törzsek választott katonai 
vezetőjeként állandó megbízatással szolgál előttük. Saul királysága még nem 
jelentette a régi hagyományokkal való szakítást, mert az ősi kultuszhelyen, 
Gilgálban választották meg (1 Sám 11, 14), és akár nágid volt, akár melek, a 
bíra feladatát kellett vállalnia: harcba hívni népét JHWH ellensége ellen. 
Hatalomra jutása is ezt tükrözte, a nép prófétai felkenés alapján, 
közfelkiáltással választotta meg. 

Saul nem változtatott Izrael belső törzsszervezetében. Közigazgatási 
gépezetet sem alakított ki, és hivatásos hadseregében összesen egy tisztet talált 
Donner (1984 169): Abnért, aki a törzsi katonaság parancsnoka volt (1 Sám 14, 
50). Karizmatikus királysága a szakrális és gazdasági életben sem 
eredményezett semmiféle változást. Az állam autonóm hatalomként még nem 
tudott hatást gyakorolni a hitre és a gazdaságra. Saul kísérlete, hogy egy szabad 
törzsi társadalomból államot formáljon, kontraproduktívnak bizonyult. A 
királyság intézményének amorfságát tükrözi a trónutódlás kérdésének 
megoldatlansága. A király halála után Saul házának trónöröklési jogát egyetlen 
életben maradt fia, Esbaal képviselte, akit Abnér segítségével királlyá tettek (2 
Sám 2, 1-4), de a primogenitura elvét a törzsek még nem tartották kötelezőnek. 
Ezért tudott Dávid Júda királyává válni a többi törzs figyelmen kívül 
hagyásával, majd kiegyezve velük Hebronban, s így az ünnepélyes 
szövetségkötés után egész Izrael uralkodója lett (2 Sám 5, 1-3). A karizmatikus 
hagyomány szerepe ekkor még fontos volt, mert Dávid harci sikerei 
bizonyították, hogy JHWH szolgája, tehát nágid, akit a néppel való 
szövetségkötés után, felkiáltással választottak melekké egy ősi kultuszhelyen. 
Donner (1984) szerint ennek következménye a perszonálunió létrejötte az 
északi és a déli rész között. 

Izrael a királyság kialakulásától kezdve kezdte fokozatosan levetkőzni az 
ősi hit azon jellegzetességeit, hogy az egész életet alapvetően átfogják a 
szakrális törvényszerűségek. Izrael életének új korszaka kezdődött és ez a 
változás egy új politikai akarat, új gazdasági, kulturális kezdeményezések és 
egyidejűleg újszerű vallási elképzelések formájában jelent meg. Az új állami 
akarat nem arathatott volna győzelmet, ha nem vált volna érezhetővé a reform 
szükségessége. 

Izrael belső életét azok a reformok érintették, amelyeket Dávid állam- 
férfiként, hadvezérként és gazdasági vezetőként kezdeményezett azzal, hogy 
kiterjesztette az egykori törzsszövetség által birtokba vett területet. Dávid 
ezután már nem törzsi király volt, és ettől kezdve új értelmet kapott az Izrael 
(és Júda) elnevezés is azáltal, hogy tartós politikai arculatot nyert, és így 
állammá vált. Az Izrael név, amely eredetileg azt a törzsszövetséget jelölte, 
amelynek tagjai elfoglalták Palesztina térségének egy részét, most a földrajzi 
egységet jelentette, amely lényegében az egész országot magába foglalta. 
Palesztina és Szíria vezető hatalma lett, és ezzel Izrael véglegesen az új 

államrend mellett kötelezte el magát. Izrael a korona fennhatósága alatt 
megszervezett, összetett birodalommá alakult. Az országhoz csatlakozó 
kánaánita lakosok a korona alattvalói voltak, és nem az Izraeli törzseké. Dávid 
territóriuma a Nílus-menti és a mezopotámiai nagy birodalmakkal hasonlóan 
adózó vazallus államok vettek körül. Dávid új közigazgatási rendszert hozott 
létre (1 Kir 4, 7), és a törzsi berendezkedés végleges bomlása az állam 
térnyerése miatt felgyorsult. Az ősi határok végső fellazítása Salamon 
közigazgatási reformjának volt köszönhető, amikor az adózás bevezetésének 
érdekében 12 kerületre osztotta az országot úgy, hogy ezekbe a kánaánita 
területeket is besorolta, és mindegyik élére egy helytartót nevezett ki (1 Kir 4, 
7-9). A régi törzsszövetségi rend így egy időre elveszítette politikai és 
gazdasági jelentőségét. A törzsek együvé tartozásának szálai fennmaradtak 
ugyan és a 12 törzs szövetségi rendje megszentelt hagyományként élt tovább, 
de az országos politikában és gazdaságban a törzseknek már nem volt 
befolyása. Államigazgatási szempontból átszervezték a társadalmat, azt a 
népet, amely korábban szakrális egységnek, , JUWH népének" tekintette magát 
és igen kevés politikai szervre volt szüksége. A változások következtében 
fokozatosan kialakult a hivatalnok réteg. Bock (2002) kiemeli az új uralkodó 
osztály improduktív jellegét, amely adók és a robotmunka bevezetésére 
kényszerült. Az államigazgatás fontosságát mutatja az udvari tisztviselők 
névjegyzéke (2 Sám 8, 15-18; 20, 23-26), amely említést tesz különböző 
katonai funkciókat betöltő tisztekről, királyi jegyzőről, államírnokról, 
főpapokról és az állami robotmunka vezetőjéről. A központi hatalom 
megszilárdulását jól tükrözte az izraeli robot (1 Kir 5, 13), amely a kötelező 
katonai szolgálatból alakult ki. Az állam megalakítása után a királyt a jogi 
hierarchia csúcsán találhatjuk (2 Sám 15, 2). A jogszolgáltatásban kvázi 
dekoncentráció volt azáltal, hogy a király biztosította az ügyek helyi intézését, 
de a jogorvoslat legfőbb fórumát maga az uralkodó jelentette (2 Sám 14, 1-24). 

Dávid trónját a Nátán-orákulum (2 Sám 7, 1-17) legitimálta három 
aspektusból. Egyrészt a dinasztia örök fennállását hirdette, másrészt megígérte 
az atya-fiú viszonyt JHWH és Dávid utódai között, harmadrészt tartalmazott 
egy ,ellenállási záradékot", amely hangsúlyozta a király Istennek való 
alárendeltségét, s kilátásba helyezte az uralkodó esetleges megbüntetését. A 
jövendölés megelőlegezte a dinasztia örök fennmaradását, amely összeolvadt 
az egyetlen kiválasztott városról alkotott elgondolással. Az új fővárost, 
Jeruzsálemet, amely , Észak" és , Dél? között feküdt és egyik törzs területéhez 
sem tartozott, Dávid foglalta el a jebuzitáktól. A város bevétele nem 
haditettként volt fontos, hanem mint elsőrangú politikai tevékenység. Az állami 
logikát tükrözi, hogy Dávid a zsoldosaival foglalta el, ezért saját territóriumává 
vált. Az állam vallási, gazdasági és politikai központjává tette, ezzel együtt az 

ősi törzsi Izrael legitim utódává is. Az új Izrael központja és a nemzeti egység 
szimbóluma Jeruzsálemben és Dávidban manifesztálódott." 

A hadsereg a zsoldosok felfogadása révén, valamint harci szekerek 
alkalmazásával mechanizálódott, amelynek következtében a hadügy Izraelben 
gazdasági kérdéssé vált és deszakralizálódott. A Dávid által elrendelt 
népszámlálás (2 Sám 24) egyértelműen katonai és gazdasági megfontolásból 
szültett, amely a hadsereg megreformálását tűzte ki célul. Ez az éles 
fordulópont a , szent háborúk" helyére a tervszerűen vezetett háborút léptette. 
A hivatásos hadsereg lett a relevánsabb, a törzsi sorkatonaságot Bright (1993) 
csak kiegészítő jellegűnek tartja. A  JHWH-hit elveszítette JHWH 
cselekvésének legjelentősebb területét, vagyis Istennek a történelemben 
végrehajtott tetteit és Izrael védelmét. 

A karizmatikus vezetés az állam kialakulásától kezdve fokozatosan veszített 
jelentőségéből." A királyság azonban — amely számos terület szekularizációját 
leginkább előmozdító intézmény volt — karizmatikusnak tartotta magát. A 
királyi hivatal legitimáló jegye a , JUWH felkentje" cím volt, így Dávid trónja 
is Nátán jövendölése révén részesült szakrális legitimációban Schubert (1992) 
értelmezése alapján. A karizma fogalmának jelentése azonban módosult, és a 
királyi kormányzás politikai, gazdasági vagy jogi döntéseiben megnyilvánuló 
bölcsességét tartották karizmatikusnak. 

Salamon uralmának stabilitását szolgálta a templom felépítésével. Eliade 
(1998) érzékelteti az I Krón 28:19 vers tartalmának fontosságát, mert szerepel 
benne, hogy a templom mintázata eszményi helyet foglal el az örökké- 
valóságban. A templom funkciói , királyi szentély"? és , birodalmi kincstár- 
templom", ahol állami áldozatokat mutattak be. Így a JUWH-kultusz otthona 
egy állami szentély lett, amely rangját annak köszönhette, hogy a Dávid által 
Jeruzsálembe hozatott szent ládát itt helyezték el, és ezt a kultikus tárgyat 
valamennyi törzs magáénak érezte. A szent láda révén a templom egész Izrael 
szakrális centrumává vált. Az állam politikai és gazdasági szempontból foko- 
zódó mértékben függetlenítette magát JHWH-tól. Ez a templom jogi 
helyzetéből is jól látható, ugyanis királyi birtokon építették (2 Sám 24, 24) és 
építtetője a király volt, aki egyben a javítások ügyében is intézkedett. A kultusz 
megreformálása is a király jogai közé tartozott és a papok királyi hivatalnok 
státust kaptak. Ennek volt köszönhető, hogy a királyok a templomban idegen 
kultusznak is helyet adhattak. Szétszakíthatatlan dependencia alakult ki a trón 
és az oltár között, vagyis az állam és a vallás viszonyában. 


erer 


ugyanis a koronázás, és a leendő uralkodót itt bízta meg az istenség a hatalom 


35 Később a 2 Kir 19. lett a Jeruzsálem elpusztíthatatlanságáról szóló mítosz gyökere. 

26 Már Jefte sem volt a korábbiakhoz hasonlóan karizmatikus, hiszen csak hosszadalmas 
egyezkedés után indult az ammoniták elleni harcba. (Bír 11, 5-1 1). 

?" Archaikusabb felfogást a királyzsoltárok képeznek, amelyek az uralkodót karizmatikusnak úgy 
mutatják be, mint akit JUWH Lelke támogat. 

gyakorlásával. A király ezután a trónon ülve fenyegető szavakkal közölte az 
egész világgal, hogy uralkodása megkezdődött (Zsolt 2). JHWH ezzel az 
aktussal egyben adoptálta is a királyt (Zsolt 2, 7), ez azonban nem test szerinti 
nemzésnek, hanem a történelemben megvalósuló jogi cselekménynek számí- 
tott, amelynek következtében a király sui generis kapcsolatba került az Istennel. 
Az uralkodó ezért tarthatott igényt arra, hogy a JHWH és népe között közvetítő 
hivatal abszolút birtokosa legyen. Ez eltért az ókori kelet népeinek szokás- 
rendszerétől. Egyiptomban Isten fiának tartották az uralkodót, míg Babilonban 
és Asszíriában az Istenek által kiválasztott szolgának tekintették. Izraelben az 
adoptáció Jagersma (1991) értelmezése alapján a király Istentől való függé- 
sének egy formáját jelentette, amely szövetségi viszonyt tükrözött. Izraelben az 
uralkodó kiváltsága volt, hogy szabadon intézhetett kéréseket isteni atyjához (1 
Kir 3, 5), és a büntetését is megválaszthatta (2 Sám 24, 15). Személyét Isten 
üdvözítő kegye vette körül (Zsolt 18, 10), amelynek következtében érinthe- 
tetlennek számított (Zsolt 2, 2). A politikai vezető legkiemelkedőbb joga az 
volt, hogy Isten vikáriusaként uralkodhatott (Zsolt 110), és JHWH felkent- 
jeként helytartóként ülhetett JHWH trónján. Nem volt azonban egészséges 
folyamat, hogy az állam és a kultusz eggyé vált, ezáltal a politikát és a gazda- 
ságot isteni szankciók biztosították. A királyság intézménye beépült a JUWH 
nagy ünnepek szertartásában megnőtt a király szerepe, és az őszi újévi ünnepen 
a dávidi szövetség gondolata Bright (1993) szerint háttérbe szorította a Sínait 
és feltételeit. A hivatalos nemzeti teológia kiemelte, hogy JAWH örök szövet- 
séget kötött Dáviddal és utódaival, és a templomi kultusz hangsúlyozta, hogy 
az Úr Siont választotta földi uralkodásának színhelyéül (Zsolt 2, 4-11). Ennek 
következményeként lehetetlennek tartották, hogy Dávid házának uralma és 
gazdasági jóléte megszűnjön. A templom és a királyság elválaszthatatlanságát a 
deuteronomista történetteológia domborítja ki leginkább. 

A perszonálunió felbomlásakor derült ki, hogy a törzsi függetlenség parazsa 
képes még fellobbanni, s ez rámutatott a karizmatikus vezetés hagyományának 
meglétére. Sőt, a szakadás ténye is isteni legitimációt kapott Semajá próféta 
által, aki JAHWH akarataként hirdette azt ki (1 Kir 12, 21-24). Az északi 
birodalom (Izrael) élén nem egy JHWH által elismert dinasztia állt, hanem az 
állam berendezkedését tekintve az ősi izraelita karizmatikus vezetés hagyo- 
mányozódott tovább, amely a nép egyhangú elfogadása révén vált szilárd 
intézménnyé. Wright - Murphy és Carm - Fitzmyer (2003) szerint ennek 
folyománya, hogy az északi rész első királya, Jeroboám, formailag a sauli példa 
szerint jutott hatalomra. Izrael államformája ugyanúgy királyság lett mint a déli 
államé, de a két állam politikai és gazdasági kultúrája sokban különbözött. Az 
északi országrész mechanizmusaiban több volt a , demokratikus" jelleg, mint 
Júdeáéban. Az uralkodóházi trónöröklés elvével szembehelyezkedő törzs- 
szövetségi hagyomány elevenen élt. Izraelben teoretikusan karizmatikus 
királyság volt, az isteni kiválasztás és a nép egyetértése alapján. Ugyanakkor ez 

jelentette az állam és a gazdaság ingatagságát is, mert a király karizmájának 
megszűnésével párhuzamosan az alattvalók lojalitási kötelezettsége is eltűnt. A 
valóságban a karizmatikus vezetéshez már nem lehetett visszatérni, és az 
állandó trónvillongások destabilizálták az államot." Ez a 8. sz. utolsó 
harmadában végül politikai anarchiába torkollott Izraelben (2 Kir 15, 8-28). Ezt 
a korszakot Ozeás (7, 1-7) az összeesküvés koraként mutatja be, ahol a rend és 
törvényesség összeomlott, és az államhatalom csődöt mondott. A már csak 
elviekben élő teóriát, az isteni kiválasztáson és népi megválasztáson alapuló 
királyságot végletekig megcsúfolták. 

Az államforma teológiai legitimációja abból indult ki, hogy a királyság az 
egyike azoknak a kegyelmi-üdvrendi adományoknak, amelyeket JHWH adott 
népének. JHWH célja az volt, hogy az új politikai - gazdasági szerkezet által 
Izrael, mint autonóm közösség képes legyen az ókori kelet népei között 
fennmaradni. A királyság előtti korszakot ezért értelmezik a külső 
fenyegetettség időszakaként, amellyel együtt járt az anarchia. Ez a törzsek 
dezorganizációjában, a szociális ellentétekben és a jogbizonytalanságban 
nyilvánult meg. Ennek ellenére a királyság, mint államforma diszkvalifikációja 
újra és újra felbukkant az Ószövetségben. 

Izrael saját történetét nem egy mitikusan ünnepelt és politikailag kipróbált 
királyságból, hanem egy rabszolgacsoportból vezette le, akik Egyiptomból 
szabadultak ki." Ezért a monarchia elutasítása Rózsa (2001) értelmezése 
alapján az exodus-élményre támaszkodott. A királyság elleni polémia Izraelben 
régebbi keletű, mint maga a királyság intézménye, és ez a környező világtól 
elhatároló differentia specifica a JHWH-ban való hittel elválaszthatatlanul 
összekapcsolódott. Ezt az államformát Izrael először kísértésként ismerte meg. 
Jól tükrözi ezt Jotám meséje (Bír 9, 8-15), amely az Ószövetség egyik 
legmarkánsabb monarchia-ellenes dokumentuma. A politikai szatíra az első 
izraeli királyság-kísérlethez kapcsolódik, amit Abimelek hajtott végre Szichem- 
ben. A királyságot egy metaforával a nevetség tárgyává teszi, amikor a tüske- 
bokor a saját árnyékát dicséri, miközben fenyegeti a cédrusokat, amelyek a 
legjobb árnyékot adják. Jotám konklúziója, hogy a királyságra csak egy 
semmirekellő alak tör, aki a közjavakat semmivel sem tudja gazdagítani. A 
kritika tárgyát a királyok hatalomvágya jelenti, amely az életben a legjobbat 
semmisíti meg. A szatíra célja a királyság megakadályozása, hogy az életigenlő 
erők kibontakozhassanak. A Bír 6-8. fejezete, valamint a 9. fejezet között 
Lohfink (1989) összefüggést talált, mert az írás két személyt állít egymással 
szembe, Abimeleket (aki királyságra tör, így alattvalói halálát és pusztulását 
okozza) és Gedeont (aki nem akar király lenni és népét Isten segítségével 


28 Kr.e. 922-876 között háromszor következett be erőszakos , dinasztiaváltás". 
3 JHWH-ra a korai időszakban nem is alkalmazzák a királyi címet, csak a király zsoltárok: 47, 
93, 96-99, és Izajás 6, 5. 

megmenti). Gedeon beszédében (Bír 8, 22) JHWH királyi uralmára hivatkozva 
megtagadta, hogy testvérei felett hatalmat gyakoroljon. 

Az 1 Sám 8, 10-18 a király jogait mutatja be dubitatív módon. Az uralkodó 
kisajátítja a jogokat, ez az eljárási mód viszont összeütközött azokkal az 
alapelvekkel, amelyeken a régi struktúrák alapultak. A szabad parasztok így 
rabszolgamunkára kényszerültek. A királyság hivatalával hasonlítja össze a 
bírákét az Il Sám 12, 10, amelynek királyság ellenes felhangja van. Ebben a 
megítélésben Izrael helyes teokratikus rendjének kérdéséről van szó, és a 
szöveg azt tükrözi, hogy a bírák hivatala a legmegfelelőbb kormányzási forma 
Izrael számára. Ezeket az ellenérzéseket erősítették fel a királyság idején 
bekövetkezett kataklizmák." 

A Deuteronomium a királyi hivatalt pusztán a történelmi jelennek tett, 
zavarból fakadó engedménynek tekinti. A benne található , összefüggő 
alkotmánytervezet" (Wolff 2001 241) a királyság intézményét demokratizálja 
(Dt 16,18—18,22). Az intézményi struktúrákat nem a király személyére 
koncentrálva alakították ki, sőt számos jellegzetes uralkodói feladatkörtől - 
amelyeket az 1] Sám 8, 20 a királynak tulajdonított - megfosztották. Az 
igazságszolgáltató hatalmat a lévita papok köréből származó bírák kezébe 
adták. A katonai stratéga szerepét a papok kapták meg, akik a sereg vezetői 
lettek. A Tóra mindennapi életben történő értelmezése pedig a próféták feladata 
volt. Izrael tulajdonképpeni uralkodója a Tórán keresztül, melyet a papok 
őriztek, a próféták értelmeztek, a bírák pedig alkalmaztak, maga JHWH. A 
király pedig a minta, aki JHWH akarata szerinti életvitelt folytat. A Tóra 
uralmát ez a hatalommegosztás biztosította, amelynek következtében a hatalmi 
ágakat funkcionálisan elválasztották egymástól. Ezt erősítette meg az a 
politikai gyakorlat, hogy királlyá csak a nép közül való választás révén avan- 
zsálódhatott valaki, akit előzőleg az Úr is kiválasztott. A királyság szokásos 
uralkodói hatalma ezáltal veszített erejéből, és a , Törvény" a honfitársakat 
ezzel egyidejűleg (indirekt módon) a király testvéreivé emelte fel. Ez a 
királyság intézményének forradalmian új felfogását tükrözi, ahol a királyi 
hivatal alkotmányos ábrázolása miatt érvényesül a , checks and balances" elve. 

Izajás a megjelenő Messiást - aki politikai figura - nem nevezi királynak, 
mert a történelemben még jelenlevő királyok tévelygéseivel az egyetlen igazi 
, melek" igazságát szegezi szembe. Izajás azért nem fogadja el a királyi 
méltóságot, mert ő merte kinyilvánítani először, hogy látta , JUWH Cebaót 
királyt" (Buber 1998 192). A monarchia intézménye kimondott és kimondatlan 
kritikájának páratlan kicsúcsosodását Eliade (2006) az Ószövetségben Deutero- 
Izajásnál fedezi fel, aki az Úr szolgájának (Ebed-JHWH) alakját állította fel 
példaképül. 


39 Izrael (Kr. e. 721) és Júda (Kr. e. 587) államisága megszűnt a helytelen politikai vezetés 
következtében. 

Ezekielnél (40-48. f.) jelenik meg a civitas Dei, amely nagyszabású terv a 
nemzet helyreállítására, de nem a letűnt dávidi államot tartja szem előtt, hanem 
az ősi törzsszövetség idealizált képét. Ez egy valódi teokrácia, amelyben a 
vezető szerep a cádoki papságnak jut, míg a világi fejedelemnek alárendelt 
jellege van. Isten helytartója már csupán reprezentatív funkciót tölt be. 
Középpontjában a templom áll, ahová , JAHWH jelenléte" visszatér, és örökre 
ott trónol (Ez 43, 1-7). Ez egy utópista államterv volt, melynek Jeruzsáleme 
még csak hitben volt meg, mégis ez lett a jövő forrása. A monarchikus uralom 
helyett a teokrácia és a papok mellett érvel Sirák fia könyve. Jagersma (1991 
II.), a következő vizsgált struktúra koncepcióját előrevetítve, kiemeli a főpap 
alakjának fontosságát Mózes törvénye alapján. 


2.3. A , szubnacionális?" konstrukció gazdasági és társadalmi determiná- 
ciója 
hamis, és a fennálló állam és a királyság intézménye el fog pusztulni. Az állam 
és a nemzeti teológia Kr. e. 587-ben a pogány babiloni hatalom csapása alatt 
összeomlott. A nemzeti katasztrófát a próféták az Úr szuverén és igazságos 
ítéletének tartották és felszólították JHWH népét, hogy bizalmukat ne egy 
államformába és állami politikába helyezzék, hanem álljanak az Úr szava 
mellé, és így kialakulhat egy új közösség, amelynek sajátosságát Bright (1993) 
abban látja, hogy már személyes döntésen alapul. Ez volt az egyetlen lehetőség 
arra, hogy Izrael mint nép fennmaradjon. Ezekiel fogalmazta meg azt a tételt, 
hogy önálló politikai-gazdasági rendszer, valamint templom és kultusz nélkül is 
el lehet jutni JUWH-hoz még a fogság földjén is. A régi nemzeti remény 
továbbra is megmaradt, de a jövő tárgyává vált (Ez 34, 23). Vallásuk talál- 
kozott az idegen hatalmak erejével, amely arra késztette az erőtlen zsidóságot, 
hogy elfogadják a ,diva demalchut dina" (Ben-Dor-Pedahzur 2008 228.) 
Az asszírok és a babiloniak előírták a deportáltak és a telepesek számára az 
anyaország állami kultuszát, míg a perzsák kultuszpolitikája ennek ellenkezője 
volt. A perzsák elismerték a birodalomhoz csatolt népek kultikus gyakorlatát, 
sőt államigazgatási tisztviselőiken keresztül helyreállították azok megbomlott 
rendjét. Ebbe a sorba illeszkedik be Kürosz Kr. e. 538-ban kiadott dikrona (Ezd 
6, 3-5), amely azonban még nem rendelkezik a száműzöttek Júdába történő 
visszatelepítéséről. A rendelet arra adott felszólítást, hogy a kultuszt újítsák fel 
Palesztinában. A perzsák Júda fejedelmére, Sesbaccarra bízták a hazatérést, 
akinek kiadták az elpusztított templom szent edényeit is (Ezd 5, 14-15). A 
következő lépést a templom felépítése jelentette Zerubbábel vezetésével (Ezd 
6, 15). A templom újraépítésével a zsidó népközösség - mely Izrael igazi 
maradékának tekintette magát - újra kultuszközösséggé lett. Ez önmagában 
nem volt elégséges alap Izrael végleges fennmaradásához, mert Júda, amely 

nem volt állam, még önálló provincia sem, a szamáriai helytartó alá tartozott. 
Ekkor azonban még élt a remény, hogy a dávidi birodalom ismét életre 
kelthető, ezért a próféták JHWH felkentjévé avatták Zerubbábelt (Ag 2, 20; 
Zak 4, 14). Ezzel ellentétben a Zerubbábelnek tulajdonított hivatás nem járt 
politikai következménnyel, és az is tisztázatlan maradt, hogy az új templom 
milyen politikai-gazdasági berendezkedésnek megfelelő funkciót fog betölteni. 
Malakiás próféta panaszai azt feltételezik, hogy a templom felépülésével 
megakadtak a közösség szervezésének folyamatai, sőt még a kultikus gyakorlat 
is eltorzult. Ez annak ellenére történt, hogy Júda teokratikus közösségként 
élhette életét Jesua főpap és utódai vezetése alatt (Neh 12, 26). A templom 
felépítésével a zsidók kultuszközösséget alkothattak, de egyre inkább erősödött 
körükben az a felfogás, hogy a hithűség nem rentábilis (Mal 2, 17). 

A revolutív változások Nehemiás személyével kezdődtek a jeruzsálemi 
viszonyokban. Nehemiás gondoskodott arról, hogy megvalósuljon Júda - mint 
Szamáriával egyenrangú, önálló provincia - társadalmi biztonsága és 
alkotmányos konszolidációja. A falak felépítésével képessé tette Jeruzsálemet a 
védekezésre, és Rad (2000 78.) megfogalmazásában szünoikiszmosszal növelte 
a város létszámát. Nehemiás lett az új provincia első helytartója, aki 
megteremtette a gyülekezet, mint népközösség politikai és gazdasági alapját. A 
kultusz területén lévő viszonyokat is rendezte, és hajthatatlan puristaként 
viszonyult az újonnan kialakult kultuszközösséghez. Az idegen törzsekből 
származókat kizárta a gyülekezetből, és a vegyes házasságok felbontására (Neh 
13, 1-3. 23-28) kényszeríttette a JHWH-hívőket. 

A kultuszközösség belső helyreállítását Ezdrás pap fejezte be, aki a perzsa 
hivatalnokrendszer tagjaként - , az ég Istene törvényének titkára" (Ezd 7, 12) - 
a zsidók vallási ügyeivel kapcsolatos feladatokat látta el. Ezdrás vitte 
Jeruzsálembe azt a törvénykönyvet, amellyel kizárólag a templom körül 
összegyűlő közösség kultikus rendjét akarta szabályozni és helyreállítani. Ez 
egyrészt magába foglalta a szakrális igazságszolgáltatás kialakítását, másrészt a 
törvény iránti engedelmességet ellenőrző hatóság felállításával járt együtt. 
Polgári ügyekkel csak olyan mértékben foglalkozott, amennyiben a szakrális 
törvény átnyúlt a világi törvény hatáskörébe. Aki az  abar-naharai 
kormányzóság területén a jeruzsálemi kultuszközösséghez tartozónak vallotta 
magát - tehát zsidó volt - az Ezdrás által hozott törvénynek volt köteles 
engedelmeskedni. Izrael közösségi életét a törzsszövetség napjai óta a 
szövetségi törvény szabályozta, s ehhez mindenki lojalitással tartozott. Az 
izraeli törvény nem államjog volt, mutat rá Bright (1993), hanem szakrális jog, 
mely elméletileg az állam felett állt. 

Ezdrás Izrael második alapítója volt és a törvény alapján újraszervezte a 
zsidó népközösséget. A Tóra felolvasásával a szövetség megújítását szimbo- 
lizálta, amelynek következtében új politikai-gazdasági valóságként jelent meg a 
zsidóság, ennek legszembeötlőbb jellegzetességét Lohfink (1989) az állami 
szuverenitás megszűnésében vélte felfedezni. Izrael túl tudott lépni az államon 

és a királyságon, ugyanis ez Izraeltől - , JUWH-népétől" - idegen létforma volt, 
de törzsszövetség restitúciója sem történt meg. Lehetetlenné vált a szakrális 
liga ősi intézményének újbóli életre hívása, és ez azért volt fájdalmas, mert 
ragaszkodtak a törzsszervezet és a leszármazás ábrándjához. Ezdrás az új Izrael 
identitását hozta törvénykönyvében, amelynek alapján új és jól körülhatá- 
rolható közösség alakult, amely már nem nemzeti egység, hanem Júda szent 
maradéka volt. A templom funkciója is megváltozott, többé már nem volt a 
dávidi ház uralkodói szentélye, sem Izrael népének ősi nemzeti rítushelye, 
hanem az újonnan szervezett zsidó gyülekezet szakrális, politikai és gazdasági 
központjává alakult át, amelynek kultusza az egész gyülekezet hitét és 
felelősségét fejezte ki. 

A törvény magyarázatának függvényeként értelmezi Bright (1993), hogy 
minek tekinthető Izrael, ahol a Tóra a népközösség alkotmányává vált. A Tórát 
az adott terület felett uralkodó birodalmak?" mindig szentesítették, így a zsidók 
egy olyan jogi helyzetbe jutottak, amelynek révén meghatározható vallási- 
politikai-gazdasági egységként létezhettek, még ha tulajdonképpeni nemzeti 
mivoltuk nem is volt meg. Lohfink (1989) ezt a sajátos politikai formát 
teokráciaként értelmezi, amely már nem rendelkezett földi királlyal, egyedül 
JHWH uralkodott felettük, aki a Tórán keresztül gyakorolta hatalmát. Az állam 
alatti létben a mindenkori nagyhatalom  garanciáival a jeruzsálemi 
templomállam tulajdonképpen altársadalomként jelent meg. Politikailag mindig 
az adott birodalomnak voltak alávetve, gazdaságilag teljesen integrálódtak, de 
elismert népközösséget alkottak, amely belső ügyeit a maga Istenének törvénye 
alapján rendezhette. Izrael ezzel átment a nemzeti létből a törvény szabályozta 
népközösség, a gyülekezet létébe. Ezt a létformát csak akkor zavarta meg az 
ismételten megjelenő államiság gondolata és a , nacionalizmus", ha a Törvény 
előírásainak betartását a birodalmi kormányzat megakadályozta. 

A Deuteronomiumban JHWH akaratának kinyilvánítása egy olyan népet 
célzott meg, amely meghatározott történelmi helyzetben élt, utasításai és 
ígéretei Izrael történelme egy bizonyos szakaszának kérdéseire vonatkoztak. 
Ettől fogva azonban JHWH kijelentése már nem a megszólított Izrael éppen 
fennálló tér- és időbeli helyzetéhez, illetve pillanatnyi állapotához igazodva 
valósult meg. A törvény az időtől és a történelemtől független abszolút ténye- 
zővé vált, és elérte a Rad (2000 80.) által nomizmusnak nevezett szellemi fo- 
kot. Az, ami egykor belső igényből jött létre, ekkor olyasmivé lett, ami kívülről 
lépett szembe az emberrel, és ami újszerű tényezőként nagymértékben 
meghatározta a kultuszközösség fejlődését. Az isteni parancsolat már nem a 
kiválasztott népet a történelmen átvezető Isten üdvözítő szándékú, a rend 
létrehozását célzó akarat volt, hanem ettől kezdve a szó teológiai értelmében 
vett törvénnyé vált. A Tórában az izraeliták számára átfogó társadalmi, gazda- 
sági rend képe rajzolódott ki, amelynek célja a mindennapok megszentelése 


3 pl. IV. Szeleukosz (2 Mak 3), 3). 

volt, amely egyet jelentett a társadalmi rétegek eltörlésével. A közösség, az 
, Isten uralmát" tűzte ki célul, tehát a teokráciát, amely minden emberi uralmat 
tagadott, Bock (2002) meglátása alapján magát az államot is. Izrael kénytelen 
volt a törvények szolgálatába állni, míg korábban a parancsolatok álltak Izrael 
szolgálatában. A törvény abszolút rangra emelkedett, és így Izrael - Rad (2000) 
szerint - elhagyta a történelem terét. JUHWH-val fenn álló kapcsolata nem 
szakadt meg, de miután JHWH akaratát időtlen, abszolút valóságként kezdte 
értelmezni, szükségképpen vége szakadt az Izraelt magával vivő üdvtörténet 
folyamának. Izraelnek az Ószövetség idején csak a Makkabeusok korában volt 
ismét tényleges történelmi tapasztalata, csak ekkor írt valóban történelmet. 

A fogság utáni időben Izraelre a közösségi szerveződés volt jellemző. Az 
idegen birodalom, mint megszálló hatalom által állított helytartó mellett a 
főpap (Ag I, 1) és a vének tanácsa (Jo I, 2) vezette a közösséget. Már Zakariás 
(4, 6) rámutatott arra a rivalizálásra, amely a világi címet viselő Zerubbábel és 
Jósua főpap között zajlott. A papi osztály befolyásának növekedésére hívja fel 
a figyelmet Jagersma (1991), amely abból is kitűnik, hogy markánsan a fogság 
utáni irodalomban jelent meg először. A Nehemiás utáni korszakban a 
gyülekezet vallási vezetője, a főpap, mindjobban világi fejedelemmé is vált és 
kialakult a papi arisztokrácia. Ennek következtében új politikai intézmény jött 
létre, amely egyesítette a vallási, gazdasági és politikai hatalmat. Az új 
, templomállam" teokráciának tartotta magát, mivel a korábbi királyi funkciót a 
papok gyakorolták, és az egész nép Istennek elkötelezett, tehát ahogy Bock 
(2002) rámutat, szent lett. A birodalmon belül Júda, mint egy , autonómiával" 
elvét Lohfink (1989) JHWH királyként való értelmezésében látja. Ez előse- 
gítette, hogy a templom hatalmi jelképpé váljon, így szimbolikus szerepe fonto- 
sabbá vált, mint a királyság korában volt. A király felszentelési szertartása 
helyett a pap felkenésének rítusát vezették be. 

Jeruzsálem JHWH üdvösséget ígérő igéjének (1 Kir 11, 13) következtében 
megmaradást és megmenekülést biztosított akkor is, amikor Júda léte már 
értéktelenné vált JUWH szemében. 


2.5. A birodalom, mint integráló gazdasági és társadalmi struktúra 


Az impérium a hatalom vagy az uralom egy meghatározott formája, amely 
Simon (1994) értelmezésében a prekapitalista kor domináns struktúrája. A 
királyságot, a fejedelmek és törzsi vezetők irányította politikai közösségeket 
azonban nem tekinthetjük azonosnak a birodalommal. A birodalom - a 
rendszerelméletek téziseit felhasználva - az államhoz hasonlító komplex tár- 
sadalmi szervezet, amely az alrendszerek sokaságát egyesíti magában. Nem 


32 A Makkabeusok korának következtében kialakult papi-királyság politikai intézményének 
bemutatását nem tekintem a fejezet feladatának. 

kell homogénnek lennie, elég, ha a különböző alrendszerek beilleszkednek a 
társadalomba. A történelemben a társadalmi alrendszerek határai rendszerint 
kisebbek, mint az állami szervezeté, illetve legfeljebb éppen akkorák. A 
birodalom nem más, mint egy állam társadalmi alrendszerei közül némelyek 
kivetítése más államokra vagy térségekre. Erről tanúskodik Náhum könyve (3, 
16), amelyben olvashatjuk, hogy a kalmárok és a hadsereg mindig együtt 
terjeszkedtek. A birodalom tehát valamely állam közvetlen uralma idegen 
területek felett, oly módon, hogy e területeken a társadalmi szervezet bizonyos 
alrendszereit az anyaországé alá rendeli. A katonai és a gazdasági alrendszer 
extrapolációja nélkülözhetetlen a birodalomnak, hiszen puszta létét az adó- 
rendszerének és az ezen alapuló redisztribúciónak köszönheti. A birodalmi 
szervezet mindig erőszakot jelent, mert a létfontosságú erőforrások feletti 
rendelkezés saját területen kívüli centralizálása önmagában véve is erőszak. Az 
adóalap optimalizálása permanens katonai jelenlétet igényel, amely minden 
birodalom esetében feltételez egy korlátot, a szükségképpen fennálló actio 
radius-t. A hatósugár vége következhet a humán és anyagi természetű 
erőforrások végességéből, vagy az adott találkozási helyen egy hasonló erő- 
források mozgósításával bíró potencia megjelenéséből. Mindez még 
erőteljesebb formában jelentkezik két birodalom találkozásánál, amely vagy 
egy , gyepű" rendszer, egy úgynevezett senki földje létrejöttéhez vezethet, vagy 
ebben a puffer zónában, ahogy már Altheim (1962) klasszikusnak számító 
művében leírta, a szövetségépítés diplomáciája jelenik meg a vazallus államok 
rendszerével. Az , ígéret földje" lakói, többek között a zsidóság éppen ilyen 
ütközőterületen élték az életüket évezredeken keresztül. 

Náhum próféta (3, 4-6) és a Jelenések könyve (17. f.) a birodalmat , rin- 
gyóként" mutatja be, és elismeri, hogy varázsereje van, amely azt jelenti, hogy 
nemcsak hódít, hanem csábít is. Ezért szolgálták kollaboránsok a birodalmat, és 
segítették abban, hogy ráépüljön a helyi társadalomra. A 2 Kir 18, 31-32 ezt a 
helyzetet mutatja be Jeruzsálem ostrománál, ahol a birodalom főpohárnoka 
héberül beszél Júda királyának és népének, és a gazdaságilag kifizetődőbb élet 
reménységét próbálja felkelteni a védőkben. 

Az Ószövetség Komoróczy (1992 b. 139.) értelmezésében Asszíria 
történetén keresztül mutatja be a birodalmi integráció három fokozatát: 

1. A katonai akció célja a zsákmányszerzés és a meghódoltatás. A győ- 
zelemnek azonban nincsenek a gazdaságra és a társadalomra irrever- 
zibilis következményei. 

2. A helyi uralkodó eltávolítása - kivégzés, fogság - és helyettesítése a 
királyi család egy másik tagjával, aki hűségesküt tett, és adót fizetett a 
birodalomnak. 

3. A hadsereg újjászervezte az országot, helytartót nevezett ki és a 
birodalom tartományai közé sorolta, ezzel a közigazgatás részévé tette. 

Ez a minta azt mutatja, hogy a birodalomtól való függés centripetálisan 
fokozatokba rendeződik. A dependencia első fokozata a birodalomtól 

legtávolibb országok helyzete volt, míg az utolsó a hatalmi centrumhoz 
legközelebb állóké. Asszíria és Babilónia birodalmi logikája a népesség 
deportálása és diszlokációja volt, amelynek következtében a birodalom igazi 
, melting pot" lett, míg Perzsia ezt a gyakorlatot türelmes politikájával nem 
követte. 

Izrael és Júda prófétái beszéltek a gonosz birodalmak bukásáról, de pró- 
féciájuk nem politikai és gazdasági, hanem teológiai volt, ami kinyilvánította, 
hogy JHWH hatalma a legerősebb. Ezek a prófétai beszédek (Ozeás, Jeremiás) 
valójában sokszor Izrael és saját vezetőik ellen szóltak. 

Habakuk próféta a káldeusokban (babiloniak) a jövő világbirodalmát látta, 
de csalódottan jegyezte meg, hogy nem lett javulás az erőszak és az igaz- 
volt a babiloni párt embere. A meghódolást hirdeti, de mint politikát, 
hangsúlyozza Komoróczy (1992 d.). Jeremiás olvasatában a birodalom 
uralkodója, Nebukadnezár csupán JHWH szolgája (Jer 25, 9). Számára a 
konfliktus nem Júda versus Babilon, hanem Júda versus JHWH. Kifejezi 
azonban azt is, hogy a történetileg esetlegest nem lehet egyetemes normává 
tenni, és a meghódolni vagy ellenállni bináris kódja közül hol az egyikre, hol a 
másikra van szükség. Nem Bábel uralmát akarta, hanem népének meg- 
maradásáért küzdött. Babilont JHWH eszközének tekintette, de nem 
megoldásnak. Ezért utasította vissza a babiloni testőrparancsnok kitüntető 
ajándékát. Jeremiás levele (29. f.) a charta a galutban élő JUWH népe számára, 
és felszólítja őket, hogy részt kell venniük a birodalom életében, hogy az 
prosperitást tudjon felmutatni. Jeremiás elképzelésében Komoróczy (1992 a.) 
nem a zsidó identitás feladását látja, hanem a stratégia-váltást. 

Deutero-Izajásnál az Úr felkentje Cirusz (Iz 45, 1) a Perzsa Birodalom 
uralkodója, aki legyőzi Babilont. JHWH birodalmi felkentjének feladata a 
népek felszabadítása a szolgaságból, de mind a népeknek, mind Cirusznak meg 
kell ismerniük az Urat (Iz 45, 22). A szerző művének második felében Cirusz 
alakja háttérbe szorul, Buber (1998) ennek okát abban véli felfedezni, hogy a 
király rosszul hajtotta végre az isteni tervet. A politikailag és gazdaságilag 
elnyomott népek között az örökséget már Ebed-JHWH-nak kell szétosztania, 
amelynek következtében Isten birodalma eljut a föld határáig (Iz 49, 6). 

A Prédikátor könyve Jagersma (1991 2.) értelmezésében a fennálló po- 
litikai, társadalmi és gazdasági viszonyok elfogadására hív fel, és az ellenállást 
haszontalannak tartja. Elutasította az uralkodó kritikáját (Préd 8, 2-4; 10, 20), 
és a birodalommal szembeni küzdelmet azért is feleslegesnek érezte, mert 
társadalmuk politeista volt, így a tolerancia versus türelmetlenség ellentétet 
nem ismerte. 

Dániel könyve a birodalmakat úgy írja le, mint egy különös állóképet, amit 
az Isten országa - a hegyoldalról emberi kéz érintése nélkül leszakadó 
sziklaként - porba dönt. A birodalmakat jelképező négy vadállat a tengerből 
emelkedik ki (Dán 7. f.), amely a társadalmi káoszt szimbolizálja és rámutat 

mulandóságukra. Az Isten országa reprezentálja ezek ellenképét, amely egy új 
szimbolikus alak, az ég felhőin keresztül érkező Emberfia képében jelenik meg. 
Bock (2002) ebben már egy új társadalom és egy új, abszolút birodalom 
figyelmeztet, hogy a birodalomban való lét az identitás megőrzését felszá- 
molhatja. Ezt tükrözi, hogy a királyi udvarban nevelkedő zsidó ifjak eredeti 
theophorikus neveit megváltoztatták azért, mert azt remélték, hogy ez iden- 
titásváltással fog járni. A szerző megmutatja, hogy miben lehet asszimilálódni 
és miben nem. Felállítja a részleges alkalmazkodás és részleges elzárkózás 
modelljét. Ezt tükrözi az előkelő származású Dániel próféta sorsa, akit Júdából 
Nebukadnezár király parancsára Babilonba hurcoltak (Dán 1. f.). A próféta egy 
teokratikus társadalomból hirtelen az abszolút monarchiába került, ahol egy 
politeista, pluralista társadalmat talált. Ezután következett egy másik váltás, 
amikor a méd-perzsa Dáriusz király legyőzte Babilont (Dán 5. f.). Ezzel 
Babilon számára jött el a rendszerváltás ideje, Perzsia ugyanis alkotmányos 
monarchia volt, amelyben a törvényeket a királynak is be kellett tartania (Dán 
6, 9-10). Dániel mind a két birodalomban befolyásos státust töltött be a 
hierarchián belül, de semmilyen körülmények között nem felejtette el, hogy 
létezik abszolút teremtő Isten. 

Az ókori keleten a szarv a hatalmat és az erőt szimbolizálja. Dániel könyve 
(8, 21) a világ egyik legnagyobb hódítóját, Nagy Sándort ezért ábrázolja 
, kecskebakként". A legyőzött méd-perzsa birodalmat is kétszarvú kosként 
tűnteti fel Dániel könyve (8, 7). Nagy Sándort, akit Jupiter Amon fiának 
tartottak, a pénzérméken szarvval jelenítettek meg. Dániel könyvében Nagy 
Sándor hatalmas uralkodó, de , ereje teljében letört a nagy szarva" (8, 8) 
szófordulat érzékelteti, hogy a 33 éves korában elhunyt uralkodó valamiért nem 
tudta beteljesíteni küldetését. 

Judit és Eszter könyve is felteszi a kérdést, hogy a világbirodalmat meg 
lehet-e nyerni Isten ügyének, és hasonló konklúzióra jut, mint Dániel. 

3. AZ ISTENI NORMA A TÁRSADALOMBAN ÉS A GAZDASÁGBAN 


A Biblia szövegrészei alapján a vallás, a társadalom és a gazdaság imperatívu- 
törvényhez való lojalitás problematikája kerül bemutatásra. Az engedelmesség 
anomáliáit, illetve az imperatívuszok közötti harc esetleges kibékíthetetlenségét 
vizsgáljuk. 


3.1. A szakrális szféra konfrontációja a társadalmi és gazdasági priori- 
tásokkal az Oszövetség világában 


Az állam létrejötte után az uralkodók alapvető és gyakorlati ellenállása az 
igazságossághoz való alkotmányos kötődéssel szemben azzal a következ- 
konfrontációk keletkeztek. Az állami hatalomgyakorlás megkísérelte , házia- 
sítani" a karizmát, amely azonban egyesek számára imposszíbilisnek bizonyult. 
Az intézményes hatalomgyakorlás korrigálásában látja Bock (2002) a próféták 
rendjének, egy új konfiguráció létrejöttének okát. 

A próféták hivatását Hentschel (2008) az angyalok szerepköréhez 
hasonlítja, ugyanis az információ közvetítésénél a , hirnök-formulát" hasz- 
nálják. A prófétai üzenet teológiai erejét az adja, hogy a transzcendens Isten 
emberi szóval nyilatkozik meg. Társadalmi legitimációja azonban a 
látensségből adódóan visszafogott erejű maradhatott. A Kr.e. 9. századtól a 7. 
századig tartott a belső felbomlás kora, amelyben a politikai és a gazdasági élet 
öncélúvá és önállóvá vált, ennek következtében a JHWH-hit hátrányos 
helyzetbe került. Ezzel a tendenciával szemben lépett fel a prófétai mozgalom, 
amely JHWH szuverén rendelkezési hatalmát hirdette az Izrael életének keretét 
képző társadalmi és gazdasági terület felett. Az Izrael politikai biztonságának 
megteremtésére irányuló törekvésekkel kerültek szembe, különösen a 
diplomáciával és a fegyverkezési politikával. Az 1 Kir 20. fejezetében (a Kr.e. 
9. században) a prófétaság és a hadvezetés közti együttműködést tárja elénk a 
szerző, amikor még a próféta adta a parancsot a támadásra, sőt meghatározta, 
hogy kik vonulhatnak harcba elsőként. A karizmatikus mozgalom és az állami 
instanciák közötti együttműködés hosszú távon a megalkuváshoz és a hivatalos 
prófétasághoz vezetett. Az állam pedig fokozatosan professzionalizálta a 
hadsereget, és kiszorította belőle az államhatalmon kívüli komponenseket. Az 
igazi prófétát jelölő , Izrael szekere és fogata" (2 Kir 2, 12) kifejezés alapján 
viszont látható, hogy a prófétaság egyértelműen szembe helyezkedett a 
hadvezetés technikai, gazdasági szekularizációjával. Izrael valódi védelme nem 
lehet más, mint a próféták karizmája. Ez a polemikus elkülönülés az állami és 
szakrális hivataloktól a 8. századtól kezdve a valódi prófétaság sajátossága lett. 
Buber (1998) a nábit új társadalmi státuszát úgy fogalmazta meg, hogy ha a 
próféta nem akart udvari hivatalnok lenni, akkor az államhatalom nélküli 

ellenzék soraiba kényszerült. Ez veszélyes vállalkozásnak bizonyult, ugyanis 
Isten igazsága, amelyet a prófétának hirdetnie kellett, ellentétben állt azzal, 
amit az udvar - és sokszor a nép - hallani akart. 

Semajá és Ahijjá viselkedéséből kitűnik, hogy a próféták a törzsszövetségi 
hagyomány gondolatvilágában éltek, és azt az izraeli óhajt fejezték ki, hogy ha 
kell, az ország revolúció által térjen vissza a régi rendhez (1 Kir 12, 21-24). Az 
északi rész prófétái Sámuel szellemében a dinasztiaalapítás elleni harcot 
képviselték. Ez vezetett az északi állam legsikeresebb uralkodóházával való 
konfrontációhoz is. Az Omri-ház királyai - akik a megfontolt kiegyenlítődés és 
a tolerancia politikáját vezették be - sikeres gazdasági és külpolitikai 
törekvéseik ellenére válságot idéztek elő valláspolitikájukkal. Világra való 
nyitásuk , mini-nagyhatalommá" (Komoróczy 1992c. 193.) tette Izraelt, de 
mindez a szoros értelemben vett nemzeti hagyományok sérelme árán történt. 
Acháb felesége, Izebel - tiruszi király leánya - Baalnak templomot építtetett 
Szamáriában, a fővárosban (1 Kir 16, 32). Valójában ez nem jelentett valójában 
mást, minthogy Acháb szövetségkötése paritásos szerződés volt, és a kultusz 
volt kapcsolatuk szimbolikus reprezentációja. Ez önmagában nem volt 
kirívónak számító eset az ókorban, de az már igen, hogy a király felesége 
téríteni is kezdett. Acháb JHWH-hívő maradt, de az udvar és utódai 
elpogányosodtak, a pogány kultusz papsága pedig állami dotációt kapott. Izebel 
valláspolitikájába nem fértek bele a rigorista JHWH tisztelők, ezért üldözni 
kezdte őket. Ennek következtében az izraeliták többsége , kétfelé sántikált" (1 
Kir 18, 21), sőt még a próféták egy része is megingott, és csak azt merték 
artikulálni, amit az uralkodó hallani szeretett volna (1 Kir 22, 1-28). A JAWH 
prófétáknak egy olyan, merőben új veszéllyel kellett szembenézniük, amilyen- 
nel eddig sohasem találkoztak: JHWH akaratának hirdetéséért bűnhődés járt. 
Ekkor fordult szembe az államhatalommal Illés (és Michajehu) próféta, aki az 
ősi mózesi hagyomány megtestesítője volt Izraelben. Illés protest-akciókba 
kezdett és szent háborút hirdetett Acháb király és pogány istene ellen. 
Megölette Baal prófétáit azokkal az izraelitákkal együtt, akik hódoltak Baal 
előtt, és vak gyűlölet vezette az idegen kultúrával szemben. Illés fun- 
damentalistaként lépett fel egy hagyomány belső logikáját követve, és ez 
azáltal vált végzetessé, hogy politikává és vallási normává, tehát programmá 
alakult. Buzgalmának tárgya - JHWH - egyben több is volt, mint politika. 
Izebel jól látta: mindaddig, míg ilyen revolútív szándékú emberek élnek, 
lehetetlen a megbékélés az államhatalom és az alattvalók között. Illés munkáját 
tanítványa, Elizeus és a prófétakörök folytatták, akik a szövetségi törvények 
szellemében bírálták a királyi hatalmat és beavatkoztak a politikai életbe. 
Ellenállásuk az Omri-ház bukásához vezetett (2 Kir 13, 14), amikor is 
forradalmat robbantottak ki Jehu hadseregparancsnok vezetésével. Az 
államcsíny után a fővezért Elizeus próféta közreműködésével és a hadsereg 
beleegyező  közfelkiáltásával tették királlyá, betartva a hagyományos 
karizmatikus formát. 

Rad (2000) a politikát a nagy- vagy íróprófétáknál látja relevánsnak a hit 
számára. Nézőpontja szerint azt állították, hogy JAWH megjelenését és végső 
döntéseit éppen a társadalmi-gazdasági eseményekben lehet felismerni. Az 
állam vezetői ezzel ellenkezően saját isteni megbízatásukat akarták 
szublimálni, és Isten teljhatalmú fiaiként jelentek meg. A hagyomány arra utal, 
hogy a nagy próféták ez ellen protestálva a vádló szerepében léptek fel, és Isten 
ítéletét a királlyal szemben is kihirdették (Oz 7, 3; Ez 1, 22; Jer 22.). A politikai 
szempontok alapján sikeresnek tartott II. Jeroboám (Kr. e. 786-746) és Uzijja 
(Kr.e. 783-742) uralkodók kivívták Ámosz és Ozeás bírálatát a társadalom 
dezorganizációja miatt. Mindkét királyságot éles osztálytagozódás jellemezte, 
és ezzel karöltve jelent meg a vallásosság romlása. A kultusznak - pogány 
mintára - már csak az volt a funkciója, hogy a szertartásokkal és az 
áldozatokkal kiengesztelje az istenséget és biztosítsa a status guot. Az állami 
kultusz papsága állami tisztségviselőnek számított, a prófétai rend tagjainak 
többsége pedig az állam érdekeinek szolgálatába állította hazafias 
buzgólkodását. Izrael és Júda bizakodóak voltak, ennek alapját a nemzeti erőbe 
vetett hit, valamint a JHWH ígéreteibe helyezett bizalom jelentette. A vallásos 
hit azonban belül visszájára fordult, így a nagypróféták közvetítő instanciaként 
jelentek meg JHWH és Izrael között. A Dt 28, 15-ben elhangzó ige és a 
történelmi beteljesedés megfelelésén dolgoztak. Ennek szellemében szakítottak 
az államot megalkuvóan szolgáló prófétai közösségekkel, amelyeket 
korrumpálhatónak tartottak. 

Az írópróféták valójában sohasem vonták kétségbe igazán a királyság, a 
papok vagy a bírák hivatalának legitimitását és szükségességét, csak sokkal 
komolyabban vették ezeket a JHWH akarata eszközének tartott hivatalokat, 
mint azok, akik ebben az időszakban birtokolták őket. Az írópróféták 
(Ámosszal és Ozeással kezdve) elődeiktől eltérően nem tüzeltek lázadásra az 
államhatalom ellen, hanem meghirdették az , Úr napját", amely Izrael sorsa, és 
ez nem jelentett mást, mint az ország pusztulását. Nemzetük bűneit a 
szövetségi törvény szellemében hangoztatták, de ezt az állam lázadásként 
aposztrofálta, mivel szembeszálltak a hatalommal és befolyásolni akarták a 
politikát, ezáltal a gazdaságot is. Itt mutatkozott meg, hogy nem az ősi mózesi 
kontraktus, hanem az Úr Dáviddal kötött szövetsége volt a júdai királyság 
teológiai és alkotmányos alapja. A két egyezmény között feszültség húzódott, 
mert az erkölcsi parancsok ugyan kötelezték a királyt (Zsolt 72), de az isteni 
ígéretek bizonyosak és feltétel nélküliek voltak (Zsolt 89, 1-4). Identifikációjuk 
is bosszantotta az állam vezetőit, mivel a nagypróféták önmagukat a 
karizmatikus bírói tiszt folytatóinak vallották, amely egy politikai-kormányzói 
funkciót takart. Az Úr mennyei királyi udvarának közvetítői voltak, a földi 
világ feletti uralmának megbízott képviselői. Kötelességük volt az uralkodókat 
emlékeztetni arra, hogy Izrael igazi ura JUWH, akinek kijelentett akarata 
bizonyosságában ítélik meg és térítik helyes útra az államhatalmat. A 8. sz. 
közepére már nem csak az uralkodó, hanem a rossz vezetés következtében az 

egész nemzet fellázadt JUWH uralma ellen. Az ország politikája mindig az 
éppen hatalomra került párt partikuláris érdekei szerint alakult, így az önzetlen 
és közös érdeket szolgáló politikai és gazdasági cselekvés eltűnt (Oz 7,1-7). 
Ennek következtében szigorúbb figyelmeztetésre volt szükség, ezt mondták ki 
a nagypróféták. Ítéletük alapját az a meggyőződés képezte, hogy JHWH Izrael 
hűbérura. Elutasították azt a felfogást, hogy Izrael a kultusz révén lett JAUWH 
népe és nevetségesnek tartották azt a hamis elképzelést, hogy JHWH aprólékos 
kultuszi szertartásokért cserében köteles megvédeni és jólétet biztosítani 
nemzetének (Iz 1, 10-20). Egész próféciájuk JHWH szövetségének mélységes 
megértéséről tanúskodik. A próféták által JUWH, mint vádló és bíró perbe 
hívta lázadó hűbéresét és népét. 

A nagypróféták minden esetben bíráltak olyan diplomáciai lépéseket, 
amelyek olyan szövetségkötést vontak maguk után, ami a JHWH-ba vetett 
bizalom elvesztésének kifejezése volt. Buber (1998 190.) ezt , teopolitikai 
realizmusként" definiálja, amely nem tette lehetővé, hogy próféciájukat pusztán 
, vallási" kérdéssé légiesítsék. Izajás ezért utasítja el az asszírok elleni kontrak- 
tust, amelyet Júda és Egyiptom kötött az egyiptomi istenek nevében (Iz 28, 15). 
Júda válasza ugyanis a külső fenyegetettségre sohasem találta meg az arany 
középutat, és ez deficites vallásosságából volt levezethető. A próféták 
tiltakoztak az ellen, hogy a stratégia két elhibázott alternatívában merült ki, 
egyrészt a vak és fanatikus bizalomban, amely öngyilkos lázadással volt 
egyenlő, másrészt a gyáva, hitetlenségből fakadó behódolásban. Izajás és 
Mikeás nem fogadták el a feltétel nélküli isteni ígéreteket, hanem összhangba 
hozták a Sinai szövetséget a Dávidnak adott ígérettel. Júda birodalmak általi 
megfenyítését az Úr művének tartották, ami pedagógiai célzatú volt. A próféták 
megadták a nemzeti remény tiszta értelmezését. Ebből azonban Bright (1993) 
szerint a politika csak annyit fogadott el, hogy az ország bűnhődött, de 
mindörökre fennmarad. Sion sérthetetlensége vak dogmává lett, amivel 
életveszélyes volt szembehelyezkedni (Jer 26. f.). 

A próféták és az államhatalom között akkor is törés alakulhatott ki, amikor 
egy uralkodó a JUWH-hit érdekében reformokat vezetett be. Jozija a király és a 
nép ünnepélyes szövetségkötésével a megtalált törvénykönyvet az állam 
alapnormájává tette, amelyhez az ország politikájának és gazdaságának 
alkalmazkodnia kellett. Jeremiás ezért a királyt az , igazság emberének" nevez- 
te, de amikor rádöbbent, hogy a reform megelégedett külsőséges intézke- 
désekkel és elsődleges funkcióját politikainak értelmezte, éles bírálattal illette 
(Jer 6, 16-21). A reformok legfőbb célját a politikai elit hatalmának és 
befolyásának növekedésében látta (Jer 7, 1-15). Jozija ugyanis nem állami 
törvényt hozott, amikor a deuteronomiumi törvényt az állam alkotmányaként 
kihirdette, hanem az államot az Úrral kötött szövetség törvényének 
megtartására kötelezte. Az uralkodó azáltal, hogy a reformot csak a nemzet 
biztonsága feltételének tekintette, a hamis béketudatot és Bright (1993) szerint 
a szélsőséges nacionalizmust erősítette. Jeremiás nem értett egyet azzal, hogy a 

mózesi szövetség a dávidi szövetség szolgálóleányává redukálódott, amelynek 
következtében a törvényre épített teológia önmaga torzképe lett. A törvény 
külső teljesítésével az isteni védettség automatikus megszerezhetőségének 
hamis víziója jelent meg, a próféta ezért az egész reformot tévedésnek tartotta 
(Jer 44, 17). Az államhatalom nem tolerálta Jeremiás véleményét, és a 
királyság illetve a templom pusztulásáról szóló próféciái miatt üldözte őt (Jer 
15, 10; 17, 18). A hatalom a politikai véleménykülönbséget kriminalizálta, 
holott csak a nézetek ütköztek meg. A döntés monopolizálása a másként 
gondolkodás kizárásával járt, amelynek következménye Komoróczy (1992 d.) 
interpretálásában Jeremiás fokozatos marginalizálódása lett. Két eltérő politikai 
princípium összecsapásánál a hatalmi estabilishment kerülhet ki győztesen. 
Jeremiás szilenciumot kapott, amikor kitiltották a templomból, megfosztották 
ugyanis a nyilvános szólás intézményes formájától. Ezért kellett a gesztus- 
metaforákhoz nyúlnia (Jer 13, Il; 18, 1), és új politikai megnyilvánulási 
formaként egyszemélyes politikai happeningeket rendeznie (Jer 19, 1; 28, 12). 
Jeremiás így teremtette meg mondanivalójához a második nyilvánosságot. 

A vallás, a gazdaság és a politika viszonyában a perzsa korszak optimá- 
lisnak számított. Nehemiás helytartó és Ezdrás pap - vallási reformátorként - 
hűséges volt mind JHWH-hoz, mind az uralkodóhoz. A birodalmon belüli 
zsidó gyülekezet csak akkor fordult a politikai hatalom ellen, ha a kormányzat 
megsértette , autonómiájukat", és valamiféle communis opinio megteremtésére 
törekedtek. IV. Antiochusz Epifánesz (Kr. e. 175-163) szeleukida uralkodó 
alatt következett be a legsúlyosabb pengeváltás az államhatalom és a vallás 
között az Ószövetség ideje alatt. Valójában ezt a konfliktust sem pusztán val- 
lási kérdések generálták, hanem gazdaságiak is. A szeleukida uralkodó po- 
litikáját az apameai békekötésből? levezethető válság határozta meg, aminek 
következtében templomfosztogatásokat végzett (1 Mak 1, 17). A szakrális 
központok az ókorban több funkciót töltöttek be, nemcsak szentélyek voltak, 
hanem bankként is működtek. Ehhez társult, hogy az uralkodó magát Zeusz 
látható megnyilvánulásának (theosz epifánész) tartotta, ezért - a hellenista 
uralkodóktól mindig követelt - isteni előjogra tartott szert. A viszályt tovább 
mélyítette, hogy Jeruzsálemben helyőrséget építtetett (az un. Akrát), amely 
görög polisz jogot kapott és külön alkotmánnyal rendelkezett. Ennek 
következtében Jeruzsálem a polisz része lett, a templom pedig a szentélye, ahol 
JHWH-t Zeusszal azonosították és királykultuszt végeztek (2 Mak 6, 2). IV. 
Antiochusz a zsidó Istent, a , menny Istenét" akarta azonosítani a görög 
pantheon főistenével, s ezzel a zsidó vallást birodalmi politikája eszközévé 
kívánta tenni. Dekrétumával (1 Mak 1, 41) az volt a célja, hogy a birodalmon 
belüli diffúz szokásrendszert kanalizálja és integrálja. A kísérletre az érin- 
tettektől különböző válaszok érkeztek, a hellenizáltak elfogadták a királyi 


3 A Nagy Antiochusz rómaiakkal vívott vesztes háborúját 190-ben lezáró szerződés többek 
között óriási hadisarcot rótt ki a Szeleukida Birodalomra. 

rendeletet, míg mások passzív ellenállásba kezdtek. Az utóbbiak inkább 
meghaltak, mintsem a törvényt megszegték volna. Dániel könyve mutatja be 
ezt a helyzetet, és a törvényhez való hűséget példaként állítja, az elhunytakat 
pedig az örök élettel vigasztalja (12, 1-4). 

Teljesen más alternatívát választottak a Makkabeusok, akik fegyveres 
felkeléssel reagáltak a királyi rendeletre. Ezen lépésükkel nem maradtak 
magukra, mert csatlakozott hozzájuk a haszidok mozgalma (1 Mak 2, 42), 
akiknek célja a Tóra szerinti élet volt. Jagersma (1991 2.) felhívja a figyelmet 
arra, hogy katonai ellenállásuk a vallásos élet újbóli zavartalan gyakorlásakor 
megszűnt. A gerillaharcosok azonban saját törvényeikkel is konfrontálódtak, és 
az önvédelemre vonatkozóan , egy időre" felfüggesztették a szombat törvényét 
(1 Mak 2, 29-41). Az ellenállás eszkalálódott és szabadságharccá vált, 
amelynek következtében a Makkabeusok bevonultak Jeruzsálembe, s ez 
ismételten meghozta a zsidók vallásszabadságát és politikai önkormányzati 
jogát. A Makkabeusok törekvéseiben azonban a politikai-gazdasági hatalom 
elnyerése lett a fő program, és a vallást csak saját terveik megvalósítására 
használták fel. Ezt tükrözi a hanuka ünnepének elrendelése, amely az első 
olyan megemlékezés az Ószövetségben, amelyet emberek (Júdás) elhatáro- 
zásából vezettek be, és ezzel hellenista szokást vittek be a zsidóság életébe. A 
Makkabeusok közül Simon már örökölhetően birtokolta a főpap, fejedelem és 
hadvezér címet (1 Mak 14, 35), szakítva azon vallási hagyománnyal, hogy a 
főpap csak Cádok családjából származhat." 


3.2. Az Újszövetség képe: a transzcendens normák érvényesülésének lehe- 
tősége egy birodalom gazdasági és társadalmi szisztémájában 


Jézus működésének időszakában Palesztina területének nagy része Szíria római 
provinciához tartozott, és egy procurátor kormányozta (Poncius Pilatus Kr. u. 
26-36.). A Messiás nyilvános színrelépése Tiberius császár uralkodásának 15. 
évében kezdődhetett (Lk 3, 1), és mindössze két-három évig tartott, munká- 
jának kontinuitását tanítványai és a szakrális erők biztosították. Galilea és 
Perea Heródes Antipas (Kr.e. 4.-Kr.u. 39.) tetrarcha, míg Iturea és két másik 
kisebb terület Fülöp tetrarcha (Kr.e. 4.-Kr.u. 33.) uralma alatt állt. Caligula 
császár jóindulatának köszönhetően I. Heródes Agrippa újra egyesíthette Júdeát 
és Szamáriát, és megkapta egész Palesztina királyának címét (Kr.u. 41-44.). A 
Római Birodalom vazallus királyaként így Palesztina független lett Szíria 
római provinciától. Agrippa halála után Palesztina ismét egy procurátor 
irányítása alá került és provinciává vált. II. Agrippa (Kr.u. 49-92.) ugyan 
megkapta a jeruzsálemi templom felügyeletének és a főpap kinevezésének 
jogát, de Palesztina királya már nem lehetett. 


3 Igaz, tartalmazott egy olyan megszorítást, hogy a címet csak addig viselheti, amíg igaz próféta 
nem támad Izraelben. 

A római impériumban a zsidók a religio licita helyzetét élvezték, amely 
magába foglalta a vallási automómiát és hitbéli kérdésekben a joggyakorlás 
hatalmát. Belső kormányzatként működött a Szanhedrin, amelynek vezetője a 
rómaiak által kinevezett főpap volt, és tagságát a felső papságból kikerülő 
szadduceusok és a farizeusok (írástudók, vének) alkották. Illetékességi köre 
vallási területen a törvény magyarázata és alkalmazása, de funkciói körébe 
tartozott a vallási jogszolgáltatáson kívül a profán is. Korlátozott politikai, 
gazdasági hatalommal is rendelkezett, amelyhez szüksége volt a procurator 
jóváhagyására. Többek között a császárnak fizetendő közvetlen adókért is ez a 
testület volt felelős. Ezek közül a tributum capitis keltette a legnagyobb 
ellenállást (Jézust is erről kérdezték). A zsidóság és Róma kapcsolatát Caligula 
császár uralkodásától fokozatosan elrontották a császárkultusz elvárásai. Egyre 
markánsabb fellépéssel találkozhatunk a vallási alapon szerveződő, revolutív 
fegyveres mozgalmak esetében. Gyűjtőnévként a zelóták kifejezést használ- 
hatjuk, és Kr.u. 6-ban galileai Júdás irányításával kezdik el Róma-ellenes tevé- 
gyilkosságokat is végrehajtó sicariusok voltak. Célkitűzésüket röviden így 
adhatjuk vissza: Isten uralmának fegyveres erővel való megvalósítása a 
földön. 

Jézus a hegyi beszédben hirdette ki társadalmi rendjét (Mt 5, 1-7; Lk 6, 20- 
49), amelynek lényeges komponensei az erőszakról való lemondás és minden 
politikai viszony elutasítása önmagától. Jézus nem hozott létre politikai, 
gazdasági struktúrát saját közösségének, nem alkotott intézményrendszer életre 
hívására vonatkozó jogi szabályokat. A következő szavakkal még a bírói 
hatalmat is elhárította magától: , Ember, ki hatalmazott fel rá, hogy bírótok 
legyek és elosszam örökségeteket?" (Lk 12, 14). Zebedeus fiainak kérésére 
(Mk 10, 35-45) kifejtette, hogy nem földi teokráciát akar, hanem , Isten Népét", 
amely kiválasztottsága és elhivatottsága révén a világ erőszak- és uralomvágyó 
társadalmaival éles ellentétben áll. Az Újszövetségben koherens képet lát 
Horgan (2003), és Krisztust minden fejedelemség és uralom forrásának tartja, 
aki Emberfiaként (Mk 13, 26) a hatalom igazi birtokosa. 

A birodalomnak való adófizetés témájában Jézus egy provokatív kérdésre 
tett feleletében (Mt 22, 15-22; Mk 12, 13-17; Lk 20, 20-26) nyilatkozott meg. 
Az adófizetés ténye Viviano (2003) szerint azt jelentette, hogy elismerik az 
idegen, pogány uralmat Izrael felett, amely a dénáron szereplő feliratból is 
következett: , Tiberius Caesar divi Augusti filius Augustus""é. (Harrington 
2003 83.) Jézus válaszával - , Adjátok meg a császárnak, ami a császáré, és az 
Istennek, ami az Istené!" (Mt 22, 21) - elfogadta az államot és az adott 
gazdasági struktúrát, ahogy van, mint két rossz közül a kisebbet. A nagyobb 
rossz ugyanis az anarchia lenne. Nem akceptálta viszont az állam igényét arra, 


35 Bock (2002. 137-157.), Jagersma (1991 .2. 83-100.) 
36  Tibériusz császár, az isteni Augusztusz fia, hatalmas főpap." 

hogy isteni eredetűnek tartsák." Abban az esetben, ha Jézus negatív módon 
reagál, forradalmárnak látszott volna, olyan valakinek, aki veszélyt jelenthet a 
Római Birodalom számára. Amennyiben Jézus pozitív választ ad, a Rómával 
való együttműködés miatt hitelét vesztette volna a vallásos zsidók szemében. 
Jézus reagálása mégis pozitívnak tekinthető, de hitelvesztés és blaszfémia 
nélkül; rendezni kell a kormánnyal szembeni anyagi kötelezettségeket, mert az 
érmék, amelyekkel az adó fizetendő, a császár tulajdonába tartoztak. 
Harrington (2003) elemzése azt tükrözi, hogy a fejadó (kensos, census) ellen a 
zsidók közül a zelóták akartak fellázadni. Jézus hasonlóképpen jár el a 
Szanhedrin adószedőivel kapcsolatban is, bár nem ért egyet a templomadó 
intézményével, természetfeletti körülmények között mégis megfizeti az egy 
sztatért (Mt 17, 24 - 27). 

Lukács (20, 20 - 26) evangéliuma arra buzdít, hogy rendezni kell a kor- 
mányzattal szembeni anyagi kötelezettségeket, és lojálisan kell eljárni az 
adófizetés kérdésében. Mindezeken túl Lukács evangéliuma a szociális 
gondoskodás társadalmi és gazdasági mintáját tartalmazza, amely görbe tükör 
Róma normái felé. Jézus erőszakmentes társadalmi változást és a hamarosan 
elérkező Isten országát várta. Életével kifejezte azonban azt is, hogy amit Isten 
kért, az prioritást élvez az állam politikai és gazdasági igényével szemben. 
Amennyiben az evangélium kontextusába helyezve vizsgáljuk meg az 
adófizetésről szóló tanítást, Karris (2003) szerint kitűnik, hogy a császár csak 
olyan területeken számíthatott lojalitásra, ahol működése megfelelt annak, amit 
Isten kívánt. Ez abból a szempontból megfontolandó, hogy Jézus Pilátus előtti 
tárgyalása folyamán a vallási vezetők visszautaltak erre az epizódra, és azzal 
vádolták, hogy tévútra vezette az embereket tanításával. 

Az Újszövetség számos része? a polgári hatóságok iránti kötelezettségekre 
hívja fel a figyelmet, és azok teljesítésére szólítja fel az embereket. Ezek a 
rendelkezések nem korlátozódtak a keresztényekre, ugyanis még Róma 
birodalmi uralma is Istentől származott. Pál az Atyát jelölte meg, mint annak a 
jólétnek és békének forrását, amit a római császári hatalom hozott. Ezt a tételt 
hangsúlyozza Péter apostol első levele (2, 13-17) azáltal, hogy minden emberi 
intézményt Istentől származtat. Wild (2003) a keresztények lojalitásánka 
hangsúlyozását látja az uralkodó egészségéért és az állami intézményekért 
folytatott imájában (Tim 2, 2-4), amellyel azt a reményt fejezték ki, hogy ezek 
a hatóságok is eljuthatnak az , igazság" ismeretére. Igaz, ez az ima nem patrióta 
szempontok miatt valósult meg, hanem a hatóságok részéről történő vegzálást 


37 A Jelenések könyvének 13. fejezete kifejti, hogy az állam diabolosszá is válhat. 

38 Korszakunkban négyféle adót különböztethetünk meg: 1. polgári adó; 2. a templom 
fenntartására szolgáló vallási adó; 3. Kr.u. 70-től Jupiter Capitolinus római templomát támogató 
adó; 4. a mainstream iskolától eltérő, rivális jamniai iskola támogatására szolgáló , adó", amely a 
más gondolkodású zsidókkal való szolidaritás jele. 

9 Rómaiakhoz írt levél (13, 1-7), Filippieknek írt levél (1, 27), Péter apostol első és második 
levele (1 Pét 2, 13-17; 2 Pét 2, 19), a lelkipásztori levelek (Tit 3, 1-8; 1 Tim 2, 1-4). 

akarták elkerülni. A zsidók és a keresztények ugyanis nem vettek részt az 
istenek állami imádatában, ami a társadalom többsége részéről gyanakvást 
váltott ki. Ennek köszönhető, hogy a politikai hatalomnak való engedelmesség 
és az adott gazdasági szerkezet elfogadása az Istenhez való lojalitás egy 
formája, hiszen az embernek az Istennel való kapcsolata nem korlátozódik a 
kultikus szférára. A szabadság ürügyén folytatott társadalom-ellenes maga- 
tartást Dalton (2003), ezért tartja eltévelyedésnek. Az Újszövetség szabadság- 
fogalma ugyanis az Isten akarata iránti készséget jelenti. Hasonlóképpen ezért 
ítéli el Neyrey (2003) kommentárjában a Szentírás azokat, akik hamis 
szabadságot hirdetnek (2 Pét 2, 19) azzal a programmal, amely az állam és a 
tekintély ellen irányul és rámutat, hogy ezek az ígéretek egyedül pusztulást 
hozhatnak. A kard a világi büntető hatalom jelképeként jelenik meg, amely az 
állam legitim hatalma arra, hogy az engedetlen polgárokat rendreutasítsa a 
biztonság fenntartásának és a közös cél, a közjó elérésének érdekében. 
Fitzmyer (2003 b.) feltételezésében a Rom 13, 1-7. verseken végighúzódik, 
hogy az állam korrekt módon viseli magát, és a közösség érdekében 
tevékenykedik. Sem egy diktatórikus kormányzás lehetősége nem merül fel, 
sem egy olyané, amely nem képes megbirkózni azokkal a helyzetekkel, 
amelyben egyének vagy kisebbségek jogos vallási és gazdasági érdekeit 
elhanyagolják vagy megsértik. Pál a kérdésnek csupán egy vonzatát emelte ki, 
az alattvalók kötelességét a legitim hatalommal szemben. Nem beszél azonban 
a világi hatóság kötelezettségeiről, a , javadra" (eis to agathon) kifejezés 
azonban az állami instancia tevékenységének rendeltetését mutatja meg. 

Az engedelmesség egy másik indítóoka a lelkiismeret (Róm 13, 5). A 
büntetéstől való félelem nem mindig elég arra, hogy a polgárokat az állami 
szabályok megsértésétől elrettentse. A lelkiismerethez való fellebbezés azt 
mutatja, hogy a polgári törvényeknek való engedelmesség erkölcsi, és nem 
egyszerűen jogi kötelesség. A lelkiismeret mögött álló transzcendens fórum 
ugyanis maga Isten. Összekapcsolja a világi uralkodókhoz való emberi 
viszonyulást magával a világi uralom isteni eredetével, hangsúlyozza azonban a 
világi hatalom ráruházott jellegét. Ez gondolkoztatja el Pilátust is, amikor 
megtudja, hogy Jézus ellen az a vád valódi indoka, hogy az Isten Fiának 
tartotta magát (Jn 19, 7-8), valamint, hogy Jézus utal arra a felső világra, 
ahonnan jött, és ahonnan minden hatalom származik (Jn 19, 11). 

Pál tevékenysége mutat rá, hogy az evangélium hirdetése semmiképpen sem 
ássa alá a római államhatalmat. Személy szerint is igénybe veszi az állam- 
hatalom kínálta segítséget, amikor hivatkozik a , Lex Porcia de tergo cívium"- 
ra, amely súlyos büntetés terhe alatt megtiltja egy civis Romanus 
megkorbácsolását (ApCsel 16, 37-39). Gallió ítéletét is (ApCsel 18, 12-17) 
példaszerűnek tartotta, aki politikusként a zsidók és a keresztények közötti 
viszályba keveredett bele. Az ő gondjuk ugyanis nem a vallási törvény, mutat 
rá Dillon (2003), hanem az államhatalommal szembeni vétség, s ebben a 
keresztény igehirdetőt nem lehetett elmarasztalni. Ezt igazolja a római 

parancsnok levele is (ApCsel 23, 12-35), amely az állam szemszögéből értékeli 
a fogoly Pál helyzetét és kimondja, hogy büntetőjogi szempontból nem bűnös. 
Rámutat, hogy az apostol esete a vallási viták körébe tartozik, amelyekben a 
birodalmi hatalom nem illetékes, és ez Lukács evangélista fő érve a közhatalom 
és az evangélium kapcsolatának dolgában. Jézus esetében is ez lett volna a 
meg ezt a lépést, mivel a zsidók részéről politikai fenyegetést kapott. A 
helytartó ítéletét politikai motívummal indokolja - , a zsidók királya" - (Gnilka 
1999 193.) annak ellenére, hogy Jézus nem csinált politikai mozgalmat. Nem 
vette figyelembe, hogy Jézus egyetlen szava sem szólt olyan messiás királyról, 
aki a nép ellenségeit szét fogja zúzni. 

A politikai, gazdasági és jogi állapot jelentéktelenségét tükrözi Murphy - 
O"Connor (2003) elemzésében, hogy Isten hívása minden helyzetben az 
egyénhez szól (1 Kor 7, 14-24) és a társadalmi állapot megváltoztatása nem 
javítja Isten értékelését. Sőt, a keresztényeket alacsonyabb rendű, a polgárok 
jogaival nem rendelkező társadalmi osztálynak mondja (1 Pét 1, 1; 2, 11-12). A 
rabszolgakérdés sem létező a keresztény gyülekezet számára, amennyiben az a 
társadalmi rend kérdése. A tényt, hogy van rabszolgaság, mint a világ adott 
rendjét fogadták el. Dalton (2003) furcsának tartja, hogy az ősegyház az 
Ószövetség szabadság szemantikája ellenére sem látta meg a rabszolgaság 
intézményének gonoszságát. Az 1 Kor 7, 20. versben megfogalmazott elv miatt 
ugyan a rabszolgáknak nem kellett visszautasítaniuk a felszabadítás 
lehetőségét, de az isteni hívásra adott válasz szempontjából mindegy, hogy 
valaki szabad vagy rabszolga. A keresztény rabszolgákat Pál , Krisztus szaba- 
dosának" (1 Kor 7, 22) nevezte. A hitnek a világi rendtől való függetlensége, 
valamint vele szembeni fölénye abban viszont megmutatkozik, hogy a 
gyülekezeten belül nem volt érvényes az úr és a rabszolga közötti különbség, 
mivel keresztényként testvérei egymásnak. Igaz, a rabszolgák gazdáira 
vonatkozó kötelességlista elhagyásában Wild (2003) a rabszolgatartók iránti 
lappangó elfogultságot fedez fel. , A Timóteusnak írt első levél" 6, 1-2 a 
vagyonosabb keresztények rabszolgatartáshoz való pozitív attitűdött mutat. A 
zsidóktól eltérően a keresztények igazi otthona nem annyira a világ, hanem a 
keresztény közösség. A társadalmi státusból származó kötelezettségek azonban 
nem elhanyagolhatók, mind az urak, mind a szolgák felelősek azért, hogy 
helyzetük szerint a jót tegyék, és a rosszat kerüljék (Kol 3, 18-25). 

Nem szabad figyelmen kívül hagyni, hogy az Újszövetségen belül a 
szövegek komplementer jellegűek, és csak a kánon egésze tekinthető az 
apostoli örökség részének. Az őskeresztényeket, amíg abban a várakozásban 
éltek, hogy közel van a földi világ vége, nem érdekelte az élet profán rendjének 
szabályozása és azt az államra bízta. Minél inkább sor került azonban - az idő 
múlásával - keresztény életszabályok kialakítására, annál inkább ki kellett 
bővülnie a szent jog területének. Pál és apostoltársai szembetalálják magukat a 
konkrét vallási közösség/ek szervezésének kihívásaival. A közösség 

diszharmonikus pillanatát véli felfedezni Gnilka (2007) abban, hogy az apostol 
kihagyja a , Galatákhoz írt levélből" a hálaadó imát. Az államhatalommal való 
szembeszállás lehetősége sejlik fel a Filemonnak írt levélben (3, 20). A 
keresztények, mint egy másik világ polgárai esetleg hajlanak arra, hogy 
megkérdőjelezzék a világi hatósággal fenntartott kapcsolatot, különösen, ha az 
pogány. Egyes őskeresztények szociális forradalom programjának lehető- 
ségeként értelmezték Pál azon tanítását, hogy a másodlagos különbségek 
eltűnnek azáltal, hogy a keresztények az ,egy Lélek" által elsődlegesen 
beletestesülnek Krisztusba (Gal 3, 28). Ez a Krisztusban való egység Fitzmyer 
(2003 a.) szerint azonban nem vonja maga után a politikai és gazdasági 
egyenlőséget a társadalomban. 

A földi vezetőkkel szembeni merő gúny jelenik meg az 1 Kor 2, 6-8-ban, 
mert a bukott emberiség nézetei tükröződnek a pusztulásra ítélt társadalom 
struktúráiban. A gőgös politikai vezetők pedig nem ismerték fel, hogy Isten 
üdvösségterve az egyetlen hiteles bölcsesség. A Rómaiaknak írt levél 
optimizmusát a világi hatalomról a Tesszalonikaiakhoz írt levél korrigálja, 
ennek okát Farkasfalvy (1994) abban találja meg, hogy az állam a gonoszság 
eszközeként nyilvánította ki magát. Az államhatalommal szembeni pesszimista 
és csalódott hangulatot tükrözi az első keresztényüldözések után íródott 
apokaliptikus mű, a Jelenések könyve. A káosz és az Isten elleni lázadás 
mitikus szimbóluma a tengeri és a szárazföldi szörny (Jel 13, 1-18), amely 
Collins (2003) értelmezése alapján nem más, mint a Római Birodalom. A mű 
egyetlen nagy impériumra összpontosít, amelyben minden szörnyűség 
összeadódott. Az eszkatologikus ellenséget Antikrisztusként mutatja be, mert a 
császári misztérium kultuszát valósította meg (Jel 13, 15). Traianus császár 
uralkodása alatt (Kr. e. 98 — 117) a keresztény közösségeknek imádniuk kellett 
az uralkodó képét, és meg kellett átkozniuk Krisztust. Rómát egy metafora 
segítségével , kéjnőként" (Jel 17, 1-18) ábrázolja a szerző és élesen elítéli 
mindazt, amit ez a birodalom képviselt, politikai és gazdasági rendszerének 
méltánytalanságát. Elutasítja Róma istennőt, amely a Római Birodalom igényét 
fejezi ki a világ feletti uralomra, és azt az erőszakot, ami a római teljhatalom és 
gazdasági rendszer másokra kényszerítésével járt (Jel, 18, 24). Ezek az 
attribútumok Rómának az örökkévalóságra és istenségre való alaptalan igényét 
fejezik ki, amelyek a diktatúra megvalósulásához vezettek. Ennek a 
birodalomnak bukás a sorsa, és ezt a szerző politikai, gazdasági folyamatként 
írja le, amikor arról szól, hogy a népek pusztítják el (Jel 17.). A Róma elleni 
gyűlölet azonban nem az államrend elvi elutasításán alapult, hanem a 
császárkultusz követelménye miatti felháborodáson. 

A törésvonal nemcsak a vallás és az állam között húzódott, a kereszténység 
az államigazgatási jogosítványokkal rendelkező religióval is ütközött. János 
evangéliuma érzékelteti az antinómiát, mindezek ellenére Boyarin (2001) azt 
ajánlja, hogy az evangéliumot ne zsidó-ellenes textusként értelmezzük. Sokkal 
inkább zsidó-keresztény szellemiségű alkotásként, amelyet a későbbi korok 

használtak antiszemita célokra. Jézus szombati gyógyításaival szemben (Jn 9, 
13-14) nem az állam, hanem a farizeusok és a Szanhedrin emelték fel a 
hangjukat, mert ez a szombat törvényének megszegése volt. Jézus igehirdeté- 
sében tiltakozott a zsidó törvényfelfogás ellen, mert az etika nem volt benne 
elválasztva a jog előírásaitól, amelynek következtében elveszett az erkölcsi 
indíték. Bultmann (1998) megközelítése is figyelmeztet arra, hogy az Istenhez 
fűződő relációt nem lehet puszta jogviszonyként értelmezni. Jézus jogot formál 
a törvények átértelmezésére (Mt 5, 17-19), új normák konstitúciójára és régiek 
megszüntetésére (Lk 16, 16). A templom megtisztításakor a régi próféták 
tekintélyével és szerepében lépett fel. Fegyvert azonban itt sem használt, 
csupán egy kötélből font ostort. A zsidó vezetők, akik a hatalom és a tekintély 
birtokosai voltak, azt kifogásolták Jézus tettében, hogy a vallás felett a 
felügyeleti jog a főtanácsot illette meg. Elméletileg elismerték, hogy Istennek 
joga van prófétát küldenie, de igazolnia kellett magát, mert aki illetéktelenül 
messiási vagy prófétai címet követelt magának, arra a zsidó jog kimondta a 
félrevezetés vádját, amelynek jogkövetkezménye a megkövezés volt (Mt 27, 
63). 

A zsidó vezetők felléptek a tanítványok ellen és Jézus követése aposyna- 
gogost" vont maga után, a keresztény missziókat pedig makacsul elutasították 
és akadályozták (ApCsel 14, 19). A misszionáriusok újra és újra össze- 
esküvések áldozatai lettek, de ennek szándékában magukat ártatlannak 
vallották, és a lázadás vádját visszautasították (ApCsel 24, 1-23). A törésvo- 
nalak keresztezhették is egymást, amit jól példáz, hogy a Barabás és Jézus 
közötti választás lehetőségét a zsidók vezetői számára a pogány birodalom 
képviselője adta. A zsidók ekkor még hajlandóak bizonyítani a császár iránti 
hűségüket (Jn 19, 15), ezzel viszont ellentmondásba keveredtek a prófétai 
örökséggel, amely arra figyelmeztette őket, hogy a jövő biztosítékát mindig 
csak Istenben lássák. Jézus királysága nem volt politikai hatalom (Lk 23, 1-25), 
és az evangélium ironikusan emeli ki azt, hogy maguk a zsidók azok, akik 
nemcsak helyeslik a felkelést, hanem még zavargásokat is keltenek (Lk 23, 18- 
19, 25). Az ApCsel 18, 2 pedig nem felejtette el megemlíteni, hogy a zsidók 
voltak azok, akiket Claudius kiűzött Rómából a forrongások miatt. Igaz, hogy a 
Jeruzsálembe való bevonuláskor Jézust királyként üdvözölték (Lk 19, 28-40), 
de Ő úgy király, hogy halála révén életadó, ezért használják Karris (2003) 
szerint a zarándok-zsoltárt (Zsolt 118) uralkodói státusának hirdetésére. Fontos 
rámutatni az , Izrael királya" vallási titulus (Mt 21, 5-9) és a , zsidók királya" 
(Mk 15, 26) politikai cím közötti különbségre, amelyek közül Jézus az elsőt 
választotta bevonulásakor. Királysága nem evilági, de vele együtt mégis 
megjelent a földön. 

Jézust politikai okokból is elítélték, mert galileai származású volt, amely 
zelóta fészeknek számított. A főtanács attól tartott, hogy Jézus működése 


39 A zsinagógából való kizárás, amely maga után vonta a társadalmi és gazdasági diszkriminációt is. 

politikai zavarhoz vezethet, és ennek következtében megváltozhat Róma 
türelmes politikája annak ellenére, hogy a Názáreti Jézus minden emberi 
uralkodásformát visszautasított és transzcendens hatalomról beszélt, , Isten 
királyi uralmáról" (Bock 2002 69.). Már Jeremiás meghirdette (31, 31-34), 
hogy az új szövetség a világi hatalomról és az intézményes erőszakról való 
lemondás után jön létre, és Isten országa valóban eljön a világba. Farkasfalvy 
(1994) megközelítése alapján Jézus a dávidi Messiásként jelent meg, de a 
dávidfiúság politikán túli és természetfeletti értelmet kapott, amely már 
teológiai fogalom. Nincsenek olyan alattvalói, akik akár a zsidók, akár mások 
állami, gazdasági berendezkedését veszélyeztetnék, tehát Jézus uralma más, 
nem földi természetű. Jézus kenyérszaporítása (Jn 6, 1-15) azonban azt 
bizonyította, hogy hatalma van a földön, ezért akarta a nép politikai értelemben 
királynak tenni. Elfogatásának történetében is kidomborodik hatalmának 
nagysága, de egyben visszafogottsága is akkor, amikor a fegyveresek 
meghátrálnak előtte (Jn 18, 16). Meier (1994) biztosnak veszi, hogy a csodák- 
nak szerepük volt abban, hogy a hatóságok Jézus életére törtek. A hatóságok 
megijedtek a társadalmi és gazdasági viszonyokat emberfeletti módon átlépő 
Messiástól. 

Ez a királyság Gál (1987) megközelítése alapján Isten országa, amely 
szellemi és természetfeletti, ezért vallja meg Krisztus nyíltan Pilátus előtt, hogy 
királynak tartja magát. A kereszt azonban mindenre rányomja a bélyegét, Jézus 
hitéből nem lehet politikai zavargást szervezni, mert vállalni kell a vértanúság 
kockázatát (Mk 8, 34-35)."" Ezt tovább fokozza Benyik (2008) értelmezésében 
az a tény, hogy Jézus tudatosan készült a halálára", amit olyan szituációként élt 
meg, amely magyarázatul szolgál tanításának esszenciájára. Az apostolok 
bukásként élték meg az eseményt, amelynek átértelmezése csak a feltámadás 
után történt meg. A kereszt titka ugyanis az, hogy a kereszténység újjászületés, 
amely az embert egy romolhatatlan (aphtharsia) örökségre teszi méltóvá. Isten 
parancsa egyértelmű, interpretálja Giesen (1995): meg kell valósítani Isten 
országát (Mk I, 14-15; Lk, 4, 43; Mt 4, 17). Jézus és a tanítványok ennek a 
feladatnak a megvalósítására rendelték alá magukat, teljes engedelmességgel, 
akár életük árán is. 


H Cook (2007) összefüggést talál a vegzáció és a mártíromság között a judaizmus és a 
kereszténység felfogásában, egyben rámutat, hogy ez szinte teljesen hiányzik a mohamedi 
iszlámban; kivételt egyetlen, de nehezen értelmezhető Korán (85: 4-8) részlet képvisel. Eliade 
(1998) kimutatja, hogy a szenvedés keresztény felfogása eltért a korabeli értelmezésektől, 
amelyek nem voltak képesek a fájdalmat pozitív lelki tartalommal felruházni. 

"2 Jézus halála Jeruzsálemben Kr. u. 30-35 között következett be. 

4. A HELYES KÖZÉLETI MAGATARTÁS, A VEZETŐI 
KOMPETENCIA ÉS A TEHETSÉG KÖZÉLETI ASPEKTUSAI 
SZAKRÁLIS TÉRBEN 


A 21. század társadalmai szinte evidensnek tartják azoknak a tehetségeknek 
a feltérképezését és szocializálását, akik csúcsteljesítményükkel elősegíthetik 
saját nemzetük, vagy globálisabb szemüvegen keresztül tekintve, a föld népei 
számára a közjó megvalósulását. Kiemelkedően fontosnak tűnik ez a 
felgyorsult világban, ahol a társadalmi-gazdasági folyamatokon belül egyre 
markánsabban jelenik meg egy olyan bizonytalansági faktor, amely nagy 
részben csökkenti a társadalmi-gazdasági folyamatokra vonatkozó prognózisok 
és rizikó-analízisek hatékonyságát. A kiszámíthatóságba vetett hit eltűnése 
fájdalmas erővel jelenik meg a modern államok individuumai és közösségei 
számára, amely mind a két szinten mentális problémák megjelenését generálja. 
Az említett társadalmi tünetek feltérképezésére és orvoslására egy olyan 
politikai-gazdasági elit lehet képes, amely kompetenciával bír az adott területen 
és tulajdonságai leírhatók a tehetség fogalmával. Az aktoroknak rendelkezniük 
kell intelligenciával, kreativitással, fizikai  állóképességgel és - nem 
elhanyagolható módon - morális töltettel is. 

Az előbb leírtakból világosan kiderül, hogy a tehetség fogalmának 
értelmezési koncepciói közül nem tartjuk kutatásunk számára iránymutatónak 
azokat, amelyek Terman (1924) nyomán csupán az intelligenciával azonosítják 
a tehetséget. Ezzel szemben azokat a megközelítési módokat preferáljuk, 
amelyek a tálentumot olyan gondolkodási és viselkedési formaként ragadják 
meg, amely alkalmassá teszi az embert új konstrukciók, látásmódok 
megtalálására. 

A társadalom és a tehetség közötti relációban, illetve az átlagostól kiemel- 
kedően eltérő képességek megítélése alapján Gyarmathy (2011 9.) négyes 
korszakolást alkalmaz. A legősibb a transzcendentális, misztikus felfogás, ezt 
követte a tehetséget az abnormalitással összekapcsoló szakasz, majd ennek 
cáfolataként jelent meg a pszichometrikus megközelítés, amely mellé a 
negyedik periódusban felzárkózott a tehetség kognitív értelmezése. Kutatá- 
sunk-ban az első szakasz egy sui generis területével foglalkozunk, mégpedig a 
Bibliában megjelenő tehetségkoncepcióval, esetleg koncepciókkal. Az ókor 
számára nem volt ismeretlen a kiemelt képességű ember politikai-gazdasági 
szerepének jelentősége, amelynek szép irodalmi példája a Homérosz 
Odüsszeiájában megrajzolt Mentor-Telemakhosz kapcsolat. A Távol-Keleten 
szintén fontosnak tartották a tehetség értelmezését, amelynek birtokosait Kung 


B Ezt a megközelítést vallják többek között: Ogilvie (1973), Gagné (1991), Jackson és 
Butterfield (1986), Renzulli (1978), Csíkszentmihályi (2009). 

Fu-Ce tipologizálta, Liu Shao" pedig a tehetségre utaló tulajdonságok alapján 
kategorizálta (Harsányi 1994 84.). Mindezek mondanivalóját számunkra 
tovább fokozza, hogy a kiváló adottságú embereket a gazdaságban, politikában 
és az irányításban való szerepvállalás miatt osztályozták. Az ókori gondolkodás 
a kiemelt mentális és fizikai képességeket egyfajta misztikus erő jelenlétének 
tulajdonította, amelynek birtokosa különös kapcsolatot tarthatott fenn a 
transzcendentális világgal. A vezetői kompetencia, a tehetség és a képességek 
megítélése az ókortól napjainkig jelentősen változott. A tradicionális szem- 
léletben a vezető karizmatikus egyéniségére, míg a modern megközelítések 
kreativitására, a menedzser-szemléletre és a konfliktuskezelésre helyezik a 
hangsúlyt. 

A tehetség közéleti aspektusainak vizsgálatánál egy tematikai kontrakciót kell 
végrehajtanunk, mert írásunkban csak a vezetői adottságokkal felruházott, 
közszereplőként fellépő tehetség vezetői tulajdonságaira koncentrálunk. Jelezni 
szeretnénk, hogy az értekezés keretei miatt számos fontos területet figyelmen kívül 
kell hagynunk. Jelenlegi problémafelvetésünk a tehetség a Biblia szerint 
vélelmezett helyes uralkodói, politikusi és gazdasági vezetői magatartásformáinak 
bemutatására korlátozódik. A téma felveti az abszolút és a relatív értékek viszonyát 
abból a szempontból, hogy melyik milyen mértékben szükséges ahhoz, hogy a 
tehetséges közszereplő meg tudja őrizni integritását. 

A Biblia emberképének ismerete nélkül nem adhatunk választ arra a 
kérdésre, hogy a közéletben megjelenő tehetség számára milyen a helyes 
vezetői magatartás. Ebben a témában fundamentumnak számít, hogy a 
Bibliában megjelenő ember az egyedül szuverén Isten képmása" és egyben a 
világ kormányzója (Gen 1, 26; Zsolt 8, 6). A teremtmény mint uralkodó felel 
meg Isten képének, ezért értelmezi ezt a szerepkörét Wolff (2001 199.) 
felelősségtudó ügyvivőként, míg Schulz (2005 51.) Isten földi reprezen- 
tánsaként. Uralkodói joga és kötelessége nem autonóm, hanem illusztráló jelle- 
gű, amelyet Isten delegált számára. Ezen kitételek generálisan nem egy sze- 
mélyre érvényesek, hanem kollektíven értendőek (Gen 1), amelyek magukba 
foglalják mindkét nem tagjait. Igaz Éva kreációja Ádámból (Gen 2, 23) 
etiológiaként interpretálható. A vezető a közösségből csak képességei és 
képzettsége alapján emelkedhet ki, de szuverenitást nem gyakorolhat a többi 
ember felett. A Szent Könyvben az emberiség kiindulópontja Ádám, amely 
pozícionálja minden ember sorsközösségét, másrészt prezentálja az ember 
gyarlóságát, esendőségét, mulandóságát, amely gyengeségekkel szemben a 
Teremtő nyújt reményt. Ádám bűnbeesése az Ószövetségben nem jelent 


M Kategóriái: morális erő, irányítási és vezetési képesség, tapintat, megfelelő bánásmód 
dolgokkal és emberekkel, az elméleti kérdésekben való jártasság, kiemelkedés a fizikai erőben és 
bátorságban és az ékesszólás kiválósága. 

35 Dohmen (1985) a képmás kérdéskör ambivalenciáját Ozeás próféta szerepkörével rajzolja 
meg, aki megfogalmazta a képtilalmat, mindezen túlmenően a tiltás a Dekalógus állandó 
komponensévé vált. 

irreverzibilis történelmi terheltséget az emberiség minden tagja számára, míg a 
5,12). Az áteredő bűn olyan életteret vindikál az ember számára, amely állandó 
lázadást eredményez Isten értékrendszere ellen. Az ember arisztotelészi 
értelemben jelenik meg, szellemi létező, rendelkezik a beszéd képességével 
(zoon logon echo), lehetősége van a dolgokat rációval felfogni. Az ember 
képes nevet adni a teremtett világnak (Gen 2, 19), amelyet ebből kifolyólag 
hatalma alá rendezhet. Ennek az uralomnak az előfeltétele a demitizált világ, 
amelyben minden Isten teremtménye és tulajdona, ezért nem létezik az ember 
számára alapvetően hozzáférhetetlen terület. A világ vezetése viszont nem 
szabad, hogy az ember létének veszélyeztetéséhez vezessen, és az ember a 
Biblia alapján nem válhat a leigázás tárgyává (Gen 9, 6). Az Újszövetségen 
keresztül egy eszkatológiai kinyilatkoztatással gazdagodik az Ószövetség (Gen 
1, 28) azáltal, hogy a , Megfeszített" uralkodói módszere az emberiséget 
visszarántja az önmegsemmisítésből (Mt 28, 18-19). Krisztus egy új , creatio ex 


ez erer 


gé 


za magában. 

A tehetség politikai, gazdasági szerepvállalását tekintve a Bibliában meg- 
jelenő konstrukció minden pillanatát átfogja a transzcendenshez való viszony. 
Emellett jelenik meg kiegészítő, de semmiképpen sem elhanyagolható tulaj- 
donságként, személyiségjegyként vagy akár készségként a közszereplő in- 
tellektuális adottsága, moralitása, motivációja, kitartása, kíváncsisága, illetve 
alkotóképessége és a környezeti tényezők befolyása. 


4.1. Az igazság/osság és a jog, mint társadalmi és gazdasági mező 


A társadalmi tényezőkre, kulturális viszonyokra koncentráló elméletek az 
egyes egyént körülvevő politikai, gazdasági és jogi környezetet sem hagyják 
figyelmen kívül, amikor azonosítani próbálják a tehetséget." Az ezen a 
dimenzión belül értelmezett társadalmi mező jelentősen meghatározza egy-egy 
megnyilvánulás közösségre gyakorolt hasznosságát és egyben jogosságát. A 
politika, a gazdaság és a jog mint értékelési mechanizmussal bíró társadalmi 
alrendszerek, valamint az igazságosság fogalma egy adott társadalomban 
erősen predesztinálja azokat a tulajdonságokat, amelyek az individuumot 
tehetséggé emelik. 

Az igazság/osság elsősorban az ember Istenhez fűződő viszonyának, 
másodsorban az emberek egymás közötti és természeti környezetével fennálló 
kapcsolatának mércéje. A legfőbb életérték Rad (2000) értelmezésében az 


36 Csíkszentmihályi és Robinson (1986), Tannenbaum (1983), Arroyo és Sternberg (1993), 
Czeizel (1997), Csíkszentmihályi (2008). 

ember helyes magatartása egy abszolút erkölcsi norma tükrében, egy olyan 
törvénynek megfelelő állapot, amelyet az igazságosság abszolút eszméje 
szabályoz. Az igazságosság szociális szerepe az, hogy minden részrehajlástól 
mentesen őrködjék ezen igények felett, és gondoskodjék, hogy mindenki azt 
kapja, ami megilleti (iustitia distributiva). Az ősi Izrael lakossága azonban nem 
egy eszmei norma fundamentumán ítélt meg egy adott magatartásformát, 
hanem a személynek azon közösséghez fűződő viszonya alapján, amely 
közösség elvárásainak éppen meg kellett felelnie. Az Ószövetség igazság- 
fogalma nem tekinthető csupán bírósági vonatkozásúnak, mivel átfogja az 
izraeliták és a muszlimok egészének életét, a közösséghez hű magatartás pedig 
több a puszta korrektségnél és a törvénynek való megfelelésnél. A 
szakramentális vallások jogi felfogását a kozmoszhoz és a közösséghez való 
reláció determinálja, míg a profetikus vallásoknál a centrumba a társadalmat 
alkotó egyén kerül. Jézus ezért individualizálja az igazságfogalmat és elszakítja 
a holisztikus megközelítéstől. 

JHWH parancsolatai nem jelentettek abszolút törvényt, hanem üdvösségre 
vezető rendet adományoztak. Izrael üdvösségként értelmezte JHWH Sínain tett 
kijelentését és a parancsolatokat a szövetséggel szoros értelemben szemlélte, de 
a Dekalógust Rad (2000) szerint nem tekintették abszolút morális, erkölcsi 
törvénynek, mert nélkülözi a pozitív töltést. A Dekalógus (Dt 5. f.) lemond" 
arról, hogy bensőleg rendezze az életet és megelégszik azzal, hogy egy tág 
életkör határaira olyan jelzéseket állítson fel, amelyeket figyelembe kell vennie 
annak, aki JHWH-hoz akar tartozni. A titokban elkövetett bűnök ellen fordul az 
úgynevezett , sikemi dódekalógus" (Dt 27, 15-26), amely átokgyűjtemény, és 
azokra sújt le, akik kivonták magukat a közösség ellenőrzése alól, és így nem 
voltak büntethetők. Izrael tudta, hogy társadalmi életét egy folytonosan 
megnyilvánuló igazságosság élteti. Az Ószövetségben minden igazságosság 
foglalata a törvény megtartása, míg az Újszövetségben az igazságot Jézus 
tanítása hordozza. Ezek a , törvények" azért fontosak, mert az ember embersége 
felett őrködnek, és az Újszövetség ezeket a morális útmutatásokat teljesíti ki a 
Hegyi beszédben (Mt 5, 21-48) megfogalmazottakkal, amelyekkel Jézus 
meghirdette Isten országát. A , Hegyi beszéd" antitézisei Bultmann (1998) 
meglátása szerint Isten akaratát állítják szembe a joggal. Isten előtt nem csak az 
számít, amit tesz az ember, hanem az is, hogy mi a szándéka. 

Isten törvényéhez - amely minden ember szabadságát védi és minden 
szolgaságból ki akar vezetni - mindig lojálisnak kell lenni, mert aki megfosztja 
a szabadságtól embertársát, még ha ő maga is a király, saját magát taszítja el a 
jövőtől és a tisztességtől. A szakrális élet törvényszerűségét a népszámlálással 
megsértő Dávid is JHWH büntetésével találkozott (2 Sám 24, 10-17). A 


"7 Két kivételt leszámítva: a szülőkre és a szombatra vonatkozó parancsolatot. A Dekalógus 
etimológiai értelemben sem hordozza magában a , törvény" jelentést, a , Tíz parancsolat?" szó 
szerinti fordítása , Tíz Szó". 

történelmet rejtve irányító ius talionisban maga Isten jár el a vétkessel 
szemben, még akkor is, ha vétkét titokban követte el az uralkodó, mint Dávid 
Úriás ellen. Isten törvényét nem csak megtartania kell az uralkodónak, hanem 
foganatosítania is szükséges (Zsolt 122, 5), ezért Jozija, aki megkapta és 
hűségesen meg is őrizte Mózes törvényét, eszményi királyként jelenik meg a 
deuteronomista történeti műben (2 Kir 22. f.). Az igazságszolgáltatás 
optimálissá tétele - s ennek érdekében reformálása is - a politikus feladat- 
köréhez tartozik. Bright (1993) kutatásai Josafát júdai király példáját emelik ki, 
aki az ősi szokásjog gyakorlata helyett - amit a vének végeztek a székhelyeken 
- meghonosította a király által kinevezett bírák rendszerét, míg Jeruzsálemben 
feljebbviteli bíróságot hozott létre, amely vallási ügyekben a főpap, világi 
ügyekben Júda nágidjának elnöklete alatt ítélkezett. 

A pozitív jogot a hierarchia legmagasabb fokán állóknak is meg kell 
tartaniuk. Acháb felesége, Izebel igényei ellenkeztek az óizraelita föld- 
törvénnyel, amikor Nabot szőlőjét meg akarta szerezni (1 Kir 21). A történet az 
izraeli földműves királytól való függetlenségét jelzi, amely azon alapult, hogy a 
föld tulajdonjoga a JUWH-tól kapott adományban gyökerezett." Ezért lépett 
fel Illés próféta az abszolutisztikus kánaáni mércét alkalmazó Izebel ellen. A 
király a perjog formai előírásait - amely a jogszerű bizonyításhoz két tanút ír 
elő (Dt 19, 15) - a Nabot elleni eljárás során betartotta (1 Kir 21, 10). Az 
ítélkezésben érvényesülő két fő mérce, az igazságosság és a méltányosság 
azonban Rózsa (2001) meglátása szerint deficites maradt. Pedig az uralkodó az 
alapján mérettetik meg, hogy mekkora szabadságot ad a JHWH által 
hatását tekintve Illés a , Befolyásoló"?" tehetségtípusba sorolható, mert 
teopolitikusként célorientáltan cselekedett és direkt módon penetrálta a 
politikumot és a gazdaságot. 

A Bibliában (Zsolt 72) magas elvárásként jelenik meg az igazságosság 
követelménye, amely az alapján ítéli meg az elitet, hogy azoknak nyújt-e 
segítséget, akik a leginkább rászorulnak, így mindkét Szent Könyv a pozitív 
diszkrimináció kívánalmát hirdeti meg. A király tehát vagy a leggyengébbek 
királya vagy nem igazi uralkodó. Erre emlékeztet Ámosz, akinek kulcsszava az 
igazságosság, és aki felszólalt korának igazságtalan társadalmi felépítése ellen. 
Jeremiás ezért engedi át a pusztulásnak az igazságtalan, ezzel egyben jogosu- 
latlanná vált királyi házat (22, 6). Ezen illusztrációk alapján megállapíthatjuk, 
hogy Khatena (1992) a vezetői képességre tett meghatározása - olyan képesség, 
amely az emberek képviseletére, valamint események és helyzetek mások 
érdekében történő kezelésre ruház fel - már a Biblia korában is jelen volt. 

A jog és az igazságosság képzi tehát a trón alapját (Iz 9, 6; Péld 20, 6). Az 
egész nép jogrendjéből kell minden egyed jogát levezetni, és ezzel elhárul a 


38 Az ősi izraelita földdel kapcsolatos egész jogrendszer teológiai alapjának a Lev 25, 23 számít, 
amely a birtokviszonyokat rendezte. 

veszély, hogy a király egy szegmentum szempontjából ítélje meg az egész 
társadalmat. A jogegyenlőség elvárását tovább affirmálta, hogy az Ószövetség 
szerint a politikai vezető uralmát nem a hatalmasok és a gazdagok biztosítják, 
hanem a segítségére szoruló szegények, mégpedig akkor, ha a király az ő 
érdekükben lép fel (Péld 29, 14). Ezzel szinte messiási elemet vezettek be az 
uralkodás művészetébe. Az evangélium és az Isten országának hirdetésekor 
Giesen (1995) szerint ezért élveznek prioritást Krisztusnál a , szegények, 
foglyok és az elnyomottak" (Lk 19). A jog és igazságosság őre és szavatolója 
címek alapfeltétele, hogy a király aláveti magát JHWH-nak (Zsolt 101, 2-4). 
Salamon uralkodását a helyes igazságszolgáltatás jellemezte, így Gagné 
(Gagné, Begin, Talbot 1993) interperszonális képességeket leíró , Bíró" típusa 
nem csak etimológiai, hanem szemantikai egybeesést is jelez. A , Bíró" képes a 
konfliktusok feloldására, a kompromisszumok megkötésére. Az Istennel szem- 
beforduló politikusnak, gazdasági vezetőnek meglazul az életet meghatározó 
kapcsolata, és ez valódi halált jelent számára." A Bibliában az optimális vezető 
személyével elválaszthatatlanul összeszövődött az eszményi jogi viszonyok 
megvalósulása, de a hivatal betöltője csak közvetítő és megbízott személy 
lehet. A vezetőnek szüksége van arra, hogy Isten jogot és igazságot adomá- 
nyozzon neki (Zsolt 72, 1), mert a politikus igazsága így egyben a polgárok 
sorsának jobbra fordulását is eredményezi (Zsolt 72, 3). A messiási szintre 
emelt ideális vezetőt csodás karizmák segítik, hogy Isten törvényt adó akaratát 
érvényre juttathassa országában (Iz 11, 1). 


4.2. A társadalmi és a gazdasági struktúra irányításának kritériumai 


A társas készségeken alapuló kiemelkedő teljesítmények és vezetői képes- 
ségek, valamint a szociális tudatosság Ogilvie (1973), Jackson és Butterfield 
(1986) szerint a tehetség horizontján belül jelennek meg. Csíikszentmihályi és 
Robinson (1986) meglátása tovább színesíti vizsgált területünket azáltal, hogy a 
kiemelkedő képességű társadalmi, gazdasági szereplőt a kulturálisan meg- 
határozott tevékenységi potenciálok és az aktushoz szükséges perszonális 
képességek és készségek relációjaként értékelik. Véleményük szerint azt az 
idő/biológiai dimenziót sem hagyhatjuk figyelmen kívül, amely arra mutat rá, 
hogy az egyén képességei változnak élete során. 

Az Ó- és Újszövetség minden hatalom, tehát az államhatalom és a 
gazdasági hatalom forrásának is Istent tartja, akinek minden társadalmi 
szereplő felelősséggel tartozik. Pilátusnak tett válaszában ezért utal Jézus a 
felső világra, amely, Gál (1987) meglátása alapján, szubordináció a hely- 
tartónak. A politika ugyanis sohasem monológ, vallja Buber (1998), hanem 
párbeszéd a politikus és a , hallgató" Isten között. Izajás próféta számára ez 
okból kifolyólag elfogadhatatlan Acház király politikája (Iz 7. f.), aki a 


9 Ez nem a fizikai élet kioltódásának pillanatát jelenti, hanem azt, amikor JHWH elhagy valakit. 

szakrális szférát abszolút mértékben elválasztotta a politikától, s ezért hirdetett 
, Immánuel" (Iz 7, 14) formában ellenkirályt, aki hűséges Istenhez, tehát 
teopolitikus. Ez a közszereplői generáció új típusa, aki politikai és gazdasági 
cselekedeteihez Istentől nyeri a motivációt." 

A politikai, gazdasági vezető nem élhet vissza hatalmával, mert az 
elnyomáshoz vezet. Az Izajás prófétánál megjelenő , sanyargató botja" (9, 3) 
kifejezés a kegyetlen uralmat és kormányzást szimbolizálja. Rózsa (2001) 
ebben a politikában a szabadság, a függetlenség hiányát, valamint a gazdasági 
kizsákmányolást látja. A politikus soha nem válhat türannosszá. Jól tükrözi ezt 
a babiloni királyról szóló gúnydal, aki a teljes erőtlenséggel jellemezhető 
seólba került JHWH ítélete alapján (Iz 14, 15-18). Az ítélet súlyosságát annak 
tükrében értelmezhetjük helyesen, ha tudjuk, hogy Izrael fontosnak tartotta a 
halál demitizálását. Az ember mint Isten képmása kizárja azt a lehetőséget, 
hogy az egyik ember a másik felett zsarnoki uralmat gyakoroljon. A Róm 13), 3 
vers ugyanis feltételezi, hogy mindenki a hatalomtól való félelem nélkül akar 
élni. Az izraeli birodalom kettészakadását és a Roboám elleni lázadást is az 
okozta, hogy az uralkodó robotmunkára kötelezte a törzseket (1 Kir 12, 11). A 
politikusnak hallgatnia kell a lelkiismeretére, mert akkor biztosan elkerüli a 
diktatórikus megnyilvánulásokat. Davis és Rimm (1985) úgy véli, hogy a 
tehetséges ember érzékenyebb az erkölcsi kérdésekre és képes mások érzéseit 
és elvárásait megérteni. A szerzőpáros és Abroms (1985) azonban arra is 
figyelmeztet, hogy nem mindig alakul ki szimbiózis magasabb morális 
gondolkodás és konkrét cselekedet között. 

Az elit tagjainak saját népe szolgájává kell válnia, amennyiben ezt 
visszautasítja, számíthat rá, hogy Roboám sorsában kell osztoznia. Eliade 
(2006) szerint a fennálló uralkodói viszonyok keltette nyugtalanságról 
tanúskodnak a Deutero-Izajásnál található Ebed-JHWH (az Úr szolgája) 
énekek, amelyek radikálisan újszerűen rajzolják meg az igazi uralkodó 
jellemvonásait. Ez az uralkodó az őt bántalmazók felé fordítja hátát, arcát pedig 
odanyújtja a verekedőknek (Iz 50, 6; 53, 3), magával hordozza a többiek 
fájdalmát (Iz 53, 4), szerepet cserél az elnyomottakkal és büntetéseiket magán 
viselve szabadokká teszi őket. Az ideális uralkodó azáltal éri el mindezt, hogy a 
földkerekség királyai elnémulnak előtte (Iz 52, 15). Nem csupán üres 
paradoxont tanít a szöveg, hanem hangsúlyozza, hogy a legmélyebben meg- 
alázott az igazi úr, és ezzel kiemelkedő módon hangsúlyozza, hogy az igazi 
közszereplő szolgálatnak tekinti hivatását. Jézus tanítása rámutat, hogy a 
szenvedés és az üldöztetés nem tragédia, ha igaz cél érdekében történik. Arra is 
felhívja a figyelmet, hogy azok, akik őt követik, vegzatúrának lesznek kitéve a 
világban (Jn 16, 33). Jézus azáltal szerezte meg királyságát, hogy kiitta a 
szenvedés kelyhét (Jn 19, 1-11). Míg a megaláztatást a zsidók erő- és 


50 Allport (1980) definíciójának értelmében, ahol a motiváció nem más, mint a személyiség 
sarkalló ereje. 

hatalomvesztésként értelmezték, addig az Újszövetség a Zsolt 22, 7 alapján 
éppen az ellenkezőjét látja benne. 

A politikai és gazdasági vezetőnek példaképként szolgáló emberré kell 
válnia (Dt 17, 19), aki honfitársainak képviselője és hűséges hozzájuk. A hűség 
motívumának fontosságára JHWH adta meg a modellt azzal, ahogyan a 
pusztában viselkedett népével. Az Ószövetség az emberi együttélést a 
közösséghez való hűség szempontjából ítéli meg, amikor Saul azt mondja, 
hogy Dávid igazabb nála. Ekkor a király arra utalt, hogy Dávid komolyabban 
vette kettőjük közösségi kapcsolatát és nagyobb figyelmet szentelt neki, mint 
amit Saul mondhatott el magáról (1 Sám 24, 18). 

A politikusnak azonban távol kell tartania magát a szélsőségesen na- 
cionalista megnyilvánulásoktól és ideológiától. Az Ószövetségben a szél- 
sőséges nemzeti érzéseket JUWH hatalmának helytelen értelmezése táplálta (Iz 
1, 10-20). A sovinizmus pusztító politikai hatását Cidkija uralkodásának 
bemutatása szemlélteti (2 Kir 25. f.). Jeremiás személye pedig arra példa, hogy 
származásából adódóan lehetett volna elkötelezett az establishment mellett, de 
nem volt hajlandó a szélsőséges nemzeti politikát kiszolgálni. Ezzel, 
Komoróczy (1992 d.) véleménye alapján, megjelenítette a kritikai értelmiség 
nem az emberi értékelések mércéje szerint (1 Kor 7, 23) kellene élnie az életét. 

A Bibliában a háború ténye nem egyedi, szokatlan jelenségként kerül 
megfogalmazásra. Az Ószövetség felfogásában Izrael fegyveres konfrontációi 
Isten háborújaként értelmezhetőek." Míg Gnilka (2007) magyarázatában a Józsue 
3, 5-I1 csak megközelíti a , szent háború" fogalmát, addig a szerző értelmezése 
szerint ezek a versek szubsztanciálisan mindenképpen magukban hordozzák a 
szakrális háborút. A felkent uralkodó hivatalának szerves részét képezték a 
fegyveres harcok, ezért a hadtudományok területén is jártasságot kellett szereznie. 
Dávid király dicsőítő énekében ezért zengheti büszkén: , Megtanítottad kezemet 
vívni, karomat ércíjat feszíteni" (2Sám 22: 35). A hadvezéri funkció prioritását Rad 
(1951, 2000) nem a hódításban látja, hanem a szabadításban, illetve a nép 
védelméről való gondoskodásban. Az uralkodó hadi stratégiáját illetően a 
királytörvény (Dt 17, 14-20) fogalmazza meg az iránymutatásokat, egyben előírja a 
felelőtlen harci ambíció elkerülését. Az elvárás még erősebben jelentkezik, ha ez 
politikai-gazdasági függőséget jelent egy birodalommal szemben (Iz 30, 1). Jozija 
fellépése Kr. e. 609-ben idioszünkrasszia volt, mert Júda sorsát a nagyhatalmak 
határozták meg, a király azonban nem tudott belátni ezekbe az erőviszonyokba és 
befolyásolni sem tudta őket, így a változások és új konfigurációk a feje felett 
alakultak ki. Júda beavatkozása a világpolitikába ezért csak vakon történhetett és 
kudarchoz vezetett. Az Újszövetség számára a hadviselésben való jártasság 
képessége háttérbe szorult, a háború apokaliptikus képére rémülettel tekintettek 
(Mk 13, 7). 


51 Ex 15, 3-4; Józs 10, 14; IKrón 14, 14-15; 2Krón 14, 10; Bír 5, 23.31. 

Az Arroyo és Sternberg (1993) által definiált tehetség intellektuális dimen- 
ziójához tartozik a képességek hatékony illesztése az adott társadalmi 
környezethez. Ez a teleologikus koncepció magában hordja a leküzdhetetlen 
akadályok felismerését, valamint egy optimálisabb környezet felé való elmoz- 
dulást. Minden meggondolatlan és elhamarkodott cselekvés gyanús (Péld 19, 
2), ezért az önuralom fontos jellemvonássá válik (2 Tim I, 7; Tit 1, 8). Saul 
bukását is az okozta, hogy háborús időszakban képtelen volt megfontolt, józan 
értelmű döntéseket hozni (1 Sám 10, 9-13). Izajás próféta békelátomása (2, 2-5) 
a semleges politikára és a békesség szeretetére hívja fel a figyelmet. Gedalja 
sorsa viszont arra mutat rá, hogy a békepolitika ellen az elvakult nacionalizmus 
mindig fel fog lépni. 

A király a béke szerzője (Zsolt 72, 3. 7.), amely üdvös állapot, azaz a legop- 
timálisabb. A béke több, mint a háború ellentéte, de nem paradicsomi állapot, 
hanem a dolgok és az ember világa rendjének sértetlen és rendeltetésének 
megfelelő állapota. A béke akkor válik a háború ellentétévé, amikor a meglévő 
üdvös állapotot külső ellenség fenyegeti, és így politikai jelentést kap. Izajás 
teopolitikai tanításának magját Buber (1998) a nyugalomra és békére való 
felhívásban ragadja meg (18, 4; 32, 15), amely a helyes politikai magatartást 
tükrözi. Jeremiás próféta mutat rá, hogy a politikai küzdelmekben és a há- 
borúban a meghódolás vagy ellenállás nem elvi, hanem gyakorlati alternatíva, 
és a történetileg esetlegest nem lehet egyetemes normává tenni - hol az egyikre, 
hol a másikra van szükség. Jézus földi működését a béke értékének képviselete 
jellemzi. A békesség üdvözletével küldi 72 tanítványát a világba (Lk 10, 5-6), 
és Jeruzsálem elsiratásakor kiemeli, hogy a társadalom nem tudja érzékelni azt 
a praktikumot, ami a békességét szolgálná (Lk 19, 42). A Messiás éles cezúrát 
húz a profán béke és a transzcendens módon megközelített béke fogalma közé, 
amikor kijelenti: , Az én békémet adom nektek. Nem úgy adom nektek, ahogy a 
világ adja." (Jn 14, 27). 

A politikusnak és a gazdasági vezetőnek harcolnia kell a kíméletlen gazda- 
sági rendszer ellen, amely a társadalmi egyenlőséget megingatja, a szegényt 
kiszolgáltatja és rabszolgasorsra juttatja (2 Kir 4, 1). Az uralkodónak nem 
szabad vagyonát oly módon gyarapítania, amely a szociális terhek emelke- 
déséhez vezetne, és amelynek egyetlen célja saját egzisztenciájának növelése 
lenne. Ehelyett segítenie kell az elnyomottakat és a nincsteleneket szabadságuk 
elnyerésében, és ezen a területen is pozitív diszkriminációt kell alkalmaznia. 
Az Ószövetség több könyve (Ex 22, 24; Lev 25: 36) felhívja a figyelmet a 
kölcsön fontosságára, amely saját hittestvérek között csak kamat nélkül enge- 
délyezett. A Deuteronomium (15, 7-10) még ennél is tovább megy, amikor 
rámutat, hogy még a hetedik esztendőben, tehát a , haladék évében"? is 
kötelesség a szegények kölcsönnel való támogatása. Az elit a béreket öncélú 
nyereségvágyból és önző élvezethajhászásból sohasem tarthatja alacsony 
szinten. Jeremiás próféta erre hívta fel Jojákim király figyelmét, egyben 
figyelmeztette, hogy aki ilyet tesz, az nem tudja, hogy milyen a JHWH színe 

előtti egyedül legitim királyi hivatal Izraelben (Jer 22, 13-19). Az Újszövet- 
ségben a szegény Lázár szocializációs célzatú története (Lk 16, 19-31) irányul 
az öncélú gazdagság ellen. Ez nem jelenti azt, hogy Lukács evangéliuma 
elvetné vagy bagatellizálná a gazdasági rendszert. A pénz, dehonesztáló 
módon, , hamis mammon"-ként (Lk 16, 11) lesz nevesítve, de még ezt is hűen 
kell kezelni, s ez magába foglalja a kamat és az uzsora elutasítását (Lk 6, 35). 

A politikusnak, gazdasági vezetőnek terveznie kell, akkor is, ha csekély a 
lehetősége, hogy rendelkezzen a jövő felett (Péld 21, 31; 16, 9). Ahhoz, hogy 
az egyén kompetens vezetővé váljon, Sisk (1993) hat területet ír elő, amelyek 
közül az egyik a jövőre vonatkozó válaszadás: a jövőorientáltság. A 
megfontolt ember számol a jövő tervezésének, illetve tervei megvalósulásának 
kiszámíthatatlan különbségével. Azt, aki ezt a deficitet nem tartja tudatosan 
szem előtt, az a veszély fenyegeti, hogy félreérti a politikus, gazdasági vezető 
emberi mivoltát, és az embert Isten helyére állítja. A Prédikátor könyve óv a 
vélt bizonyosságtól, miszerint az ember ura a jövőnek, és rámutat arra, hogy a 
kiszámíthatatlanság, bár nem iktatható ki, csökkenthető. A Zsolt 27, 11 ezért 
kéri a Teremtőt, hogy vezesse az embert egyenes úton. A politikusnak, 
gazdasági szereplőnek számolnia kell azzal, hogy nem lehet biztos a jövő 
körülményeit illetően (Préd 8, 7), és még az sincs saját kontrollja alatt, hogy 
milyen állapotban lesz terveinek megvalósulása órájában (Préd 9, lb). A 
közszereplőt figyelmezteti, hogy az igazán nagy horderejű reform, amely 
minden kielégítetlen szükséget, minden erőszakos megosztottságot és minden 
elnyomó jogtalanságot megszüntet, soha nem történhet meg JHWH és Allah 
, tevékenysége" nélkül, ahogyan az Újszövetségben is elválaszthatatlanul 
összekapcsolódik Jézus küldetésével (Jel 21). 

Wolf (2001) azt a következtetést vonja le a Bibliából, hogy aki a reménység 
Istenét (Deus spei) - mint Izrael történetében a pátriárkák, a próféták, a nagy 
királyok és a názáreti Jézus hitének megalapozóját - elhagyja és a reménység 
bálványának (Deus spes) a humánummal, mint önálló tartalommal hódol, az 
vagy embertelen módon lehetetlent követel az embertől, vagy szánalmasan 
viszonylagossá teszi az új világ eljövetelére való várakozást. A Biblia 
reménysége olyan új teremtést ígér, amely a politikus és a gazdasági vezető 
lehetőségeit radikálisan meghaladja, ugyanakkor bátorítja is, hogy tegye meg 
azokat a kompetenciájában álló lépéseket, amelyek e cél eléréséhez vezetnek. 
A reménység Istenének ígérete kettős csalódással szembeni harcerő a 
közszereplő számára. Vannak, akik a túlvilággal vigasztalódnak, és csalódást 
okoznak az által, hogy a reményt megváltoztathatatlannak tartják. Mások azt 
állítják, hogy az üdvösség egész mennyországát saját erejükből létre tudják 
hozni, és csalódást okoznak azáltal, hogy a jelent reménytelenül tönkreteszik. 
A lényében a jövő felé orientált közszereplő ezzel szemben az ígéret szavában 
bízva radikálisan reménykedő tud maradni az apró lépések viszonylagosságai 
között. Pál , Kolosszeieknek írt levelében? (3, 10) Hentschel (2008) azt a 

reményt fedezi fel, amely biztosítja a mindenkori innovációt az embernek, 
hiszen a teremtmény permanensen megújul alkotója képmására. 


4.3. A bölcsesség, az értelmesség, a tudás és következményei - a helyes 
gazdasági és közszereplői életvitel 


Az európai kultúra évezredek óta keresi a tudás pontos szemantikai 
disztinkcióját, szembeállítva a tudatlansággal. A tudás máig elfogadott 
meghatározását Platón fejtette ki, többek között Philébosz (59e-67b) és 
Theaitétosz (201a-210d) című műveiben. Az Állam című könyvében rámutat a 
tudás és a társadalmi-gazdasági szerepvállalás közötti relációra (Szabó 1984). 
Utópiájában Platón kifejti, hogy korának nyomorúságos kormányzati 
viszonyaiból kivezető út csak akkor lehetséges, ha a tudás birtokosai vezetik az 
államokat. Ahogy már utaltunk rá, a huszadik század első évtizedeiben 
kidolgozott tehetség-koncepciók is az intelligenciával azonosították a tehetség 
fogalmát, és a későbbi elméletek sem vonták kétségbe, hogy az intelligencia a 
tehetség egyik összetevője lehet. Az intelligencián, vagy szinonimáján, az 
értelmességen pedig Wechsler (1974) nyomán értsük az egyén azon általános 
képességét, amelynek következtében meg tud birkózni az őt körülvevő 
világgal. Stogdill (1974) és Khatena (1992) kutatásai azonban azt mutatják, 
hogy a vezetők nem a társadalom legintelligensebb tagjai közül kerülnek ki, 
csupán az átlagnál kell magasabb szintű értelmi képességekkel rendelkezniük. 
Ez egyben azt is jelenti, hogy nem feltétlenül a kiemelkedő intelligencia juttat 
valakit vezetői státusba. 

A Biblia társadalmi elitről alkotott képének megértéséhez elengedhetet- 
lenül szükséges a bölcsesség szerepének rövid bemutatása is. A Biblia a 
bölcsességet fokozatosan modifikálta, amely először Istennel szorosan 
összefüggő préegzisztens valóságként jelenik meg (Sir 24, 9; Pél 3, 19), amely 
egyben különbözik is a Teremtőtől. Az átértelmezés másik végpontjaként ezzel 
a gondolatkörrel szoros összefüggésben a megszemélyesített (Pél: 1, 20), majd 
a társadalom vezetői számára elkerülhetetlenül fontos, tanulással megszerez- 
hető bölcsesség található (Bölcs 6, 1-21), amely az Újszövetség által Jézus 
Krisztusban csúcsosodik ki (Mt 11, 19; Jn 6, 35). A bölcsesség a Szent 
Könyvben az egész életvitelt magában foglalja, és azt a kognitív képességet 
jelenti Rózsa (2001) értelmezése szerint, amelynek segítségével az ember 
felismeri a világban uralkodó rendet, és így a valóságos helyzetnek megfele- 
lően tud dönteni. A bölcsességnek az egész világot penetrálnia kell, ezért az 
életúttal elválaszthatatlanul összetartoznak. A bölcsesség birtoklása azonban 
nem jelenti a politikai-gazdasági hierarchiában elfoglalt státusnak való automa- 
tikus megfelelést (mint Egyiptomban vagy Kínában), amelyet Foucault (1990) 
már lehetetlennek képzel posztmodern értelmezésben. A bölcsek és az ostobák 


52 A talmudi zsidóság a Tórát értelmezi mindent átható bölcsességként. 


70 


a társadalom minden rétegén belül megtalálhatók. Azt, hogy számunkra miért 
érdekes mégis a bölcsesség kérdése az indokolja, hogy a bölcsességnek 
közéleti jelentősége van. Ez a valódi hatalom egy társadalmi struktúrában, 
amely erősebb lehet a politikainál és a gazdaságinál is (Péld 24, 1-6). Az 
Újszövetségben a bölcsesség hasonló tartalmú megjelenítésével találkozhatunk 
Lukács evangélistánál, amikor azt mondja: , A gyermek pedig nőtt és 
erősödött, bölcsesség töltötte be, és az Isten kegyelme volt rajta" (2, 40). 

Amennyiben az ember Isten képmásaként a teremtés és a történelem 
megfelelő felügyelője szeretne lenni, akkor el kell fordulnia az esztelenségből 
fakadó gonosz tettektől, és szüksége van a bölcsesség minden döntést átható 
megvilágítására. Megnyilvánul azonban valami , sötét" dolog is, mivel JHWH, 
hogy romlást hozzon, a politikailag hasznos tanácsot is meg tudja zavarni (2 
Sám 17, 14; Ez 19, 11-14). Ebből következik, hogy a tudás leglényegesebb 
eleme az istenfélelem, amely az ember számára magával hozza megismerése 
korlátainak felismerését is (Péld 25, 2). Aki a valóság sötét peremeit és az 
összefüggések áthatolhatatlan burkát nem veszi tudomásul, egy önmaga által 
gyártott hamis képpel cseréli fel a valódi világot (Jób 26, 12-14). Ez érvényes a 
társadalmi, politikai és gazdasági döntéshozatalra is, ugyanis a tudás minden 
tárgya Isten teremtése. Ebben a teremtésben azonban bizonyos törvények 
uralkodnak, amelyek a vizsgálódó ember előtt megnyílnak (Zsolt 104, 24). A 
látszólag képtelen történések vagy tények mögött megpróbálja feltárni a rejtett 
törvényszerűséget, és az ember ilyenkor útját állja a káosznak. Ezért beszél a 
Példabeszédek (1, 5) a kormányzás művészeteként a bölcsességről, olyan 
művészetnek tartva, amely átvezet az élet forgatagán. Az Újszövetségben az 
ismeret és a bölcsesség a hitben gyökerezik, melynek Bultman (1998) szerint 
az a gyakorlati célja, hogy világossá tegye a hívő helyzetét, aki ennek 
következtében megtanulja megérteni magát. 

A bölcsességet, amennyiben azt jóra használják fel, McCreesh (2002) a 
politikai és gazdasági hatalom forrásaként interpretálja a Példabeszédek könyve 
alapján. A politikai vezetőnek a bölcsesség birtokosává kell válnia, így az igazi 
győzelmet , bölcs" politikai megoldások révén és nem hadi cselekményekkel 
éri el. Ez a megállapítás érvényes az államháztartás területén is (Péld 16, 16), 
ezért kiemelkedő társadalmi-gazdasági jelentősége van a megfontolt politikus 
, jó" mellett való döntésének. Buber (1998) határozottan állítja, hogy Isten 
megköveteli az embertől a döntést, amellyel részt vesz a következő pillanat 
sorsának meghatározásában. Ebből az aspektusból érthető, hogy Salamon 
uralkodói képességeit miért teszteli Sába királynője (1 Kir 3. f.). Salamon 
nagyobb befolyással volt az a felismerés, hogy Isten szerette őt (2 Sám 12, 21), 
azonban ezek a kifürkészhetetlen bölcsességek sem esnek kívül Izrael bölcses- 
ségén. , A bölcsesség mindig aktuális politikum" (Wolf 2001 256.), akkor is, ha 
JHWH bölcsességének tulajdonképpeni territóriuma az egyén akarata - 
azonban éppen ez által lesz hatással a történelem nagyszabású eseményeire. 

A bölcsesség hiánya megmutatkozik az erénytelen nevelésben is, amint az 
jól kitűnik Dávid fiainál (2 Sám 13, 2; 15, 1). Pedagógiai palettájukról 
hiányzott az alázatosság, amely a bölcsességnek mindig nélkülözhetetlen 
feltétele. Ezért van megrajzolva Dávid alázatos emberként, amikor Absalom 
elől menekül (2 Sám 15, 25), és ezért ábrázolja a szerző Absalomot és 
Addoniját gőgösként, ami bukásukhoz vezet (Péld 16, 18). Az Újszövetség 
(IKor 7, 15) szintén figyelmezteti a hívőt, hogy konfliktusba kerülhet 
megátalkodott családtagjaival. Nagy László (1930) figyelmeztetett arra, hogy a 
kiváló képességekkel rendelkező tehetség is elbukhat jellem és akaraterő 
nélkül. A házaséletre és a szexualitásra vonatkozó elvárásokban pedig intés 
hangzik el a háremtartásra vonatkozóan. Gedeonnak egy ágyastól származó fia, 
Abimelek zsarnoki királyságot állított fel, és az állampolitikára nézve Dávid 
házasságtörésének is mélyreható következményei voltak (2 Sám II. f.). 
Salamon esete szintén azt példázza, hogy Izrael történetében számos asszony 
fordította el JUWH-tól az uralkodót (1 Kir 11, 1-3). 

A Bibliából jól ismert intézmény, a rabszolganő ágyasság. Leimgruber 
(2008) az ókori kelet családjogi szokásokat vizsgálva szokványosként írja le, 
hogy Ábrahámnak fiút szült felesége szolgája, Hágár. A konkrét péda felvet 
egy másik aspektust, az Istennek tett humán áldozat kérdését. A Biblia (Gen 
22, 12) egyértelműen elítéli az Istennek szentelt emberáldozatot. 

Káin és Ábel története (Gen 4, 1-16) a társadalmi munkamegosztás, a 
foglalkozások és a hozzájuk kötődő konfliktusok közötti relációt domborítja ki. 
Goldziher (1981a. I.) felfogásában magasabb presztízsű foglalkozásként jelenik 
meg az állattenyésztés és a kereskedelem (Ábel, Jákob, Mózes, Dávid), mint a 
földművelés (Káin). A munkára való nevelés érdekében hangsúlyozza, hogy a 
hozzáállástól függ szabadság és szolgaság, hatalom és elnyomás viszonya. A 
szorgalmas fog uralkodni (Péld 12, 24), elhangzik azonban a figyelmeztetés, 
hogy aki a társadalmi-gazdasági viszonyok teljes valóságát akarja látni, annak 
számolnia kell JHWH szabad közbeavatkozásával. Ezért tekintette Renzulli 
(1978) a képességgel és a kreativitással egyenrangúnak a feladat iránti 
elkötelezettséget, amely olyan személyiségjegyekből adódik össze, mint 
érdeklődés, kitartás, kritikus gondolkodás és önbizalom. Önmagában az emberi 
szorgalom nem vezet eredményre, csak akkor, ha az Úr félelmével párosul 
(Péld 15, 16). Gondolni kell az eredménytelenség lehetőségére is, amely 
korlátot szab az emberi önállóságnak (Zsolt 127, 1). 

Az , ostoba" politikus és gazdasági szereplő azokat a törvényszerűségeket 
ismeri félre, veti meg és hágja át, amelynek a bölcs aláveti magát. Az , ostoba" 
szó nem egy intellektuális fogyatékosságra vonatkozik, sőt a társadalmi 
szereplő cselekvésével és nem a megismeréssel áll kapcsolatban. Murphy - 
0" Connor (2003) ezért vél felfedezni az 1IKor 2, 6-8-ban merő gúnyt a világ 
fejedelmeivel szemben, akik nem ismerték fel , Isten rejtett bölcsességét". Az 
ostobaság az ember életének középpontjában uralkodó összhang hiánya, 
amelynek következtében az ember nincs többé az igazság birtokában. Ha valaki 

nem értelmezi azokat a törvényszerűségeket, amelyeket a politikusnak ismernie 
kellene, az meggondolatlanságot és gőgöt von maga után. A politikusnak a 
gőgösség helyett az önuralom területén kell eredményeket elérnie, McCreesh 
(2002) ezt tartja lényegesnek a másokon való uralkodáshoz. 

Felvetődik a nők vezető társadalmi szerepvállalásának problematikája is, 
Addison (1979) szerint ugyanis a gyengébbik nem tagjai kevésbé erősek 
azokon a képességterületeken, amelyek a vezetői tehetséghez szükségesek. 
Kockázatkerülésük és sok elem esetén való döntésképtelenségük mellett 
azonban hordoznak jó vezetői tulajdonságokat is, ilyenek a szociabilitás, az 
empátia, az intuíció, a megbízhatóság, a kompromisszumkészség. A Bibliában 
atipikusnak számít a női vezető, de nem teljesen ismeretlen, gondoljunk csak 
Debórára vagy Izebel szerepére és befolyására, avagy Sába uralkodónőjére. 

A vezetőnek sokrétegű képességekkel (pl. nyelvek tudásával) és 
szakpolitikai ismeretekkel kell rendelkeznie, hogy különböző helyzetekben 
megfelelő tanácsot tudjon adni közösségi ügyekben (Tób 4, 18). A döntések 
meghozatalához erkölcsi intelligenciára szintén szükség van. A politikai- 
gazdasági szféra kompetitív szituációihoz a közszereplőnek magas fokú 
retorikai kultúrára is szert kell tennie (2 Sám 14, 5; 17, 1). Gagné (Gagné, Begi, 
Talbot 1993) a tehetség prototípusai közül többet is köt"? a beszédkészséghez, 
amelyet a társas sikeresség egyik fundamentumának nevezhetünk. A dolgok 
ismerőjének, neveik tudójaként jelenik meg az ember a szent iratokban. Az 
emberi beszéd erejét és romboló hatását dramatizálja a Péld 12, 6 által használt 
erőteljes metonímia. Gnilka (2007) kiemelkedőnek tart számos prófétát a 
beszédkészség területén, akik saját metaforikus kommunikációt fejlesztettek 
ki." A parabola használata Jézus számára olyan integrációs, mobilizációs és 
artikulációs eszközt jelentett, amely segítségével az absztrakt társadalmi- 
gazdasági folyamatokat a hétköznapi kommunikáció eszköztárával írhatta le." 
A rutinszerűen ismételt hétköznapi világ interakciói eruptív hatást váltottak ki a 
hallgatóságból. 

A sikeres konfliktuskezelésnek is elengedhetetlen feltétele a helyes 
kommunikációs technika elsajátítása, amely a következő elemekből áll: aktív 
figyelés, strukturálás, általánosítás, summázás, kiterjesztés, rendezés és 
csoportosítás. Ezt a politikusképet tökéletesen mutatja be a József-történet (Gen 
37-48. f.), amely olyan ifjút ábrázol, aki fegyelem, szerénység, tudás, önuralom 
és istenfélelem révén egész lényét nemessé formálja, és aki minden 
élethelyzetben ugyanaz marad. Ez a bölcsesség , arisztokratikus formája" (Rad 
2000 342.), amely kísérlet a politikai és gazdasági élet biztonságának 
megteremtésére. Ez a bölcsesség az élet szűkebb területével, a népesség 
szociális szempontból magasabban álló rétegének világával foglalkozik, annak 


2 , Szónok", , Szóvivő"," Kofa", Szótár". 
98 Izajás, Jeremiás, Jézus, Pál. 
55 Mt 20, 1-16; Mt 21, 28-32, Mt 22, 1-14; Mk 12, 1-12; Lk 10, 25-37; Lk 12, 16-21; Lk 16, 19-31. 

olyan sajátos problémáival együtt, mint a tulajdon, a jó hírnév és a státus 
megőrzése. 

A királytörvény rendelkezései (Dt 17, 14-20) az izraeli királyt a keleti 
uralkodókat jellemző hatalomtól és tekintélytől tartják távol, és ehhez a Tóra 
tanulmányozását ajánlják segítő eszközként. Ezért jelenik meg a Dávid-kép 
mérvadóként, amely a hagyomány során erőteljesen tipikus jellegűvé bővült. E 
kép alapján mérettetnek meg a politikai vezetők, akik közül az lesz tökéletes, 
aki teljes szívéből megtartja az összes parancsot. Az Újszövetségben számos 
erénykatalógus határozza meg az ember helyes életvitelét (Kol 3, 5-14; Ef 4, 
31; 1 Tim 6, 4-11; Jak 3, 15-18; 2 Pét I, 5-7): hit, igazság, kegyesség, önmeg- 
tartóztatás, — tiszteletreméltóság, állhatatosság, ártatlanság, egyszerűség, 
tisztaság. Ezeket az erényeket, mint társadalmon belüli magatartásmódokat, 
Bultman (1998) a szeretet parancsának fényében tartja értelmezhetőnek (Kol 3, 
14), önálló jellemvonásként pedig a perfekcionizmusra és a szentségre törekvés 
csábításában jelennek meg. 

Már Terman (1924) vizsgálataiból is kiderült, hogy a legnagyobb alkotók 
rekrutálódásánál a környezeti tényezők befolyása is érvényesült. A vezetőnek 
vigyáznia kell, hogy a teremtés lehetőségei feletti uralom helyett, bizonyos 
szituációkban, a lehetőségek uralkodnak az ember felett. Az ember 
megismerhette a szőlészet tudásának birtokában a bor megrészegítő hatalmát 
(Gen 9, 21). Az építészet az embert az öndicsőítés kábulatába ragadta (Gen 11, 
4). Ezek a példák is bizonyítják: ha az embert uralmuk alá hajtják azok az 
instrumentumok, amelyek felett neki kellene rendelkezni, megszületik az 
embertelen ember. Az ember végső rendeltetése Isten dicsőítése, e cél nélkül a 
politikus és a gazdasági vezető önmaga bálványaként zsarnokká válik, és az 
emberiség elveszíti szabadságát. 


4.4. A társadalmi-gazdasági , kreativitás?" lehetőségei az ellenféllel vagy 
ellenséggel szemben 


A társadalmi és gazdasági rendszerek megkövetelik az alkotóképességet vagy 
más néven a ,teremtőerőt" az ellenféllel/ellenséggel szembeni relációban. 
Ennek a szikrának vagy ötletnek a megjelenése gyakran megmagyaráz- 
hatatlannak tűnik, könnyen tulajdonítható akár transzcendens sugallatnak. A 
21. század politikai, gazdasági konfliktusainak feloldásánál különböző 
presztízsű nemzetközi vagy regionális szervezetek"" bábáskodnak, az eredmény 
sokszor ennek ellenére is deficites marad. A Biblia korának világában a 
politikai, gazdasági vezetők számára többféle megoldási lehetőség kínálkozott, 
amelyek a mai napig érvényesek lehetnek. A professzionális vezető dön- 


56 A kreativitás fogalmat minden anakronizmust elkerülve annak tekintetében használjuk, hogy 
tudatában vagyunk annak, hogy a kifejezést Galton vezette be az Amerikai Pszichológiai 
Társaság 1950-es konferenciáján. 

57 ENSZ, EU, NATO, Arab Liga, FÁK, ASEAN, stb. 

téseinek hatása társadalmi; erre a tényre Landau (1990) is rámutatott, kifejtve, 
hogy a társadalmi kreativitás hatásköre tágan értelmezhető, akár az egész 
kultúrkörre is. 
, Ne szálljatok szembe a gonosszal" (Mt 5, 39) tanítja az Újszövetség a testi 
erőszak elkerülése érdekében. Nyitva hagyja azonban a pszichológiai vagy 
erkölcsi küzdelem lehetőségét (Mt 5, 38-48), a , médiaháborút"."? Jézus tanítása 
ugyanis valódi stratégia és nem passzív beletörődésre vagy a gonosszal 
szembeni közömbösségre irányul. Csíkszentmihályi (2008 345.) ezt tovább 
fokozza annak bemutatásával, hogy a kereszténység elterjesztői a társadalom 
kevésbé előnyös helyzetű rétegeiből kerültek ki. A cél az, hogy szívének 
megváltoztatására késztessük az ellenfelet, mert ez feltételezi a politikai, 
gazdasági küzdőfél megfelelő hozzáállását. Ez azonban nem minden 
helyzetben adott, és ennek következtében eljutunk a politika határáig. Ilyen 
esetekben szükségessé válhat, hogy más bibliai alapelvekhez folyamodjunk. 
A közszereplő ellenféllel/ellenséggel szembeni reakciójában a bibliai 
gondolkodásban Viviano (2003 116) öt szakaszból álló fejlődést figyel meg: 
1. Korlátlan bosszúállás (Gen 4, 15). 
2. , us talionis", vagyis korlátozott bosszúállás (Dt 19, 16-21). 
3. , Ezüstszabály": , Ne tedd azt másoknak, amit nem akarsz, hogy ők 
tegyenek neked." (Tób 4, 15). 

4. , Aranyszabály": megnyílás a jó cselekedet felé, kezdeményező szerep 
vállalása a jóakarat légkörének megteremtésében (Mt 7, 12). 

5. Ellenségszeretet, amely meghívás az erkölcsi hősiességre és a szentségre 
(Mt 5, 43-48). 

A pentatonikus skála első két pontja felveti a fizikai készségeken alapuló 
kiemelkedő teljesítmények kérdését. Ogilvie (1973), Frenkl (2002), Jakson és 
Butterfield (1986) koncepciója szerint a kiváló fizikai adottság sem esik a 
(Gagné, Begin, Talbot 1993) fizikai képességfajtái közül a , Herkules" típus. 
Az ősatyák közül Jákob teljesítményét emeli ki Frenkl (2010), aki képes 
megbirkózni az angyallal, de Izrael első királyát, Sault is többek között a 
JHWH által kapott fizikai adottságai alapján választották ki. Jelen korunkban 
az autoriter berendezkedésű társadalmakban és a demokráciák alacsonyabb 
kultúrájú rétegeinél preferált az erőt felmutatni képes vezető. 

Ogilvie (1973) , Hitler-típus"-ként aposztrofálja a tehetséget, amennyiben 
antiszociális képességek mozgatják. Ennél a típusnál a Machiavelli által 
megfogalmazott ,a cél szentesíti az eszközt" típusú társadalmi cselekvési 
mechanizmust figyelhetjük meg. Nagy Heródes gyermekek ellen elkövetett 
gyilkosságsorozata a történelem legsúlyosabb bűneire hívja fel figyelmünket. A 


5§ Ezt a stratégiát valósította meg a 20. sz. folyamán Mahatma Gandhi és Martin Luther King. 
59 A , szemet szemért" elvet a szadduceusok szó szerint értelmezték, a későbbiek folyamán a 
zsidók megelégedtek a kártalanítással. 

politikai vezetésben abszolút tehetséges aktor a csecsemőkorú konkurens 
sikertelen elpusztításának krudélis kísérletekor egyben arra a helyzetre is 
rámutat, amelyet Czeizel (1997) többletfaktorként írt le. Ez nem jelent mást, 
mint az életben maradás imperatívuszát, az alkotásra alkalmas kor megélését. 

Az ellenség szeretete a kereszténység értelmezése szerint nem reménytelen 
idealizmus, hanem bölcs stratégia a diktatúrán való felülkerekedésre. A 
politikus hősies viselkedése rossz színben tünteti fel az üldözőt, és ezt a 
hatalmon lévők nem tudják befolyásolni. A kereszténység nem befelé fordított 
agresszió, hanem a szeretet bölcsessége által győztes stratégiává alakított 
fellépés. Ha feltesszük a kérdést, hogy hiányzik-e az erkölcsi és politikai 
józanság az  ellenségszeretetből, a Szentírás válasza elutasító. Az 
ellenségszeretet meglehetősen hatásos lehet, ezt Gandhi 20. századi politikai 
tevékenysége is bizonyította. Csíkszentmihályi (2008 333.) szerint ez azt a 
folyamatot is prezentálja, ahogy a személyes szinten megvalósuló komplexitás 
társadalmi fejlődésbe megy át. A további kérdés az, hogy ez az egyetlen 
törvényes szabály mutatkozik-e a vallásos politikus konfliktushelyzetben való 
viselkedésére vonatkozóan, és hogy a bibliai tanítás korábbi szakaszai érvé- 
nyüket veszítették-e. A keresztény társadalmi tanítás válasza - a szerző 
felfogásáétól teljesen eltérően - egyértelmű nem, ugyanis mind az öt pont alatt 
felsoroltak maradandó forrást jelentenek a hívő számára, amikor azok alkal- 
mazása megfelelő. Viviano (2003) az ellenség morális szintjétől teszi függővé, 
hogy a bibliai erkölcsnek mely fokát kell alkalmazni. Barkun (2004) és 
Rostoványi (2004) kiemelik a protestáns fundamentalisták hatását a neo- 
konzervatív politikai irányzatra a 20. század utolsó évtizedeitől, akik nem 
rettentek meg Krisztus  ellenségszeretetének teljes  negligálásától." A 
lehetőségek széles választékát figyelembe véve a , Hegyi beszéddel" is lehet 
kormányozni, ha nem feledkezünk meg a korábbi erkölcsi időszakról, amelyet 
a beszéd előfeltételez. Az ellenséggel és a politikai ellenféllel szembeni bosszú 
vágyát és annak gyakorlását Fitzmeyer (2003 b.) kizárja a keresztény 
életvitelből (Róm 12, 19-21). Isten eszkatológikus haragjának létezését - amely 
meg fog nyilvánulni a bűn ellen - a hívő ember nem felejtheti el. 

Sisk (1993) kiemeli a társas kompetencia prioritását, valamint a csoport- 
folyamatok feltérképezésének fontosságát. Az első benyomás súlyát és annak 
csalóka módját ezért mindig a helyén kell kezelni. A Biblia Mózes példáján 
keresztül (Dt 3, 23-28) minden vezetőt figyelmeztet arra, hogy ha a népükért 
való fáradozás irányát eltévesztik, egyéni sorsuk félrecsúszhat. Még akkor is, 


50 A Biblia (Dán 9, 20-27; Iz 2, 3; Iz 62, 6-7; Jk 11, 1-2) számos helye utal arra, hogy Jézus 
második eljövetelének feltétele Izrael és a Templom helyreállítása, ennek előmozdításán 
dolgozik és lobbitevékenységet folytat több protestáns fundamentalista és evangelikalista 
szervezet: International Christian Embassy Jerusalem, Canaan Land Restoration Inc. of Israel, 
National Unity Coalition for Israel. Mindenképpen meg kell említeni, hogy ezzel a törekvéssel 
nem minden zsidó vallási irányzat ért egyet, többek között az ultraortodox zsidóság anticionista 
álláspontot képvisel. 

ezer 


(1986) - a társadalom preferenciái szerint osztályozandó - hiány (scarcity) 
tehetségként (pl. Abraham Lincoln, Winston Churchill) aposztrofált. Az ilyen 
típusú vezetők a társadalom önvédelme, jóléte számára elengedhetetlenül 
fontosak, ezért tekinti a nép kiválóságnak őket. Természetesen a feladat, a 
történelmi szituáció, a motivációs, interakciós és megerősítő hatások szintén 
befolyásolják azt, hogy ki lehet jó gazdasági- politikai vezető. 


// 


A KUTATÁS EREDMÉNYEI 


A Szent Könyv szövegrészeit megvizsgálva feltárultak előttünk azok a 
tendenciák, amelyek segítségével a felvetett kérdéseket feltehetőleg sikerül 
megválaszolnom. 

1. Első hipotézis: a Biblia lapjain térben és időben egyaránt egy univer- 
zalisztikus és teleologikus struktúra bontakozik ki. 

Az elemzésem alapján a következő tézis fogalmazható meg: 

A Biblia, mint láthattuk, az emberiség történelmét valóban teleologikusan 
ábrázolja és egy metahistorikus üdvtörténeti rend megvalósulásáról tanúskodik. A 
történelem végső célja felé halad térben és időben, és egy lineáris, egyben 
univerzalisztikus történetszemléletet tükröz, elutasítva a természet megismét-lődő 
eseményeiből kiinduló ciklikus gondolkodást. Az zsidóság számára kánoniként 
értelmezett Ószövetség könyvei megkérdőjelezhetetlenné teszik a földi idő 
fontosságát, miután ez az egyetlen intervallum, amikor az ember szimbiózisban 
lehet Istennel. Izrael és a zsidóság , mi"-történetében Egyiptom a szolgaság háza, 
és az exodus jelentette a megszabadulást, míg a keresztény tanítás szerint Krisztus 
hozta a megváltást (Gal 5, 1), amivel az egész emberiséget a , mi" részévé 
szándékozott tenni. Ennek egyetlen korlátja maga az ember lehet, ugyanis minden 
földi uralommal szemben az , Isten uralmát" az jellemzi, hogy nem erőszakkal 
kényszeríti magát az emberre, hanem meghívással. Jézus  fellépésekor 
eszkatológikus próféciát hirdetettek meg, amely a történelemnek adott sui generis 
minősítést. A modern embernek is ebben a telített időben kell tevékenykednie a 
történelem végéig, míg Isten uralma véglegesen meg nem valósul a földön. 

A Biblia óriási erővel ragadott magával egész kontinenseket. A Szent 
Könyvből kiáramló , spirituális-gravitációs?" erő (amelyet nem lehet pusztán 
vallásiként értelmezni) még a 21. században is elképzelhetetlen tömegekre 
gyakorol hatást. 

A 20-21. században az általam vizsgált Szent Könyv alapján nyugvó vallá-sok 
main stream irányzataiban általános jelleggel dominál az univerzalisztikus attitűd 
és a lineáris időfelfogás. Ezzel ellentétben a vallási fundamentalista (eredetihez 
visszatérő) mozgalmakat a repristinatio motiválja, visszafordulnak a kezdetekhez, 
az autentikus forráshoz, a Bibliához. A keresztény funda-mentalista csoportok 
elfeledkeznek a Hegyi Beszédről (Mt 5, 3-12) és a krisz-tusi ellenségszeretetről 
(Mt 5, 43-48). Ezekben az esetekben a ciklikus törté-nelemértelmezés válik 
dominánssá, amikor vissza kell térni az , aranykorhoz", és ebből kifolyólag lehet a 
megrontott jelent helyreigazítani, egyben az addigi társadalmi és gazdasági 
rendező elveket is átértelmezni. A lineáris felfogás a történelemhez és a 
közösségekhez való viszonyban nem ismeri a drasztikus jellegű fordulatokat, ezért 
látásmódja univerzalisztikus marad a történelem végéig, amely a toleráns habitust 
is magában hordozza. 

A Biblia számára a térben egy kozmikus köldök található, amely a világ kö- 
zepe, , szent hegye". A zsidóknak ez Jeruzsálem és a Tábor hegye Palesztiná-ban 

(Bír 9, 37), a keresztényeknek a Golgota. A szent helyekhez való reláció a 
reciprocitást és a konfrontatív viszonyt egyaránt generálhatja. 21. századi 
relevanciájukat bizonyítják a minden évben feléjük irányuló, óriási tömegeket 
megmozgató zarándoklatok. 

A kereszténység különböző felekezetei közötti antinómiát egyrészt az 
univerzalisztikus jelleg adja, a minden embert megcélzó missziós attitűd, másrészt 
fundamentalista csoportjaik szegregációja, valamint szent idejük és területeik 
szerepeinek kizárólagos értelmezése. 

2. Második hipotézis: a Szent Könyv differenciált képet fest a különböző 
társadalmi és gazdasági szerkezeti formákkal kapcsolatban, de azt vélelmeztük, 
hogy az optimális funkciókat biztosító struktúrák kijegecesednek a szöve-gekben. 

Az elemzésem alapján a következő tézis fogalmazható meg: 

A Bibliában megnyilvánuló Istenbe vetett hit közösségeket konstruált, a 
zsidóság politikai szerkezeti formáit, majd a zsidó és a keresztény vallási 
gyülekezeteket. A premodern kor struktúrái még nem ismerték a differenciált, 
funkcionálisan tagolt szisztémákat, hanem a törzsi társadalom örökségét 
hordozták tovább. Ez egyben azt is jelentette, hogy a professzionális gazdasági és 
politikai alrendszerek szimbiózisban jelentkeztek, és csak a legritkább esetekben 
különültek el egymástól. 

Az Ószövetség idején különböző politikai, gazdasági szerkezetekben zajlott a 
kiválasztott nép élete. Kitűnik azonban, hogy a Szentírás elutasítja azt a felfogást, 
hogy létezhet egy optimális uralmi, gazdasági forma. Az államellenes, 
egalitáriánus, szegmentált törzsi struktúra ugyanúgy társadalmi és megélhetési 
keretként szolgált JHWH népének, mint az állam a királyság intézményével. 
Dániel története pedig véglegesen prezentálja, hogy nincs olyan struktúra, 
amelynek politikai és gazdasági méreteiből kifolyólag abszolút hatalma lenne, 
valamint, hogy nincs abszolút értékes államrend. Mindez azonban nem jelent 
automatikusan birodalom-ellenes aspektust. A fogság utáni korban JHWH 
népének meg kellett találnia azt az új külső formát (teokrácia), amelyben élhette 
életét, s amelyben úgy deffiniálhatta önmagát, hogy mint nép fennmaradhasson. A 
törvény kanonizálásával a zsidóság feltétlen zsinórmérté-ket kapott, amelyet a régi 
Izrael nem ismert, és ennek következtében Isten akaratát minden helyzetre nézve 
megtudhatta a törvényből. Az Ószövetség törvénye azonban nem állami eredetű, 
hanem az államot megkérdőjelező álláspontból ered, az úgynevezett , Szentség 
törvényéből" (Lev 17-26). A fogság utáni közösség ennek köszönhetően 
tudatosan illeszkedett be a mindenkori nagybirodalmak gazdasági és politikai 
keretei közé. Az önálló államiság gondolata csak a makkabeusi és az újszövetségi 
korban jelent meg. 

Az Istenhez való reláció determinálja a másik emberhez és a társadalmi, 
gazdasági környezethez való viszonyulást. Az Ószövetségben nem lehet 
elválasztani a vallást, a gazdaságot és a politikumot, míg az Újszövetségben igen, 
mivel a Biblia egész mondanivalóját Krisztusra vonatkoztatja. Mindezek-ből 
következik, hogy a társadalmi-gazdasági struktúrához való kapcsolatukban 

markáns különbség található, mert Jézus tanítása radikálisan eszkatológikus 
jellegű maradt mindvégig. A keresztény közösség szervezésének kezdete az 
apostolok idejére datálható, amelyről leginkább Pál Kr.u. 49-67 között írt levelei 
tanúskodnak. Az Újszövetség közössége mindvégig vallási, míg az Ószövetség 
babiloni fogság előtti közösségei politikai, gazdasági jelzőkkel írhatók körbe. 
Ezzel szemben a zsidók és a keresztények egy vallásuk számára kedvezőtlen 
környezetben is lehetnek , jó fiai" Istennek. Még a zsidó fundamentalizmus is csak 
ritkán terjeszti ki hatósugarát az , Ígéret földjén" túl eső területekre. A messiási 
Jézus mozgalomban ismét megjelent a régi társadalmi ideál utáni vágy 
(egalitariánus társadalom). Ebből következően a korai keresztény közösségek sem 
akartak államot, csak állam alatti társadalmat, és a szociális különbségek 
felszámolására törekedtek. Az Újszövetség célja egy alternatív társadalom. Az 
Újszövetség értelmezése nem hagy sok lehetőséget a vallás és politika közötti 
törésvonal betemetésére, de vannak kivételek: a katolikusoknál a felszabadítási 
teológia, a pravoszlávoknál a cezaropapizmus, a protestánsoknál és az anglikánok 
esetében az államvallások (Dánia, Norvégia, Svédország, Anglia); nem beszélve 
az USA-ban a fundamentalista, evan-gelikalista és egyéb puritán jellegű 
protestánsok milicista és önbeteljesítő Biblia magyarázatairól. 

3. Harmadik hipotézis: szerint a Szent Könyv isteni normái egyszerre 
tükröznek flexibilis és rigorózus, dogmatikus álláspontot a profán világ gazdasági- 
társadalmi életét szabályozó törvényeivel és más vallások szakrális 
jogszabályaival való találkozásukkor, amelyek egyszerre adnak biztonságot a 
Szent Könyv aktorainak (ugyanígy a posztmodern kor emberének), másrészt 
rémisztően hatnak a , multikulturális" világban. 

Az elemzésem alapján a következő tézis fogalmazható meg: 

A Biblia optimális esetben nem tartja önálló területnek a jogot, az etikát, a 
gazdaságot és a politikát, és nem engedi a négy terület elkülönülését, nem húz 
közöttük éles szemantikai disztinkciót. A társadalom tagjának legfőbb életértéke a 
helyes magatartás egy abszolút erkölcsi normának megfelelően. Az értékelését, a 
döntését, a szándékát, az akaratát és a cselekvését különböző célokra irányítja, de 
ezeket mindig az igazságos vagy igazságtalan bináris kód határozza meg. 
Megfelelő lehet egy döntés gazdasági, kulturális, külpolitikai szempontból, de 
csak akkor szolgálja a politikus és az egész társadalom érdekét, ha morális és 
igazságos, azaz Istennek tetsző. A Biblia tanítása nem elégszik meg azzal, ha a 
hívő ember látszólag az erény megtestesülése, de a politikai és gazdasági 
cselekvés sikeressége érdekében a morált figyelmen kívül hagyja. 

Az államnak és a gazdasági élet szereplőinek mindig Isten igazságát kell 
képviselnie a Szent Könyv szerint, és mindig lojálisnak kell lenniük Istenhez, 
tehát az isteni normához. Az ember az abszolút értéket, normát nem teheti 
relatívvá, és a relatívakat nem teheti abszolúttá. Politika, gazdaság és vallás 
normarendszere között akkor keletkezik konfrontáció, ha a vezetők elfelejtik, 
hogy létezik egy végtelen, teremtő Isten. Ezért kell a Biblia alapján az államnak 
theopolitikát folytatnia, Isten ugyanis teret hagyott az emberi döntésnek. A Szent 

Írásban lefektetett isteni norma más vallási vagy profán jogszabállyal akkor 
kerülhet kibékíthetetlen ellentétbe, ha olyan társadalmi, gazdasági keretek, 
szituációk lépnek elő, amelyek intoleránsnak számítanak. Ezekben az esetekben a 
törésvonalak áthidalhatatlanná válnak a normarendszerek között, és társadalmi, 
gazdasági kataklizmákhoz vezethetnek. A Szent Könyv normarendszere lerakta 
azt a fundamentumot, amely alapján minden kor gondolkodói és cselekvői 
kikövetkeztethetik az aktuális válaszokat. 

4. Negyedik hipotézis: azt állítottam, hogy a Biblia átfogó elemzése 
lehetőséget ad számunkra egy új, eddig sehol nem használt vezetői tehetség 
tipológia megalkotására. 

Az elemzésem alapján a következő tézis fogalmazható meg: 

A modern tudomány számára vizsgálat tárgya lett a vezetői képesség, amely a 
tehetség egyik elismert formája. A Bibliában megjelenő tehetségkoncepciót a 
spirituális háttértartalom nélkül nem érthetjük meg. A tehetség meghatá-rozásánál 
és a politikához, gazdasághoz való kapcsolatánál ezen belül jelenik meg egy 
szociokulturális szempont, amely a mindenkori közízlésre épít. Lát-hattuk, hogy 
az ó- és középkorban is voltak egymástól jól elhatárolható tehetségterületek, 
többek között a morális, az interperszonális, a társas, a gazdasági, az intellektuális 
és a fizikai. Társadalmi presztízsük szerint hierarchikus viszonyba sorolhatjuk 
ezeket a kategóriákat, de az adott kor kihívásaira adandó válaszok alapján az 
említett kategóriák permanens változásban voltak. A morális terület prioritását a 
Biblia sohasem vonja kétségbe, annál inkább egyes politikai, gazdasági funkciót 
betöltő szereplők. 

Végezetül a Bibliában megjelenő, tehetséggel bíró közszereplőket tipologizá- 
lom. A tehetség ismérvét 5--HI dimenzió alapján ragadom meg. Abszolút 
moralitásnak, esetleg transzcendens dimenziónak nevezem a --1-et. Ez a kategória 
kényszerítő erejű, és azt mutatja meg, hogy a politikai-gazdasági aktor milyen 
etikai attitűddel és habitussal bír. A mi esetünkben ez nem jelent mást, mint a 
,, Teremtőhöz" való relációt. Az öt szimpla dimenzió az intelli-gencia, a , teremtő 
erő" (más néven a kreativitás), a motiváltság és a kitartás, a fizikai erő és 
végezetül egyéb személyiségjegyek és képességek. A Biblia szemléletét, 
értékelési mechanizmusát követve két, egymástól eltérő előjelű csoportot tudunk 
megkülönböztetni. Elsőként azon kiemelkedő képességű közszereplők csoportját, 
akik JHWH hívására, tehát a transzcendens dimen-zióra pozitív választ adnak, 
másodsorban azokét, akik negatív feleletet fogalmaznak meg. Mind a két 
csoportot tovább oszthatjuk 3-3 részre annak megfelelően, hogy az öt szimpla 
dimenzió mindegyikét birtokolják, esetleg a többségét, vagy csak 1-2 területen 
mutatnak kiemelkedő képességeket. Még egyszer le kell szegeznem, hogy a 
Biblia tehetséges vezetőre vonatkozó kon-cepciója szerint csak annak a 
cselekedetei mozdíthatják elő hosszú távon a közjót, aki Isten törvénye szerint jár 
el. 

Ezek alapján nevezem az első csoportot , Messiás típusnak", vagy ,.Isteni 
kiválóságnak", amelynek tagjai megkérdőjelezhetetlenek etikai síkon, és a 

tehetség mindegyik dimenziójában kiemelkedőt nyújtanak. A transzcendens 
jellegű elvárásoknak köszönhetően az eszményi politikai vezetők, Immanuel (Iz 
7,14) és Ebed-JHWH (Iz 49,6) sorolhatók ide, hús-vér közszereplőt keresve pedig 
az egyiptomi társadalmi hierarchiában is magasra emelkedett Józsefet találhatjuk. 
Ennek ellentétpárja a , Káin típus", aki az abszolút antiszociális tehetség. A 
politikailag sikeres birodalmak gonosz vezetőit írja le ezekkel a jellemzőkkel a 
Jelenések könyve (17.), Náhum próféta (3, 4-6), Izajás próféta (14,3-21). Ezek a 
politikusok . istenként vagy isteni jelzőkkel manifesztálták magukat, és 
befolyásukat abszolútnak értelmezték földön és égen. 

A következő ellentétpár pozitív tagjánál meg kell említenem, hogy 
előfordulhat, hogy minden dimenzióban lehetőséget kapott a Teremtőtől, de élete 
egyes szakaszában vagy szakaszaiban elbukott a morális szférában; igaz, 
különböző körülményeknek köszönhetően vissza tudta nyerni személyes 
integritását. Mindezek alapján , Mózes típusként" neveztem meg ezt a csopor-tot, 
utalva arra, hogy a névadó egy-egy rövidebb periódusra többször is rossz választ 
adott a különböző kihívásokkal szemben. Egyben jelzem azt is, hogy a 
kiválasztott szereplő egyes területeken már nem felelne meg a tehetséggel 
szemben támasztott követelményeknek. Gondoljunk csak arra, hogy Mózes 
beszédhibás volt. Negatív ellentétpárját , Heródes típusnak" nevezem, mert ezzel 
érzékeltetni tudom az abszolút amorális aspektust, de egyben azt is, hogy 
uralkodása az adott történelmi szituációban olyan vezetői képességeket 
csillogtatott meg, amiért kiérdemelte a , Nagy" jelzőt. 

Az utolsó ellentétpárnál olyan személyeket választottam ki az általam jelölt 
csoport névhordozójának, akiknél egy-egy terület jelent meg erősségként. A 
csoport pozitív felét , Sámson típus"-ként, míg negatív pólusát , Góliát típus"-ként 
ragadom meg. Mindkét kiválasztott szereplő elsősorban testi erejének 
köszönhetően emelkedett ki kortársai közül, mindketten elbuktak, de ez csak 
egyiküknél, Sámsonnál jelentett katarzist. 

Végezetül szeretném azt is jelezni, hogy tipológiám, mint minden besorolás, 
megközelítő és ráutaló jellegű, és semmiképpen sem akarja azt a benyomást 
kelteni, hogy abszolút érvényű. Nem is lehet minden része az, hiszen az idő, mint 
az embert körülvevő, kanti értelemben apriori kategória, minden egyén életében 
kényszerítő erővel jelentkezik. Értem ezen azt, hogy a velünk szemben 
szakadatlanul érkező kihívásokra gyakran még a kiemelkedő talentumok sem 
képesek egész életük folyamán, minden esetben a legoptimálisabb választ 
megadni. Az ember humán létezőként tomista megközelítésben eventuális, ez 
teszi a tipológiát is esetlegessé, de úgy vélem, ez a fajta besorolás mégis alkalmas 
arra, hogy elkülönítsük egymástól a Bibliában megjelenő különböző vezetői 
tehetségtípusokat. 

ÖSSZEFOGLALÁS 


Az értekezésben a Biblia, társadalomtudományi aspektusból történő analíi- 
zisével foglalkoztam. A témaválasztást indokolta a kultúrák és a kultuszok 
közötti relációk, konfrontációk 21. századi felerősödése. A téma aktualitásának 
a nyugati demokratikus világban van egy sajátos közgazdasági aspektusa is, 
méghozzá a 21. század elejének gazdasági válsága, illetve a válság tradicionális 
mikro- és makro-ökonómiai eszközökkel való kezelésének nehézségei. Ezek a 
kihívások az alternatív közgazdasági megoldásokra, többek között az etikai 
alapú vagy keresztény szemléletű teóriákra irányították a figyelmet. Az 
értekezés célja ezen megfontolásból éppen a primer források gazdaság- és 
társadalomképének elemzése. 

Az alkalmazott kutatási módszerek eredményeként megállapítható, milyen 
hatással jelentkezett az idő és a tér értelmezése a gazdasági és társadalmi 
struktúrákra. Választ kaptunk a múlt, a jelen és a jövő értelmezésére, 
társadalmi, gazdasági szerkezetek és sajátosságaik, amelyek keretében éltek a 
választott népek. Ennek alapján vethettük fel azt a kérdést, hogy létezik-e 
optimális uralmi, gazdasági forma, és részesíthető-e bármelyik társadalmi 
szerkezet előnyben a többivel szemben. Feltérképeztük a szent könyvek isteni 
normáit, amelyek egyszerre tükröznek flexibilis és rigorózus, dogmatikus 
álláspontot a profán világ gazdasági-társadalmi életet szabályozó törvényeivel 
és más vallások szakrális jogszabályaival. A dolgozat releváns új kutatási 
eredménye, hogy a Biblia átfogó elemzése lehetőséget adott számunkra egy új, 
eddig sehol nem használt vezetői tehetség tipológia megalkotására. 

Az általam felrajzolt új vezetői tehetség tipológia és a mögötte álló taxonó- 
mia lehetőséget ad a gazdasági és társadalmi élet — a Szent Könyv útmutatást 
elfogadó —elitjének, hogy önmaguk integritását megőrizhessék és a döntési 
szituációk krízispillanatait elkerülhessék vagy mérsékelhessék. 

A gazdasági és társadalmi státuszokat betöltő vezetők esetében a stressz- 
hatások következtében kialakuló érzelmi-mentális kimerülés, egy esetleges 
burnout szindróma megelőzésében, kezelésében is hatékony segítséget nyújthat 
az önreflexiót, bensőséges elmélyülést elősegítő új ismeretanyag. 


83 


SUMMARY 


This study presents a sociological analysis of the Holy Bible. The choice of 
subject is reasoned by the intensification of relations, confrontations between 
cultures and cults in the 21]st century. A special economic aspect also contrib- 
utes to the up-to-datedness of the topic in the western democratic world; in fact, 
the economic crisis at the beginning of the 21]st century as well as the difficul- 
ties of managing the crisis with traditional micro- and macroeconomic tools. 
These challenges have directed our attention to alternative economical solu- 
tions, including theories on ethic base or Christian attitudes. Therefore, the aim 
of the study has been to analyse how wealth and society appears in the primary 
SOUurces. 

As a result of the research methods applied in this study, we can identify the 
ways in which the interpretation of space and time influenced economic and 
social structures. The results also give an answer to guestions regarding the 
understanding of past, present and future as well as their relevance and rela- 
tionship to each other. They highlight the special features of the social and 
economic structures that form the framework in which these chosen peoples 
lived. Based on these findings we raised the issue of the existence of an optimal 
rule or economic system and asked the guestion whether any social order can 
be preferred over the others. The Holy Books have also been studied in order to 
map the divine norms apparent in them. These norms reflect a flexible but at 
the same time rigorous and dogmatic attitude towards the legislation control- 
ling the economic and social life of the profane world as well as towards the 
sacral laws of other religions. The most relevant research result of the present 
study enabled by the comprehensive analysis of the Bible is a typology to clas- 
sify leadership talent. 

The leadership talent typology outlined in this study and the taxonomy be- 
hind it enables those members of the economic and social elites who follow the 
guidance of the Holy Book to preserve their identity and avoid or at least miti- 
gate the crisis involved in decision making. 

By promoting self-reflection and inwardly oriented meditation, this new in- 
formation might also prove to be useful to prevent or treat emotional and men- 
tal ssmptoms of burnout occurring as a result of stress and affecting leaders in 
prominent positions of economic and social life. 

